খেলপথাৰতো ধৰ্ম! প্ৰাক্তন ভাৰতীয় ক্ৰিকেটাৰৰ প্ৰতি গুৰুতৰ অভিযোগ - Olympia Sports\nHomeNewsখেলপথাৰতো ধৰ্ম! প্ৰাক্তন ভাৰতীয় ক্ৰিকেটাৰৰ প্ৰতি গুৰুতৰ অভিযোগ\nভাৰতীয় মানুহৰ মন মগজুত ধৰ্মীয় বিষবাষ্পই আজি এনেদৰে শিপাইছে যে এতিয়া খেলপথাৰলৈও বিয়পিছে ধৰ্মীয় উন্মাদনা। ভাৰতীয় ক্রীড়াক্ষেত্ৰও ক্ৰমাৎ ধর্মৰ মেৰপেচত সোমাই পৰিছে, সেয়া ক্ৰমাৎ স্পষ্ট হৈ পৰিছে। এইবাৰ ভাৰতীয় ক্ৰিকেটৰ এগৰাকী মহান খেলুৱৈৰ প্ৰতি উত্থাপিত হৈছে ধৰ্মীয় স্বজন তোষণৰ অভিযোগ। ভাৰতীয় ক্ৰিকেটৰ এগৰাকী অন্যতম শ্ৰেষ্ঠ খেলুৱৈ তথা যি গৰাকী খেলুৱৈৰ ক্ৰিকেটৰ পথাৰখনলৈ আছে অপৰিসীম অৱদান, তেওঁৰ প্ৰতিয়েই উত্থাপিত হৈছে এই গুৰুতৰ অভিযোগ। তেওঁ হৈছে ৱাচিম জাফৰ। ৰঞ্জি ক্ৰিকেটৰ ইতিহাসত সৰ্বোচ্চ ৰান সংগ্ৰহকাৰী ৱাচিম জাফৰৰ বিৰুদ্ধে উত্থাপিত হৈছে সাম্প্ৰদায়িকতাৰ অভিযোগ।\nউত্তৰাখণ্ডৰ মুখ্য প্ৰশিক্ষক হিচাবে পদত্যাগ কৰাৰ এদিন পিছতেই ক্ৰিকেটাৰগৰাকীৰ বিৰুদ্ধে উত্তৰাখণ্ড ক্রিকেট সন্থাৰ কেইবাজনো বিষয়ববীয়াই উত্থাপন কৰিছে এই অভিযোগ। উত্থাপিত অভিযোগ সন্দৰ্ভত প্ৰাক্তন ভাৰতীয় খেলুৱৈ গৰাকীয়ে কয় যে তেওঁ এনে এক অভিযোগৰ বিৰুদ্ধে স্পষ্টীকৰণ দিব লগা হোৱাত অন্তৰত আঘাত পাইছে।\nউল্লেখযোগ্য যে, এই সপ্তাহৰ আৰম্ভণিতে উত্তৰাখণ্ডৰ মুখ্য প্ৰশিক্ষক হিচাবে পদত্যাগ কৰি জাফৰে ঝাৰখণ্ড ক্ৰিকেট সন্থাৰ প্ৰতি খেলুৱৈ নিৰ্বাচনৰ ক্ষেত্ৰত হস্তক্ষেপৰ অভিযোগ উত্থাপন কৰিছিল। নিৰ্বাচন কমিটিৰ এনে আচৰণ তথা জাফৰৰ প্ৰতি ক্ৰিকেট সন্থাটোৰ অসন্মান প্ৰদৰ্শন আদিৰ বাবে জাফৰে পদত্যাগৰ কথা ঘোষণা কৰে। জাফৰৰ এনে অভিযোগৰ প্রত্যুত্তৰত উত্তৰাখণ্ড ক্ৰিকেট সন্থাৰ বিষয়ববীয়াই কয় যে প্ৰশিক্ষক হিচাবে জাফৰে সাম্প্ৰদায়িকতাৰ আশ্ৰয় লৈছিল। তেওঁ নিজ ধৰ্মৰ খেলুৱৈক দলত অন্তৰ্ভুক্ত কৰাৰ ক্ষেত্ৰত অধিক গুৰুত্ব দিছিল।\nক্রীড়া সন্থাটোৰ এনে অভিযোগৰ প্রত্যুত্তৰ দিবলৈ গৈ আৱেগিক হৈ পৰে ভাৰতীয় ক্ৰিকেটৰ অন্যতম শ্ৰেষ্ঠ বেটছমেনজন। তেওঁ কয় যে যদি তেওঁ সাম্প্ৰদায়িকতাৰ আশ্ৰয় লৈছিল, তেন্তে ক্ৰিকেট সন্থাটোৱে তেওঁক বৰ্ষাস্ত কৰিব পাৰিলেহেঁতেন।\nউল্লেখযোগ্য যে, ৰঞ্জি ক্ৰিকেটৰ ইতিহাসত সৰ্বোচ্চ ৰান সংগ্ৰহকাৰী ৱাচিম জাফৰ। মহাৰাষ্ট্ৰত জন্ম লাভ কৰা সোঁহতীয়া বেটছমেনজনে ৰঞ্জি ট্ৰফীত ১১,০০০ ৰানৰো অধিক ৰান সংগ্ৰহ কৰিছে। ভাৰতীয় টেষ্ট দলৰ হৈ তেওঁ ৩১ খন মেচত ভাগ লৈছে। বাংলাদেশ জাতীয় দলৰো বেটিং প্ৰশিক্ষক হিচাবে দায়িত্ব পালন কৰিছিল ভাৰতীয় ৰঞ্জী ক্ৰিকেটৰ সফল ক্ৰিকেটাৰগৰাকীয়ে।\nPrevious articleজাৰ্মান ফুটবলাৰ জেৰমি ব’টাঙৰ প্ৰাক্তন প্ৰেয়সীৰ ৰহস্যজনক মৃত্যু\nNext articleশোণিতপুৰলৈ গৌৰৱ কঢ়িয়াই আনিলে ৰিমঝিমে\nৰাষ্ট্ৰীয় আৰ্চাৰীত ২ টাকৈ স্বৰ্ণ, ১ টা ব্ৰঞ্জৰ পদকৰে চমক অৰ্জুন জয়ন্ত তালুকদাৰৰ


মুত্ৰতন্ত্ৰৰ শিলাৰোগ কিডনী ষ্টোন — Vikaspedia\nইয়াৰ চিকিৎসা আৰু প্ৰতিৰোধ\nবিভিন্ন পদ্ধতিৰে শিলামুক্ত হোৱাৰ হাৰ হ’ল এনেধৰণৰ (প্ৰেমিংগাৰ আৰু সতীৰ্থবৃন্দ,২০০৫)\nবৃক্ক,মুত্ৰবাহী নল,মুত্ৰাশয় আদিৰ শিলাৰোগ\nসাধাৰণতে মুল জনসংখ্যাৰ প্ৰায় ২-৩ শতাংশ লোক মুলমন্ত্ৰৰ শিলাৰোগত আক্ৰান্ত হোৱা দেখা যায়।পুৰুষ আৰু মহিলাৰ সমৰাখি হ’ল ৩:১।মৰুভুমি আৰু পৰ্বতাঞ্চলত বসবাস কৰা লোক এই ৰোগত বেছিকৈ আক্ৰান্ত হয়।প্ৰায় ২৫ শতাংশ ৰোগীৰ ক্ষেত্ৰত পৰিয়ালৰ আন সদস্য এই ৰোগত আক্ৰান্ত হোৱাৰ দৃষ্টান্ত আছে।আনহাতে,মুত্ৰতন্ত্ৰৰ জন্মগত অস্বাভাৱিক ৰোগ (আসোঁৱাহ)যেনে-মুত্ৰবাহী নলৰ অৱৰোধৰ বাবেও বৃক্কশিলা ৰোগ হ’ব পাৰে।সচৰাচৰ হোৱা চাৰিবিধ শিলা হৈছে কেলচিয়াম অক্সেলেট,ইউৰিক এচিড,ছিছটিন আৰু ষ্ট্ৰভাইট।\nমানুহৰ প্ৰস্ৰাৱত বিভিন্ন ধৰণৰ লৱণ আৰু ৰাসয়নিক পদাৰ্থ থাকে।স্বাভাৱিক এই পদাৰ্থসমুহ প্ৰস্ৰাৱত দ্ৰৱণীয় হোৱাৰ বাবে,প্ৰস্ৰাৱৰ লগত নিৰ্গত হয়।আনহাতে,বিভিন্ন কাৰণত প্ৰস্ৰাৱৰ লৱণ তথা অন্যান্য পদাৰ্থসমুহৰ মাত্ৰা বৃদ্ধি হৈ নিৰ্মল ফটিকলৈ পৰিৱৰ্তন হয়।এই সকলোবোৰ গোট মাৰি বৃক্কশিলা সৃষ্টি হয়।বাৰম্বাৰ প্ৰস্ৰাৱত ৰোগসঞ্চাৰ হৈ থাকিলেও কিছুমান বৃক্কশিলা গঠন হৈ প্ৰস্ৰাৱ নি:সৰণত বাধাৰ সৃষ্টি হয়।মুত্ৰতন্ত্ৰৰ বৃক্ক আৰু মুত্ৰাশয়ত শিলাৰ সৃষ্টি হয়।\nআনহাতে,বৃক্কশিলা পাৰ হৈ আহি মুত্ৰবাহী নলত স্থিতি লৈ প্ৰস্ৰাৱ নি:সৰণত অৱৰোধ সৃষ্টি কৰে।পানী বা অন্য জুলীয়া পদাৰ্থ কমকৈ সেৱন কৰা,মুত্ৰতন্ত্ৰৰ ৰোগসঞ্চাৰ,অধিক প্ৰটিনযুক্ত আহাৰ গ্ৰহণ,নাড়ীৰ দমলাদমলি ৰোগ,অস্ত্ৰোপচাৰৰ দ্বাৰা সামান্য নাড়ীৰ অংশ ছেদন,গলগ্ৰন্থিৰ মৌলিক অত্যধিক তৎপৰতা,তথা গাঁঠিয়া ৰোগত আক্ৰান্ত ৰোগী বৃক্কশিলা ৰোগত ভোগাটো সচৰাচৰ দেখা যায়।নিশ্চল জীৱন প্ৰণালী তথা কিছুমান ঔষধ সেৱন কৰিলেও বৃক্কত শিলাৰোগ হ’ব পাৰে।\nবৃক্ক তথা মুত্ৰবাহী নলত শিলা সৃষ্টি হৈ প্ৰস্ৰাৱ নি:সৰণত বাধাৰ সৃষ্টি কৰিলে নিম্নলিখিত উপসৰ্গসমুহে ধৰা দিব পাৰে।\n(১)হঠাতে আৰম্ভ হোৱা ওপৰ / তল পেটৰ বিষ-এই বিষ পিঠিৰফালে নতুবা সেইফালৰ অণ্ডকোষলৈ নাইবা যোনিদ্বাৰালৈ বিকিৰণ হ’ব পাৰে।\n(২)বমিৰ ভাব বা বমি হোৱা।\n(৩)প্ৰস্ৰাৱৰ বিৰক্তিকৰ লক্ষণসমুহৰ সংমিশ্ৰণ\n(৪)প্ৰস্ৰাৱৰ লগত তেজ নিৰ্গত হোৱা\n(৫)বাৰম্বাৰ প্ৰস্ৰাৱৰ ৰোগসঞ্চাৰ\n(৬)মাজে মাজে জ্বৰ হোৱা\n(৭)প্ৰস্ৰাৱ বন্ধ হৈ যোৱা (বিশেষকৈ মুত্ৰাশয়ৰ শিলাৰোগত)এনে লক্ষণত ভোগা ৰোগীৰ সঠিক শাৰীৰিক পৰীক্ষা কৰাৰ পিছত নিম্নলিখিত পৰীক্ষাসমুহ কৰিলে শিলাৰোগ সহজতে ধৰা পেলাব পাৰি।\n(১)প্ৰস্ৰাৱ পৰীক্ষা-(প্ৰস্ৰাৱত বীজাণুৰ শুংসুত্ৰ ওলোৱা)\n-প্ৰস্ৰাৱৰ লগত নিৰ্গত হোৱা স্ফটিক\n-প্ৰস্ৰাৱত ক্ষাৰ আৰু এচিডৰ পৰিমাণ নিৰ্ণয়\n(৩)ৰঞ্জনৰশ্মি-(বৃক্ক –মুত্ৰবাহী নল-মুত্ৰাশয় সম্বলিত )\n(৪)অতিৰিক্ত ধ্বনিৰ দ্বাৰা মুত্ৰতন্ত্ৰ বিশ্লেষণ\n(৫)অন্ত:সিৰা মুত্ৰতন্ত্ৰৰ ৰঞ্জনৰশ্মি (IVU)আৰু শেহতীয়াকৈ\n(৬)কম্পিউটাৰযোগে কৰা অংগবিশ্লেষণ (CT Scan,CT Urography)\nযিসকল ৰোগী হঠাতে যন্ত্ৰণাৰ দ্বাৰা আক্ৰান্ত হয়,তেনে ৰোগীক ততাতৈয়াকৈ চিকিৎসালয়ত ভৰ্তি কৰি,অন্ত:সিৰা প্ৰবাহী,পদাৰ্থ ,যন্ত্ৰণানাশক দ্ৰব্য আদি দি উপশম ঘটোৱা উচিত।এনে যন্ত্ৰণাৰ পৰা সাময়িকভাৱে মুক্ত হোৱাৰ পিছত উপৰিউক্ত পৰীক্ষাসমুহ কৰি মুত্ৰতন্ত্ৰৰ কোন ঠাইত শিলাৰোগ হৈছে,ইয়াৰ আকাৰ কিমান,নিৰ্ণয় কৰি প্ৰয়োজনীয় চিকিৎসা প্ৰদান কৰা হয়।মুত্ৰতন্ত্ৰৰ শিলাৰ আকাৰ,স্থিতি তথা উপাদান অনুযায়ী ইয়াৰ চিকিৎসা পদ্ধতিও বেলেগ বেলেগ হয়।\nমুত্ৰতন্ত্ৰৰ দ্বাৰেৰে নিজে নিজে সৰু শিলাসমুহ প্ৰস্ৰাৱৰ লগত নিৰ্গত হ’ব পাৰে।এনে ধৰণে নিৰ্গত হোৱাৰ হাৰ হৈছে-\n৪ মি.মি ৪-৬ মি.মি.\nনিজে নিজে নিৰ্গত ৯০% ৬০ % ২০ % হোৱাৰ হাৰ\nযিকোনো বৃক্কশিলাৰ আকাৰ যদি ২ চে:মি:তকৈ হয় (কেলচিয়াম অক্সেলেট/ছিছটিন শিলাৰ ক্ষেত্ৰত ১.৫ চে.মি., বৃক্কৰ তলৰ অংশত থিতাপি লোৱা শিলাৰ ক্ষেত্ৰত ১ চে.মি.)আৰু যদি দুয়োটা বৃক্ক কৰ্মশীল অৱস্থাত আছে আৰু প্ৰস্ৰাৱ নি:সৰণত সম্পুৰ্ণ অৱৰোধ সৃষ্টি হোৱা নাই,তেন্তে এনেবোৰ বৃক্কশিলাক প্ৰথমতে ‘অতিৰিক্ত কায়যুক্ত ঠেকা তৰংগৰ দ্বাৰা শিলা গুড়িকৰণ’ৰ দ্বাৰা চিকিৎসা প্ৰদান কৰা হয়।কেতিয়াবা এই শক্তি দুই বা তিনিবাৰ প্ৰয়োগ কৰিব লগা হয়।আনহাতে,২ চে.মি.তকৈ ডাঙৰহৰিণ শিঙীয়া আকাৰৰ বৃক্কশিলা ,১.৫ চে.মি.তকৈ ডাঙৰ কে অ/ছিছটিন শিলা তথা ১ চে.মি. তকৈ ডাঙৰ বৃক্কৰ তলত থিতাপি লোৱা শিলাক প্ৰথমতে এটি সৰু ফুটা কৰি ভিতৰতে গুড়ি কৰি শিলা বাহিৰ কৰা আধুনিক অস্ত্ৰোপচাৰ প্ৰয়োগ কৰা হয়।এনে পদ্ধতিক “ত্বচা সুক্ষ্ম ছিদ্ৰযোগে বৃক্কশিলা বাহিৰ কৰা পদ্ধতি (Per Cutananeos Nephrolithotomy,চমুকৈ PCNL)বুলি নামকৰণ কৰা হৈছে।আনহাতে,বৃক্কশিলাৰ চৰিত্ৰ অধিক জটিল হ’লে মুক্ত অস্ত্ৰোপচাৰ কৰি ৰোগৰ উপশম ঘটোৱা হয়।শেহতীয়াকৈ ১-২ চে.মি. বৃক্ক শিলাবোৰক মুত্ৰদ্বাৰেৰে যন্ত্ৰ ভৰাই লেজাৰ শক্তি প্ৰয়োগ কৰি (RIRS)সাফল্য লাভ কৰা পৰিলক্ষিত হৈছে।\nআনহাতে,বহুক্ষেত্ৰত দেখা যায় যে ৰোগী তথা আপোনজনৰ অৱহেলাৰ বাবে বহুদিন ধৰি বৃক্কশিলা ৰোগত ভুগি থকা ৰোগীয়ে সময়মতে চিকিৎসকৰ পৰামৰ্শ নোলোৱাৰ বাবে শিলাৰে ভৰা বৃক্কত পুঁজ জমা হৈ সম্পুৰ্ণভাৱে বিকল হৈ পৰে।\nএনে ৰোগীৰ জীৱন বচাবলৈ বিকল হোৱা বৃক্কটো অস্ত্ৰোপচাৰৰ দ্বাৰা ছেদন কৰি ৰোগৰ উপশম ঘটাব লগাত পৰে।যিহেতুকে বৃক্কশিলা ৰোগৰ চিকিৎসাৰ বাবে বিভিন্ন সংক্ষেপে কৰা অস্ত্ৰোপচাৰ পদ্ধতি প্ৰচলিত আছে,সেয়েহে এনে ৰোগৰ চিকিৎসাৰ বাবে লেপাৰ’স্কপী পদ্ধতিৰ প্ৰয়োগ তেনেই সীমিত।\n(১)ত্বচাসুক্ষ্ম ছিদ্ৰযোগে বৃক্কশিলা বাহিৰ কৰা-৭৪%\n(২)অতিৰিক্ত কায়যুক্ত ঠেকা তংৰগ-৫০%\n(৩)ত্বচা সুক্ষ্ম ছিদ্ৰ অতিৰিক্ত কায়যুক্ত ঠেকা তৰংগৰ প্ৰয়োগ-৬৬ %\nলেখক:ডা: শশাংক কুমাৰ বৰুৱা (সুকন্যা)


pm narendra modis birthday celebrated lighting-71000-diyas to distributing-14-cr-ration-bags নৰেন্দ্ৰ মোদীৰ জন্মদিনঃ বাৰাণসীত ৭১,০০০গছি চাকি জ্বলোৱাৰ পৰা ১৪ কোটি ৰেচন বেগ বিতৰণলৈকে কেনেদৰে উদযাপন কৰা হ'ব– News18 assam\nনৰেন্দ্ৰ মোদীৰ জন্মদিনঃ বাৰাণসীত ৭১,০০০গছি চাকি জ্বলোৱাৰ পৰা ১৪ কোটি ৰেচন বেগ বিতৰণলৈকে কেনেদৰে উদযাপন কৰা হ'ব?\nএজন দৰিদ্ৰ মানুহৰ পুত্ৰ আজি আপোনাৰ সন্মুখত থিয় হৈ আছে, এয়া হৈছে গণতন্ত্ৰৰ শক্তিঃ নৰেন্দ্ৰ মোদী\nLast Updated : September 16, 2021, 22:20 IST\nকাইলৈ ভাৰতৰ প্ৰধানমন্ত্ৰী নৰেন্দ্ৰ মোদীৰ জন্মদিন। ১৭ ছেপ্টেম্বৰৰ দিনটোত প্ৰধানমন্ত্ৰীগৰাকীৰ ৭১তম জন্মদিন উদযাপন কৰা হ'ব। এই বিশেষ দিনটো উপলক্ষে কাশীৰ বাৰাণসীৰ ভাৰত মাতা মন্দিৰত ৭১০০০ গছি মাটিৰ চাকি জ্বলোৱা হ'ব।\nবন্তি প্ৰজ্বলনৰ লগতে ভাৰতীয় জনতা পাৰ্টীয়ে ১৪ কোটি ৰেচন বেগ বিতৰণ কৰাৰ পৰিকল্পনা কৰিছে আৰু এই বেগবোৰত "ধন্যবাদ মোদীজী" বুলি ছপা কৰা হৈছে।\nইয়াৰ লগতে প্ৰধানমন্ত্ৰী মোদীৰ ফটোৰ সৈতে ৫ কোটি পোষ্টকাৰ্ড সমগ্ৰ দেশৰ ডাকঘৰৰ পৰা মেইল কৰা হ'ব। এইবাৰ বিজেপিয়ে মোদীৰ জন্মদিনটো বিশেষৰূপে উদযাপনৰ যো–জা চলাইছে। এই উপলক্ষে বিজেপিয়ে লোৱা কাৰ্যসূচীৰ ভিতৰত আছে ৰক্তদান অভিযান, নদীৰ বাবে পৰিষ্কাৰ-পৰিচ্ছন্নতা অভিযান, ৰেচন কাৰ্ড বিতৰণ আৰু বহুতো।\nসমগ্ৰ দেশতে প্ৰধানমন্ত্ৰী মোদীৰ জন্মদিন উপলক্ষে 'সেৱা আৰু সমৰ্পণ অভিযান' শীৰ্ষক ২০ দিনীয়া বৃহৎ অভিযান কাইলৈ (১৭ ছেপ্টেম্বৰ) আৰম্ভ হ'ব আৰু ৭ অক্টোবৰত সমাপ্ত হ'ব। ইফালে, এই অভিযানৰ অংশ হিচাপে উত্তৰ প্ৰদেশৰ ২৭,০০০তকৈও অধিক বুথত কাৰ্যসূচী অনুষ্ঠিত কৰা হ'ব।\nনৰেন্দ্ৰ মোদী, যিগৰাকী নেতা ৰাজহুৱাকৈ মুক্ত ভাষ্যদানৰ সামৰ্থ্য ৰখা বুলি জনাজাত, তেওঁ সদায় শক্তিশালী আৰু আশাবাদী ভাষণেৰে যুৱ প্ৰজন্মক অনুপ্ৰাণিত কৰি আহিছে। তেওঁৰ ভাষণে সাধাৰণ জনতাৰ সৈতে সহজে সংযোগ স্থাপন কৰে, যি তেওঁলোকক লক্ষ্য প্ৰাপ্ত কৰিবলৈ অনুপ্ৰাণিত কৰে। সেয়েহে তেওঁৰ জন্মদিনত তেওঁৰ কেইটামান অনুপ্ৰেৰণামূলক আৰু অনুপ্ৰেৰণাদায়ক উদ্ধৃতি উল্লেখ কৰা হ'ল–\n- গাণিতিক চিন্তাৰ অৰ্থ কেৱল এয়া নহয় যে শিশুৱে গাণিতিক প্ৰশ্নৰ সমাধান কৰে, কিন্তু এয়াও চিন্তা–ভাবনাৰ এক উপায়।\n- মই অভিভাৱকসকলক তেওঁলোকৰ সন্তানৰ কৃতিত্বক সামাজিক সন্মানৰ বিষয় নকৰিবলৈ অনুৰোধ কৰিম। প্ৰতিটো শিশুৱে অনন্য প্ৰতিভাৰে আশীৰ্বাদপ্ৰাপ্ত।\n- কঠোৰ পৰিশ্ৰমে কেতিয়াও ভাগৰ নলয়। ই সন্তুষ্টি আনি দিয়ে।\n- আপুনি কেতিয়াও প্ৰকৃতিক ভয় কৰা উচিত নহয়, কিয়নো যেতিয়া আমি ভাবোঁ যে আমি প্ৰকৃতিৰ সৈতে বিবাদত আছোঁ, তেতিয়াই সমস্যাটো আৰম্ভ হয়।\n- মহাত্মা গান্ধীয়ে কেতিয়াও পৰিষ্কাৰ–পৰিচ্ছন্নতাৰ ক্ষেত্ৰত আপোচ কৰা নাছিল। তেওঁ আমাক স্বাধীনতা দিছিল, আমি তেওঁক এখন পৰিষ্কাৰ ভাৰত দিয়া উচিত।\n-এজন দৰিদ্ৰ মানুহৰ পুত্ৰ আজি আপোনাৰ সন্মুখত থিয় হৈ আছে, এয়া হৈছে গণতন্ত্ৰৰ শক্তি।\n- যদি ১২৫ কোটি লোকে একেলগে কাম কৰে; ভাৰতে ১২৫ কোটি খোজ আগবাঢ়িব।\n- আপুনি যি বৃত্তিত নাথাকক কিয়, যদি আপুনি আপোনাৰ বৃত্তিত দক্ষতা আনিব লগা হয় তেনেহ'লে মানসিক আৰু শাৰীৰিক সুস্থতা গুৰুত্বপূৰ্ণ, যিসকল সুস্থ হয়, তেওঁ আকাশ স্পৰ্শ কৰে। যদি শৰীৰটো সুস্থ, তেন্তে মনটোও হয় উষ্ম।\n- এয়া কেতিয়াও এজন ব্যক্তিৰ বিষয় নাছিল, ই সদায় আছিল এখন ৰাষ্ট্ৰৰ বিষয়।\n- ভাৰতৰ যুৱসকল– কেৱল নতুন যুগৰ ভোটাৰ নহয়, কিন্তু নতুন যুগৰ শক্তি!\nFirst published: September 16, 2021, 21:57 IST


জীৱনৰ প্ৰথম এলবামটোৰ চাৰিটা গীত শাহুমাৰ: মৌৰুচি বৰা – প্ৰথম খবৰ\nHome/ বিনোদন/জীৱনৰ প্ৰথম এলবামটোৰ চাৰিটা গীত শাহুমাৰ: মৌৰুচি বৰা\nজীৱনৰ প্ৰথম এলবামটোৰ চাৰিটা গীত শাহুমাৰ: মৌৰুচি বৰা\nঅতি কম সময়ৰ ভিতৰত অসমৰ ৰাইজৰ হিয়াৰ আমঠু হৈ পৰা নৱ প্ৰজন্মৰ জনপ্ৰিয় কণ্ঠশিল্পী মৌৰুচি বৰাৰ সৈতে কিছু অন্তৰংগ আলাপ। “শদিয়াৰ ৰুক্মিণী” শীৰ্ষক গীতটিৰে খ্যাতি অৰ্জন কৰা এইগৰাকী শিল্পীৰ লগত প্ৰথম খবৰৰ হৈ সাক্ষাৎ গ্ৰহণ কৰিলে তৰালী দেৱীয়ে-\n“যি সময়ত সস্তীয়া জনপ্ৰিয়তাৰ পিছত এচাম শিল্পীয়ে দৌৰিছে তাৰে মাজত এগৰাকী ব্যতিক্ৰমী শিল্পী হল মৌৰুচি বৰা।”\nসংগীতৰ যাত্ৰাত ঘৰখনৰ অৰিহণা কেনেকুৱা?\nমোৰ ঘৰখনত মা-দেউতা,দাদা-বাইদেউৱে সকলোৱে অনুপ্ৰাণিত কৰিছিল। মোৰ দেউতাও এজন গায়ক। তেওঁ যোৰহাট জগন্নাথ বৰুৱা মহাবিদ্যালয়ত শ্ৰেষ্ঠ কণ্ঠশিল্পী আছিল। কিন্তু আৰ‌ক্ষী বিভাগৰ ব্যস্ত চাকৰিৰ বাবে লাহে লাহে তেখেতৰ সংগীত চৰ্চা ক্ৰমাৎ কমি আহিছিল। দেউতাৰ ব্যস্ততাৰ বাবে গানৰ প্ৰতি থকা মোৰ উৎসাহ দেখি মা জুনু বৰাই মোক গান গাবলৈ বিভিন্ন ঠাইলৈ লৈ গৈছিল।\nসংগীতৰ ক্ষেত্ৰখনত আপুনি কেতিয়াৰ পৰা জড়িত হৈ পৰিল?\nমই সৰু কালৰ পৰাই সংগীতৰ লগত জড়িত। দাদা বাইদেউৱে হাৰমনিয়ম,তবলা লৈ সদায় ৰেৱাজ কৰিছিল আৰু সিহঁতক চাই চাই মই ভাবিছিলোঁ মইও গান গাব পাৰিম। প্ৰথমে মই টেপ ৰেকৰ্ডাৰত শুনি শুনিয়েই বহু গান শিকিছিলোঁ আৰু বিভিন্ন প্ৰতিযোগিতাত অংশগ্ৰহণ কৰিছিলোঁ। এনেদৰেই মই সংগীতৰ ক্ষেত্ৰখনত জড়িত হৈ পাৰোঁ।\nআপোনাৰ শৈশৱ কাল আৰু শিক্ষাগত জীৱনৰ বিষয়ে জানিব বিচাৰিম?\nযোৰহাট গৰুমৰা অঞ্চলৰ ভিতৰুৱা গাওঁ এখনত মোৰ জন্ম হয়। গৰুমৰা এম ই স্কুলত মই প্ৰাথমিক শিক্ষা গ্ৰহণ কৰোঁ আৰু সেই সময়তেই ৰাভা সংগীত,জ্যোতি সংগীতৰ প্ৰতিযোগিতাত অংশগ্ৰহণ কৰিছিলোঁ আৰু পুৰস্কাৰ লাভ কৰিবলৈ সক্ষম হৈছিলোঁ। দেউতা প্ৰদীপ কুমাৰ বৰা আৰক্ষী বিভাগৰ চাকৰিয়াল হোৱা বাবে বিভিন্ন ঠাইলৈ সঘনাই বদলি হ’বলগীয়া হৈছিল। সেয়েহে আমাৰ বহু দায়িত্ব মায়েই লৈছিল। মই পঞ্চম শ্ৰেণীলৈ উত্তীৰ্ণ হওঁতে আমি গোলাঘাটলৈ আহিলোঁ। তাতে দেউতাই ঘৰ সাজিলে। স্কুলীয়া শিক্ষাৰ বাবে গোলাঘাটত দণ্ডধৰ বৰুৱা বালিকা বিদ্যালয়ত নামভৰ্তি কৰিছিলোঁ। কলেজীয়া শিক্ষা গ্ৰহণ কৰিছিলোঁ। হেমপ্ৰভা বৰবৰা ছোৱালী মহাবিদ্যালয়ৰ পৰা। সেইখন মহাবিদ্যালয়ত একেৰাহে তিনিটা বছৰ মই শ্ৰেষ্ঠ কণ্ঠশিল্পীৰ খিতাপ অৰ্জন কৰিছিলোঁ।\nআপুনি বিবাহ পাশত কেতিয়া আৱদ্ধ হয়?\n২০১১ চনৰ জানুৱাৰী মাহত মই বিবাহ পাশত আৱদ্ধ হওঁ। মোৰ স্বামী দেৱোত্তম শইকীয়া। পেছাত তেখেত এগৰাকী ছাউণ্ড ইঞ্জিনীয়াৰ।\nআপুনি কণ্ঠদান কৰা প্ৰথমটি গীতৰ বিষয়ে কি ক’ব?\nনৱম শ্ৰেণীত পঢ়ি থাকোঁতেই মোৰ জীৱনৰ প্ৰথমটো গীত বাণীবদ্ধ হয়।\nমৌৰুচিৰ গুণগুণ এলবামটিৰ বিষয়ে জানিব বিচাৰিম?\nবিয়াৰ পাছতে স্বামীৰ কৰ্মসূত্ৰে মই মুম্বাইলৈ যাওঁ। মুম্বাইত থকা সময়ছোৱাত মই মোৰ সপোনক বাস্তৱ ৰুপ দি এটি অসমীয়া গীতৰ এলবাম কৰিছিলোঁ। সেয়াই হ’ল মৌৰুচিৰ গুণগুণ। এলবামটোৰ চাৰিটা গীতৰ কথা মোৰ শাহুমাৰ। এটা গীতৰ কথা আছিল সংগীতজ্ঞ পৰিমল বৰুৱাৰ আৰু আনটো মোৰ। সুৰ কৰিছিলোঁ মই আৰু মোৰ স্বামীয়ে। আন এটা গীতৰ সুৰ পৰিমল দাৰ। মুম্বাইতে এলবামটোৰ ৰেকডিং হৈছিল। এদিন ৰেকৰ্ডিং চলি থকা সময়ত জুবিন দা ষ্টুডিঅ’লৈ আহিছিল আৰু মোৰ গীত শুনি প্ৰশংসা কৰি মোক উৎসাহ দিছিল।\nএগৰাকী সফল কণ্ঠশিল্পী হ’বলৈ হ’লে শাস্ত্ৰীয় সংগীতৰ প্ৰয়োজন কিমান বুলি ভাবে?\nসফল কণ্ঠশিল্পী হ’বলৈ হ’লে শাস্ত্ৰীয় সংগীতৰ মই খুবেই প্ৰয়োজন অনুভৱ কৰোঁ। কাৰণ যিকোনো এটা গান আমি এনেই শুনি গাই দিব নোৱাৰোঁ। তাত সৰগম জনাৰ প্ৰয়োজনীয়তা আহি পৰে। সৰগম অবিহনে গানৰ সৃষ্টি হ’ব নোৱাৰে।\nসংগীতৰ আনুষ্ঠানিক শিক্ষা ক’ত লৈছিল?\nমই প্ৰথম সংগীতৰ আনুষ্ঠানিক শিক্ষা গ্ৰহণ কৰিছিলো গোলাঘাটৰ ৰুমী শইকীয়া বাইদেউৰ ওচৰত। তাৰ পিছত যেতিয়া মুম্বাইলৈ গৈছিলো তাতে শিখা দত্তৰ ওচৰত সংগীতৰ তালিম লৈছিলো।\nসংগীতৰ ক্ষেত্ৰখনত কোন কোন কণ্ঠশিল্পীৰ গায়কীয়ে আপোনাৰ সাংগীতিক জীৱনত প্ৰভাৱ পেলায়?\nএই ক্ষেত্ৰত মই কণ্ঠশিল্পী শ্ৰেয়া ঘোষালৰ নাম ল’ব বিচাৰিম। তেওঁ মোৰ সকলো সময়তে প্রিয়। তেওঁৰ গান শুনি বৰ ভাল পাওঁ। যিহেতুকে মই মেলডি গান গাই বেছি ভাল পাওঁ,সেইবাবে শ্ৰেয়া ঘোষালৰ গান গাইয়ো বহুত ভাল পাওঁ।\nআপোনাৰ গীতৰ এনেকুৱা কিবা বিশেষত্ব আছে বুলি ভাবেনে? যিয়ে আন কণ্ঠশিল্পীৰ গীতৰ পৰা আপোনাৰ গীত সমূহ পৃথক কৰি ৰাখে?\nনিশ্চয়! মই এতিয়ালৈকে কণ্ঠদান কৰা প্ৰতিটো গীতৰ মাজতেই আপুনি মাটিৰ গোন্ধ পাব। তাৰেই ভিতৰত এটি গীত হ’ল “চিনাকি ৰূপহী”। নিজৰ গাওঁখনক লৈ গীতটি ৰচনা কৰিছিলো এবছৰ আগতে। গীতটি অসমৰ ৰাইজে সুন্দৰভাৱে আদৰি লৈছে।\nসংগীতৰ জগতখনত ঘটা কিবা স্মৰণীয় মুহূৰ্তৰ বিষয়ে আপুনি কিবা ক’ব বিচাৰে নেকি?\nমই কণ্ঠদান কৰা গীতবোৰ যেতিয়া ৰাইজে আঁকোৱালি লয় সেই সময়খিনি মোৰ খুবেই স্মৰণীয়।\nআপুনি এতিয়ালৈকে কি কি ভাষাত গীত গালে?\nঅসমীয়া,হিন্দী,বঙালী,ইংৰাজী,ৰাজস্থানী আদি। মুম্বাইত থাকোতে বাংলা ভাষাৰ এটা ভিডিঅ’ এলবামত কণ্ঠদান কৰাৰ ওপৰিও বহুকেইটা জিংগলছ গাইছিলো।\nঅসমৰ ভ্ৰাম্যমাণ থিয়েটাৰবোৰত গীত গাইছে নে?\nহয়! ৰাজশ্রী,বৰদৈচিলা,আশীৰ্বাদ আদি থিয়েটাৰত গীত গাইছোঁ।\nসুযোগ পালে বলিউডলৈ যোৱাৰ মন আছেনে?\nহয়! নিশ্চয় আছে।\nআপোনাৰ দৃষ্টিত গানৰ সংজ্ঞা কি?\nগান মোৰ দৃষ্টিত এক বুজাৱ নোৱাৰা স্বৰ্গীয় অনুভূতি।\nকণ্ঠশিল্পী নোহোৱাহেঁতেন আপুনি কি হ’বলৈ ইচ্ছা কৰিলেহেঁতেন?\nমই ব্যৱসায়ী নতুবা ফেশ্বন ডিজাইনাৰ হ’লোহেঁতেন।\nগান এটা ৰেকৰ্ডিং কৰাৰ আগতে আপুনি নিজকে শাৰীৰিক আৰু মানসিকভাৱে কিদৰে প্ৰস্তুত কৰি হয়?\nআচলতে গান এটা ৰেকৰ্ডিং কৰাৰ আগতে তিনিটা কথা সদায় মন দিব লাগে- গীতৰ কথা,সুৰ আৰু গানটো কোন তালত আছে।\nভৱিষ্যতে কোনোবা বিশেষ কণ্ঠশিল্পীৰ সৈতে একেলগে কণ্ঠদান কৰাৰ হেঁপাহ মনত সাঁচি ৰাখিছেনে?\nবলিউডৰ যিকোনো এজন কণ্ঠশিল্পীৰ সৈতে।\nআজিৰ গান আৰু ডঃ ভূপেন হাজৰিকা দেৱৰ সময়ৰ গানৰ মাজত আপুনি কি পাৰ্থক্য আছে বুলি ক’ব বিচাৰে?\nবহু পাৰ্থক্য আছে। বিশেষকৈ তেখেতৰ গীতৰ কথাবোৰ আজিৰ নৱ প্ৰজন্মই ঢুকি নাপায়। তেখেত আজিও আমাৰ মাজত জীয়াই আছে।\nআমি শুনিছো আপুনি ৰান্ধি বৰ ভালপায়! এই সম্পৰ্কে আৰু আপোনাৰ প্ৰিয় খাদ্যৰ বিষয়ে জানিব বিচাৰিম?\nসঁচাকৈয়ে মই ৰান্ধি বৰ ভালপাওঁ। যিকোনো থলুৱা খাদ্য মোৰ প্ৰিয় আৰু মাছৰ পিটিকা খাই মই বহুত ভালপাওঁ।\nআপুনি কণ্ঠদান কৰা “হিয়াৰ দাপোণত” গীতটিত আপুনি নিজে অভিনয়ো কৰিছে। ভৱিষ্যতে আপুনি অভিনয়ৰ লগত জড়িত হ’ব বিচাৰে নেকি ?\nহিয়াৰ দাপোণত গীতটি মোৰ মৌৰুচিৰ গুণগুণ এলবামটিৰে এটি গীত। গীতটিৰ অডিঅ’ৰ কাম কৰা হৈছিল ২০১৩ চনত। ভিডিঅ’ কৰা হয় ২০১৭ চনত। গীতটো অসমৰ ৰাইজে খুব সুন্দৰকৈ আঁকোৱালি লৈছে। গীতটিত মই অভিনয় কৰিছো। আচলতে অভিনয় কৰি মই খুব ভাল পাওঁ। ভৱিষ্যতত ভাল সুযোগ পালে অভিনয় কৰাৰ মন আছে।\nশৈশৱৰ কিবা পাহৰিব নোৱাৰা ঘটনা?\nমাছ ধৰি মই বৰ ভালপাওঁ। সৰুতে এবাৰ মাছ ধৰি থাকোঁতে মই পানীত উটি গৈছিলোঁ। অৱশেষত মোৰ খুড়ী এজনীয়ে মোক বচাইছিল। এই ঘটনাটো মোৰ জীৱনৰ এটি পাহৰিব নোৱাৰা আৰু হাঁহি উঠা ঘটনা।\nআপোনাৰ শেহতীয়াকৈ মুক্তিপ্ৰাপ্ত আৰু অসমৰ ৰাইজে সুন্দৰভাৱে গ্রহণ কৰা “শদিয়াৰ ৰুক্মিণী” (বিষু গীত) গীতটিৰ বিষয়ে জানিব বিচাৰিম! বিষুগীতৰ তাৎপৰ্য্যৰ বিষয়ে কি ক’ব?\nএই গীতটি বিহুগীতৰ ক্ষেত্ৰত নিজাবৱীয়াকৈ মোৰ প্ৰথম প্ৰচেষ্টা। গীতটিত অভিনয় কৰিছে জনপ্ৰিয় অভিনেতা ৰবি শৰ্মা আৰু নিবেদিতা ইয়েন। গীতটিত মইও অভিনয় কৰিছো। বিষুগীত হ’ল চুতীয়া সকলে পৰিবেশন কৰা বিহুগীত। আচলতে চুতীয়া,দেউৰীসকলৰ মাজত বিষু প্ৰচলন আছে। “বিষু” শব্দটিৰ তাৎপৰ্য্য এয়ে যে বিষু আধ্যাত্মিক দিশৰ পৰা অহা শব্দ। আই কলিমতীক প্ৰাৰ্থনা কৰা হয়। প্ৰাৰ্থনা কৰি কলিমতী আইক সৰগৰ পৰা পৃথিৱীলৈ নমাই অনা হয়। মানুহৰ বিশ্বাস যে,আই কলিমতী পৃথিৱীলৈ আহি খেতিবাতি ভাল হোৱাত সহায় কৰে। মানুহৰ মাজত প্ৰেম-প্ৰীতিৰ ভাৱ সিঁচি দিয়ে। এয়াই হ’ল বিষুগীতৰ তাৎপৰ্য্য।\nআপোনাৰ আহিবলগীয়া কিবা এলবাম আৰু বৰ্তমান আপুনি কি কামত ব্যস্ত?\n২০১৮ বৰ্ষত কেইবাটাও এলবামৰ কাম হাতত লৈছোঁ। এলবামবোৰৰ কামতেই মই বৰ্তমান ব্যস্ত।\nশেষত “প্ৰথম খবৰ”ৰ বিষয়ে কিবা ক’ব বিচাৰিব নেকি?\n“প্ৰথম খবৰ” বাতৰিবোৰ চাই মই সঁচাকৈ বৰ ভাল পাওঁ। সকলো ৰাইজে আদৰি লওক প্ৰথম খবৰ। সদৌ শেষত”প্ৰথম খবৰ”ৰ দীৰ্ঘায়ু কামনা কৰিলোঁ।\nমাৰাণাস্ত্ৰ সহ যুৱক ধৃত\n২ সপ্তাহতে ৪৫০ কোটি টকা "পদ্মাৱত"ৰ\nP&RDৰ পৰীক্ষাৰ তদন্তৰ নামত ভেকোভাওঁনা\nবঙাইগাঁৱত উজলিল ভাস্বতী আৰু গৰিয়সী\nমৰোৱাত ‘পৃথিৱীৰ অসুখ’ বাটৰ নাট মঞ্চস্থ


xukhdukh.com June 24, 2014\n১. চেনিৰ দাম বৃদ্ধি পোৱাত সন্তোষ প্ৰকাশ কৰিছে নিখিল ভাৰত বহুমূত্ৰ ৰোগী সন্থাই। আনে চেনি দিয়া চাহ খোৱা দেখি পোৱা যন্ত্ৰণাৰ পৰা মুক্তি দিবলৈ দিনক দিনে সদস্য সংখ্যা বৃদ্ধি পাই অহা সন্থটোৱে খাদ্য মন্ত্ৰীক আহ্বান জনাইছে। পাৰিলে ভাৰতত চেনি নিষিদ্ধ ঘোষণা কৰি মূল্যবৃদ্ধি ৰোধ কৰাৰ লগতে সন্থাৰ অভাৱনীয় সংখ্যা বৃদ্ধিতো লেকাম লগাবলৈ সন্থাই কাতৰ আহ্বান জনাইছে।\n২. কালি ব্ৰহ্মপুত্ৰ পাৰত অনুষ্ঠিত বিশেষ বিসম্বাদী ভাওনাত অংশ লৈ মল্লিকাৰ্জুন চাহাবে "কোনেও লবী কৰি মুখ্যমন্ত্ৰী হব নোৱাৰে" বুলি বচন মতাৰ গোপন খবৰ। এতিয়া গগৈ চাৰৰ চকী যাবনে নাযাব, সেয়া ভাওনাৰ শেষতহে ফলাফল ঘোষিত হব বুলি জানিব পৰাৰে পৰা এই বিষয়ত জুৱাৰ বজাৰো গৰম হৈ উঠাৰ খবৰ আহিছে। বিষয়টোত চলি থকা টনা আজোৰাত সকলো ছিণ্ডিকেট, চেকগেট, টোলগেটৰ ব্যৱসায়ী সকলে সুক্ষ্ম দৃষ্টি ৰাখিছে বুলিও জানিব পৰা গৈছে।\n৩. বানত ভোগদৈৰ দলঙ উটি যোৱাৰ বাবে অভিনন্দন জ্ঞাপন কৰিছে সদৌ অসম বানাক্ৰান্ত তথা পীড়িত সংঘই। মুখ্যমন্ত্ৰীৰ চহৰ বুলি গপতে ফুলি থকা যোৰহটীয়া ৰাইজকো এইবাৰ বানৰ তিতা-কেহাঁ অনুভৱ কৰি জীৱনৰ প্ৰত্যাহ্বানৰ আনন্দ লবলৈ জনালে আহ্বান। লগতে এতিয়া এক কিল'মিটাৰ পথ অতিক্ৰমৰ বাবে দহ কিল'মিটাৰ খোজকাঢ়িব লগা হোৱাটো স্বাস্থ্যৰ কাৰণে অতিশয় উপকাৰী কথাহে বুলিও সংঘই সহানুভূতি প্ৰকাশ কৰিছে।\n৪. কেইবা হেক্টৰ কৃষি ভূমিৰ লগতে ৭৫টা পৰিয়ালৰ ঘৰ-বৰী নদীৰ বুকুত জাহ যোৱাৰ পাছতো উদাসীন হৈ থাকি লখিমপুৰ জিলা প্ৰশাসনে ধৈৰ্য ধৰাৰ ক্ষেত্ৰত এক বিশেষ অভিলেখৰ সৃষ্টি কৰিছে। সচেতন মহলে জিলা প্ৰশাসনক সন্যাসী প্ৰশাসন নামেৰে নামাকৰণ কৰিলেহে এই উদাসীনতাৰ প্ৰতি প্ৰকৃত শ্ৰদ্ধা জ্ঞাপন কৰা হব বুলিও মত প্ৰকাশ কৰিছে।\n৫. গেৰুকামুখত অচিৰেই পুনৰ আৰম্ভ হব নদী-বান্ধৰ কাম, উভয় চৰকাৰৰ সেউজ সংকেত পোৱাত সন্তোষ প্ৰকাশ কৰিছে জলবিদ্যুত ঠিকাদাৰ সন্থাই। চৰকাৰে সেউজ সংকেত দিছে যেতিয়া থলুৱা সংগঠন কেইটাকো মেনেজ কৰাত তেওঁলোকে চেষ্টাৰ ত্ৰুটি নকৰে বুলি ৰাজহুৱা সভাত তেওঁলোকে প্ৰকাশ কৰিলে। ভদ্ৰ ভাষাৰে কথা নমনা সংগঠনক দিবলৈ ৰাম-টাঙোনো সংগঠনটোৱে যোগাৰ কৰা বুলি গোপন সূ্ত্ৰত প্ৰকাশ পাইছে।\n৬. মোডী চৰকাৰে কেন্দ্ৰীয় পুঁজিৰ ধনৰ হিচাপ বিচৰাৰ পৰিপ্ৰেক্ষিতত বিষয়া সন্থাৰ টোপনি নাইকীয়া হোৱাৰ খবৰ। ফলত অত্যাধিক টোপনি অহা ঔষধ সেৱন কৰিবলৈ লোৱাত লুটেৰা বিষয়া সংঘৰ পত্নী সকলৰ সংগঠনে উদ্বেগ প্ৰকাশ কৰিছে। আৰু এনে ধৰণৰ মানসিক অত্যাচাৰ অমানৱীয় বুলি অভিহিত কৰি জেনেভাৰ মানৱ অধিকাৰ সংগঠনলৈ হস্তক্ষেপ বিচাৰি ফেক্স কৰিছে বুলিও জানিব পৰা গৈছে।\n৭. ৰাষ্ট্ৰীয় সজাগতা সপ্তাহ উপলক্ষে ৰাইজক জাপানী এনকেফেলাইটিছ, মেলেৰিয়া আদিৰ পৰা সাৱধান হবলৈ আহ্বান জনাইছে। লগতে ওচৰ পাজৰে হাততে পোৱাকৈ খুলি দিয়া বিপনীৰ পৰা কমদামত সুৰা সংগ্ৰহ কৰি গাহৰি, কুকুৰাৰ মঙহৰ সোৱাদ লৈ ফিটিঙ হৈ থাকি উন্নয়নৰ ধন, জলসিঞ্চন কেলেংকাৰী আদি বিষয়ত চকু মুদি থাকিবলৈকো প্ৰশাসনে আহ্বান জনাইছে বুলি বিপিন চিপাহীয়ে আমাক জনাইছে।\n৮. লালুকত কণীযুক্ত মাছৰ বিক্ৰী অব্যাহত ৰখাৰ বাবে মীন বিভাগক কৃতজ্ঞতা জ্ঞাপন কৰিলে স্থানীয় মাছৰ কণীপ্ৰেমী যুৱক সংঘই। বেলেগ ঠাইৰ পৰাও লালুকলৈ এনে মাছ সংগ্ৰহ কৰিবলৈ অহাটোৱে এক মীন পৰ্যটনৰ সূচনা কৰাতো স্থানীয় সংঘটোৱে সন্তোষ প্ৰকাশ কৰিছে।\n৯. কেৱল কংগ্ৰেছী হোৱাৰ বাবেই ১০বছৰো লাইটৰ বিল নিদিয়াকৈ চলি থাকি অভিলেখ স্থাপন কৰিছে চামগুৰিৰ এগৰাকী সমাজকৰ্মীয়ে। এনে সুবিধা দিলে অসমত পাৰ্টিটোত নতুনকৈ যোগদিয়া মানুহৰ সংখ্যাত উজান উঠিবই বুলিও বাতৰিটো পঢ়ি সচেতন মহলে প্ৰতিক্ৰিয়া ব্যক্ত কৰিছে।\n১০. লাওখোৱা-বুঢ়াচাপৰি অভয়াৰণ্যত অবাধ বেদখল আৰু মূল্যবান গছ কাটি তহিলং কৰাৰ বাতৰি প্ৰকাশ পোৱাৰ পাছতো কাণসাৰ হাবি-বন মন্ত্ৰীয়ে দিয়া নাই বুলি প্ৰকাশ পালে অভিযোগ। আচলতে বিসম্বাদী মচলা দি হৰিণা মাংসৰ বেছি ভোজনৰ ফলত তেখেতৰ ব্যক্তিগত কৌষ্ঠ-কাঠিন্য হোৱাৰ বাবেহে এইবোৰ বিষয়ত তেখেতে মনোযোগ দিব পৰা নাই বুলিও তেখেতৰ খানচামাই স্পষ্টীকৰণ প্ৰকাশ কৰিছে।\nBy xukhdukh.com on June 24, 2014


অতুল চন্দ্ৰ হাজৰিকা এগৰাকী অসমীয়া কবি, নাট্যকাৰ, গদ্য লেখক\nⓘ অতুল চন্দ্ৰ হাজৰিকা এগৰাকী অসমীয়া কবি, নাট্যকাৰ, গদ্য লেখক আৰু শিশু সাহিত্যিক। ১৯৫৩ চনৰ পৰা ১৯৫৬ চনলৈ তেওঁ একাদিক্ৰমে তিনিবাৰ অসম সাহিত্য সভাৰ সাধাৰণ সম্পাদক ন ..\nⓘ অতুল চন্দ্ৰ হাজৰিকা\n1. জন্ম তথা প্ৰাৰম্ভিক জীৱন\nঅতুল চন্দ্ৰ হাজৰিকাৰ ১৯০৩ চনৰ ৯ ছেপ্টেম্বৰত গুৱাহাটীত জন্ম হয়। পিতৃৰ নাম ৰমাকান্ত হাজৰিকা আৰু মাতৃৰ নাম নিৰুপমা হাজৰিকা আছিল। অতুল চন্দ্ৰ হাজৰিকাই লতাশিল প্ৰাথমিক বিদ্যালয়ত বাল্য শিক্ষা আৰু মাণিক চন্দ্ৰ বৰুৱা মধ্য ইংৰাজী বিদ্যালয়ত শিক্ষা সমাপ্ত কৰি কটন কলেজিয়েট বিদ্যালয়ত মাধ্যমিক শিক্ষা লাভ কৰে। ১৯২৩ চনত প্ৰৱেশিকা পৰীক্ষাত তিনিটা লেটাৰ নম্বৰ সহ উত্তীৰ্ণ হয়। ১৯২৮ চনত কটন মহাবিদ্যালয়ৰ পৰা কলা বিভাগত স্নাতক ডিগ্ৰী লাভ কৰে। ১৯৪৪ চনত অনাঅনুষ্ঠানিক ভাবে পৰীক্ষা দি দ্বিতীয় শ্ৰেণীৰ প্ৰথম স্থান লাভ কৰি কলিকতা বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ উপাধি লাভ কৰে। ১৯৩০ চনৰ পৰা ১৯৪৮ চনৰ ভিতৰত হাজৰিকাই অসমৰ বিভিন্ন ঠাইত শিক্ষকতা কৰিছিল আৰু সেই সময়তেই আইনৰ স্নাতক ডিগ্ৰী গুৱাহাটী আৰ্ল মহাবিদ্যালয়ৰ পৰা আৰু বি টি ডিগ্ৰী চেইণ্ট এডমাণ্ডচ মহাবিদ্যালয়, শ্বিলং লাভ কৰিবলৈ সমৰ্থ হৈছিল। ১৯৪৮ চনত হাজৰিকাদেৱে কটন মহাবিদ্যালয়ৰ অসমীয়া বিভাগৰ প্ৰবক্তা হিচাপে নিযুক্তি পাইছিল। পিছলৈ কটন মহাবিদ্যালয়ৰ অসমীয়া বিভাগৰ মুৰব্বী অধ্যাপকৰূপে অৱসৰ গ্ৰহণ কৰে।\n2. ব্যক্তিগত জীৱন\nঅতুল চন্দ্ৰ হাজৰিকাই সৰ্বমুঠ ১২৪খন গ্ৰন্থৰ ৰচনা কৰি অসমীয়া সাহিত্যক সমৃদ্ধিশালী কৰি থৈ গৈছে। তাৰ ভিতৰত সংকলন আৰু সম্পাদনা কৰা গ্ৰন্থৰ সংখ্যা ২৪খন, নাটক আৰু নাটক সম্পৰ্কীয় গ্ৰন্থ ৩২খন, গীত আৰু কবিতা গ্ৰন্থ ২৩ খন, শিশুৰ বাবে ৰচিত গ্ৰন্থ ৪০খন আৰু ৫খন বিবিধ বিষয়ক গ্ৰন্থ আছিল। হাজৰিকা দেৱে ১৯২৮ চনত মিলন আলোচনীৰ সম্পাদনা কৰিছিল আৰু কিছুদিন শিশু আলোচনী দীপক ৰো সম্পাদনা কৰিছিল। তেওঁ অমিয়কুমাৰ দাসৰ বাঁহীত চিত্ৰদাস ছদ্মনামেৰে অসংখ্য কবিতা প্ৰকাশ কৰিছিল আৰু তেওঁৰ প্ৰথম কবিতাটো আছিল বসন্তকাল। হাজৰিকাৰ অসমীয়া নাট্য ইতিহাসমূলক গ্ৰন্থ মঞ্চলেখা ১৯৬৭ চনত প্ৰকাশ হয় আৰু এই গ্ৰন্থৰ বাবেই তেখেতে সাহিত্য অকাডেমি বঁটা লাভ কৰে। ১৯৭১ চনত তেখেতক ভাৰত চৰকাৰে পদ্মশ্ৰী সন্মানেৰে সন্মানিত কৰে। অসম সাহিত্য সভাৰ লগত ওতপ্ৰোতভাৱে জড়িত হাজৰিকাই ১৯৫৩ চনৰ পৰা একেলেঠাৰীয়ে তিনিবছৰৰ বাবে প্ৰধান সম্পাদকৰ পদত থাকি ১৯৫৬ চনত উপ-সভাপতি নিৰ্বাচিত হয় আৰু ১৯৫৯ চনত নগাঁও জিলাত হোৱা অসম সাহিত্য সভাৰ বাৰ্ষিক অধিবেশনত সভাপতিত্ব কৰে।\nকল ত জ ত ব ল জন য য ভ প ন হ জৰ ক অসম তথ ভ ৰতৰ এগৰ ক গ য ক, স ৰক ৰ, গ ত ক ৰ আৰ স গ ত পৰ চ লক অত ল চন দ ৰ হ জৰ ক অসম য স হ ত য ক শইক য ফ কন\nপ য প ৰ ণ ম দ ৱ বৰ মন ব ণ ম শ ৰ ন ল পৱন বৰ ৱ অত ল চন দ ৰ বৰ ৱ ব ৰ ন স হ দ দ ল চল হ যত ন হ জৰ ক ইন দ ৰ ম ৰ ব পচন দ ৰ মহন ত ভৱ নন দ ড ক ড ভব ন দ ৰ\nই ৰ জ Atul Chandra Barua - স হ ত য ক আৰ স হ ত য সম ল চক অত ল চন দ ৰ বৰ ৱ এগৰ ক চৰক ৰ প ৰশ সন ক ব ষয আছ ল চনত শ ৱ লক ছ ত অন ষ ঠ ত\nৰচন কৰ ছ ল আৰ ভ ৰ ম যম ণৰ ব ব ব ভ ন ন কল - ক শল আৱ ষ ক ৰ কৰ ছ ল অত ল চন দ ৰ হ জৰ ক ব ট ৰ সন ম ন ত এখ তক মঞ চ প ৰভ কৰ ব ল ও জন য য ৰ জ নত\nহ ল: বনৰ য ফ ল পৰ চ লক: অত ল বৰদল ব ষ ট পৰ চ লক: দ উত বৰ ৱ ন য ত পৰ চ লক: ইন দ কল প হ জৰ ক ধৰ মক ই পৰ চ লক: ভব ন দ স\nড ভ প ন হ জৰ ক - অসম তথ ভ ৰতৰ এগৰ ক গ য ক, স ৰক ৰ, গ ত ক ৰ আৰ স গ ত পৰ চ লক আছ ল তদ পৰ ত খ ত আছ ল এগৰ ক চ ত ৰকৰ, ল খক, ব শ বব দ য লয ৰ\nঅত ল বৰদল ই ৰ জ Atul Bordoloi অসমৰ এজন প ৰস দ ধ চলচ চ ত ৰ পৰ চ লক আছ ল চনত ম ক ত প ৰ প ত অপৰ জ য ন মৰ চলচ চ ত ৰৰ পৰ চ লন ৰ য গ দ ত খ ত অসম য\nশইক য ব ট - ম ন ল ইট ম ড য ব ট অসম ন ট য সন ম লন ব ট অত ল চন দ ৰ হ জৰ ক ব ট ন ট য স ন ধ ব ট গ ৰ জ আদ য শৰ ম ব ট এট নষ ট ল ৰ ৰ\nকল ক ষ ট খ ন ক ধৰ ৰ খ বল অসম স হ ত য সভ ৰ প ৰ ক তন সভ পত প ৰয ত অত ল চন দ ৰ বৰ ৱ জনস য গ ব ষয শ ল প প ৰয ত ৰ দ ৰ বৰ ৱ স ই সময ৰ স স ক ত ক\nব ন দ ৱ বৰ ৱ নক ল চন দ ৰ সভ পণ ড ত স ৱৰণ ব ট গজ ন ড ক পৰ শ চন দ ৰ শৰ ম স ৱৰণ ব ট ল কস স ক ত ম লক গৱ ষণ গ ৰন থ ব ট ভব ন হ জৰ ক ৰজন ক ন ত গগ\nWikipedia: অতুল চন্দ্ৰ হাজৰিকা


বাকপটুতাৰ প্ৰশ্নকৰণ | Fluency in Questioning Micro Plan for Social Science - Assam Bed Help\nIn this post, you will learn how to makeasocial science micro lesson plan for the skill of fluency in questioning in the Assamese language. I will give you an example ofasocial science micro lesson plan for the fluency in questioning skill in micro-teaching. ইয়াত সমাজ বিজ্ঞান বিষয়ৰ এটা অণুশিক্ষণ পাঠ পৰিকল্পনা দিয়া হৈছে। এইঅ সমাজ অধ্যয়নৰ অণুশিক্ষণ পাঠ পৰিকল্পনাটো বাকপটুতাৰ প্ৰশ্নকৰণ কৌশলৰ কাৰণে প্ৰস্তুত কৰা হৈছে।\nবাকপটুতাৰ প্ৰশ্নকৰণ কৌশল | সমাজ বিজ্ঞান অণুশিক্ষণ পাঠ পৰিকল্পনা\nশিক্ষণ প্ৰক্ৰিয়াত প্ৰশ্নকৰণৰ ভূমিকা অতি গুৰুত্বপূৰ্ণ। প্ৰশ্ন কৰাৰ জৰিয়তে শিক্ষকে অকল ছাত্ৰ-ছাত্ৰীৰ অগ্ৰগতিৰেই নলয়, ইয়াৰ দ্বাৰা নিজৰ শিক্ষণ দক্ষতা, শিক্ষন-পদ্ধতিৰ উপযোগিতা, ছাত্ৰ-ছাত্ৰীৰ সামৰ্থ্য আদিৰো মূল্যায়ন কৰে। ছাত্ৰ-ছাত্ৰী সকলক মনস্তাত্বিকভাৱেঅ নিয়ন্ত্ৰণত ৰাখিবলৈ প্ৰশ্নকৰণ এক উত্তম হাতিয়াৰো।\nমুঠতে প্ৰশ্নকৰণৰ দ্বাৰা ছাত্ৰ-ছাত্ৰীৰ লগত যোগাযোগ ৰক্ষা কৰিব পাৰি, একঘেয়ামী দূৰ কৰিব পাৰি, ছাত্ৰ-ছাত্ৰীসকলক চিন্তা কৰাৰ বাবে উৎগনি দিব পাৰি, প্ৰতিযোগিতাৰ ভাব জগাই তুলিব পাৰি, শ্ৰেণী কোঠাত শৃংখলা আনিব পাৰি আৰু বুদ্ধিমত্তা অনুসৰি ছাত্ৰ-ছাত্ৰীসকলক চিনাক্তকৰণ কৰি তেওঁলোকৰ প্ৰতি বিশেষ শিক্ষণৰ ব্যৱস্থা কৰিব পাৰি।\nপ্ৰশ্নকৰণ কৌশলক দুটা প্ৰধান ভাগত ভাগ কৰিব পাৰি। তাৰে এটা হ’ল বাকপটুতাৰ প্ৰশ্নকৰণ কৌশল । আজি আমি ইয়াত B.Ed.ৰ অণুশিক্ষণৰ বাকপটুতাৰ প্ৰশ্নকৰণ কৌশল বাবে সমাজ বিজ্ঞানৰ এটা অণুশিক্ষণ পাঠ পৰিকল্পনা প্ৰস্তুত কৰিম।\nবাকপটুতাৰ প্ৰশ্নকৰণ কৌশলৰ উপকৰণ – Components of The Skill of Fluency in Qustioning in Assamese\nBefore you start making your micro lesson plan for any skill of micro-teaching, it is very important to the components of that particular skill as well as the meaning of every comoponents. So, to make this social science micro lesson plan on fluency in questioning skill you should be aware of the every components of this skill.\nComponents to be used in this Assamese language social science micro lesson plan for the fluency in questioning skill are given below. বাকপটুতাৰ প্ৰশ্নকৰণ কৌশলৰ উপকৰণ (উপকৌশল) সমূহ তলত দিয়া হ’ল:\nএতিয়া আমি সমাজ বিজ্ঞানৰ অণুশিক্ষণ পাঠ পৰিকল্পনাটো প্ৰশ্নকৰণ কৌশলৰ বাবে কেনেকৈ প্ৰস্তুত কৰিব লাগে তকে শিকিম। With the help of this social study/science micro lesson plan which is in the Assamese language for questioning skill, you will learn how to makeaquestioning skill micro plan properly.\nSocial Science Micro Lesson Plan For Fluency in Questioning Skill in the Assamese Language for B.Ed.\nA short overview of this Assamese Language social science micro lesson plan is given below. তলত এই প্ৰশ্নকৰণ কৌশলৰ পাঠ পৰিকল্পনাটোৰ চমু আভাসা দিয়া হৈছে।\nকৌশল (Skill) : প্ৰশ্নকৰণ (বাকপটুতা), Fluency in Questioning\nসময় (Time): ৫ মিনিট (5 minute)\nসময় : ৫ মিনিট\nৱ না পাঠদানৰ শেষত শিক্ষকে পাঠৰ লগত প্ৰশ্নৰ সংগতি ৰাখি প্ৰশ্নসমূহ প্ৰস্তুত কৰাৰ লগতে প্ৰত্যেক প্ৰশ্নৰ বিপৰীতে কিছুমানৰ সময়ৰ বিৰতি প্ৰদান কৰিব আৰু সাদৃশ্চিকভাৱে নিদিষ্ট কৰা শিক্ষাৰ্থীক উত্তৰ দিবলৈ ক’ব । শিক্ষকে শিক্ষাৰ্থীৰ প্ৰয়োজন আৰু মানসিক সামৰ্থৰ ওপৰত ভিত্তি কৰিন প্ৰশ্নবোৰ সুধিব । শিক্ষাৰ্থীসকলে উত্তৰ দিবলৈ চেষ্টা কৰিব ।\nকৃষ্ণফলক লিখন – সমাজ বিজ্ঞান পাঠ পৰিকল্পনা\nশ ১) ভাৰতবৰ্ষত ভোটদানৰ নূন্যতম বয়স কিমান?\n২) নিৰ্বাচন কেইপ্ৰকাৰৰ?\n৩) নিৰ্বাচনৰ প্ৰকাৰ কেইটা কি কি ?\n৪) প্ৰত্যক্ষ নিৰ্বাচন কি ?\n৫) ভাৰতৰ ৰাষ্ট্ৰপতিক কোন প্ৰকাৰৰ নিৰ্বাচনৰ দ্বাৰা নিৰ্বাচন কৰা হয় ?\n৬) ভাৰতৰ দুটা ৰাষ্ট্ৰীয় দলৰ নাম কোৱা ?\n৭) ভাৰতৰ নিৰ্বাচন আয়োগ কোনে গঠন কৰে ?\n১) ১৮ বছৰ বুলি উত্তৰ দিব ।\n২) দুই প্ৰকাৰৰ ।\n৩) প্ৰত্যক্ষ নিৰ্বাচন আৰু পৰোক্ষ নিৰ্বাচন ।\n৪) যি নিৰ্বাচনত ভোটাৰ সকলে পোনপটিয়াভাৱে ভোটদান কৰি প্ৰতিনিধি নিৰ্বাচন কৰে তেনে নিৰ্বাচনক প্ৰত্যক্ষ নিৰ্বাচন বোলে ।\n৫) পৰোক্ষ নিৰ্বাচন ।\n৬) ভাৰতীয় জনতা পাৰ্টি আৰু ভাৰতীয় জাতীয় কংগ্ৰেছ ।\n৭) ৰাষ্ট্ৰপতিয়ে । স্পষ্টতা\nণি শিক্ষকে ছাত্ৰ-ছাত্ৰীৰ যথাযথ উত্তৰ পোৱাৰ পাছত উত্তৰৰ বাবে প্ৰশংসা কৰিব আৰু পাঠটোৰ তাৎপৰ্য চমুকৈ বৰ্ণনা কৰি শ্ৰেণীকোঠা ত্যাগ কৰিব । শিক্ষকৰ কথাবোৰ মনোযোগেৰে শুনিব ।\nPDF – B.Ed. সমাজ বিজ্ঞান অণুশিক্ষণ পাঠ পৰিকল্পনা | প্ৰশ্নকৰণ কৌশল\nতলত ওপৰত দিয়া সমাজ বিজ্ঞান (সমাজ অধ্যয়ন) প্ৰশ্নকৰণ কৌশলৰ অণুশিক্ষণ পাঠ পৰিকল্পনাটোৰ PDF Attach কৰি দিয়া হৈছে। I have attached the PDF of the above Social Science micro lesson plan which is in the Assamese Language. It will help you to make your own social study micro lesson plan for fluency in questioning skills.\nThe PDF may not properly be viewable on lower-end devices. So, I have given the pictures of the above mention micro lesson plan of social study.\nPage – 1 (Social Micro Plan in Assamese)\nPage –2(Social Micro Plan in Assamese)\nPlease note that the format of this lesson plan may not be 100% similar to the format used in your B.Ed. colleges. So, please verify before your final submission. এই পাঠ পৰিকল্পনাটোৰ format ঠাই ভেদে বেলেগও হ’ব পাৰে। গতিকে এবাৰ verifyৰ্কৰি ল’ব।\nTags:অণুশিক্ষণ পাঠ পৰিকল্পনাসমাজ বিজ্ঞান অণুশিক্ষণ পাঠ পৰিকল্পনা


gratuity-payment-after-one-year-of-service-government-of-india-plans-new-rules-soon– News18 Assam\nসুখবৰ! কোটি কোটি চাকৰিয়ালক সকাহ দিবলৈ চৰকাৰে সলনি কৰিবলৈ গৈ আছে এইটো নিয়ম\nUpdated:June 26, 2020, 10:08 AM IST\nচৰকাৰে গ্ৰেচুইটিৰ নিয়ম সলনি কৰি যিমান দিন কাম কৰিছে সিমান দিনৰ গ্ৰেচুইটি আদায় দিয়াৰ কথা বিবেচনা কৰিছে।\nLast Updated: June 26, 2020, 10:08 AM IST\nনতুন দিল্লীঃ দেশৰ কোটি কোটি চাকৰিয়ালৰ কাৰণে কেন্দ্ৰ চৰকাৰে এক বৃহত্ ঘোষণা কৰিবলৈ গৈ আছে। দৰাচলতে কেন্দ্ৰ চৰকাৰে এই প্ৰস্তুতি চলাবলৈ গৈ আছে যে গ্ৰেচুইটিৰ কাৰণে (Gratuity Rules Change Soon) ৫বছৰৰ চৰ্ত শেষ কৰি ১বছৰ কৰি দিয়া হওক। ইয়াৰ বাহিৰেও ফিক্সড টাৰ্মত কাম কৰাসকলো গ্ৰেচুইটিৰ আওতালৈ অনাৰ ব্যৱস্থা হ’ব পাৰে। এই পৰিৱৰ্তনৰ পিছত কোনো কোম্পানীত ৫বছৰ কাম কৰাৰ প্ৰয়োজন নাথাকিব। চৰকাৰে এতিয়া প্ৰস্তুতি চলাবলৈ লৈছে যে যিমান দিন কাম কৰিলে সিমান দিনৰ কাৰণে গ্ৰেচুইটি প্ৰদান কৰা হওক।\nফিক্সড টাৰ্মৰ সকলেও গ্ৰেচুইটিৰ লাভ পাব অৱশ্যে এতিয়াও সিদ্ধান্ত লোৱা নাই যে কেন্দ্ৰ চৰকাৰে কিমান সময়ত ইয়াৰ ঘোষণা কৰিব। কিন্তু চৰকাৰৰ এই সিদ্ধান্তৰ পিছত কোটি কোটি কৰ্মচাৰীয়ে সকাহ পাব।\nগ্ৰেচুইটিক লৈ চৰকাৰৰ প্ৰস্তুতি কি?\nসূত্ৰমতে চাকৰিয়াল সকলে গ্ৰেচুইটি ট্ৰান্সফাৰ কৰাৰ বিকল্প লাভ কৰিব। চৰকাৰে গ্ৰেচুইটিৰ বৰ্তমানৰ সংৰচনাৰ পৰিৱৰ্তন কৰিবলৈ প্ৰস্তুতি চলাইছে।\n>> পি এফৰ দৰে প্ৰতিমাহে গ্ৰেচুইটিৰ বৰঙনি দিয়াৰ প্ৰস্তাৱ কৰা হৈছে। গ্ৰেচুইটিকো বৈধভাৱে CTCৰ অংশ কৰাৰ প্ৰস্তাৱ আছে।\n>> সূত্ৰমতে লেবাৰ মিনিষ্ট্ৰীয়ে এই প্ৰস্তাৱত কাম কৰা আৰম্ভ কৰিছে। এম্পলয়াৰ এছ’চিয়েশ্যনৰ সৈতে বৈঠকত চৰ্চা কৰা হৈছে এই সন্দৰ্ভত।\n>> PF ট্ৰাষ্টৰ অধীনলৈ গ্ৰেচুইটি অনাৰ ওপৰত বিচাৰ কৰা হৈছে। অৱশ্যে সূত্ৰমতে গ্ৰেচুইটি পোৱাৰ নূন্যতম সময় ১বছৰ হ’ব।\n>> এতিয়া কেৱল অস্থায়ী কৰ্মচাৰীৰ ক্ষেত্ৰততে এবছৰৰ কাৰণে ঘোষণা কৰা হৈছে। নতুন নিয়মৰ কাৰণে কোম্পানীসমূহে টেক্স লাভৰ সুবিধা পাব। মাহেকত অৱদান আগবঢ়াব লগীয়া হোৱাৰ কাৰণে কোম্পানীসমূহে একেবাৰতে টকা দিয়াৰ প্ৰয়োজন নাই।\nFirst published: June 26, 2020, 10:08 AM IST


IPL ত তৃতীয় শতক জছ বাটলাৰৰ ! ৰাজস্থানৰ ৰাণৰ পাহাৰ, KKRৰ বিস্ফোৰক আৰম্ভণি ...– News18 assam\nIPL ত তৃতীয় শতক জছ বাটলাৰৰ ! ৰাজস্থানৰ ৰাণৰ পাহাৰ, KKRৰ বিস্ফোৰক আৰম্ভণি ...\nবাটলাৰৰ শতকেৰে ৰাজস্থানে ৫টা উইকেট হেৰুৱাই ২১৭ ৰাণ কৰে। প্ৰত্যুত্তৰত কলকাতাই ফিন্স আৰু শ্ৰেয়াছ আয়াৰৰ মাৰমুখী বেটিঙেৰে প্ৰথম ৮ অভাৰত ১টা উইকেট হেৰুৱাই ৯৩ ৰান সংগ্ৰহ কৰিছে।\nLast Updated : April 18, 2022, 22:24 IST\nৰাজস্থান ৰয়েলছৰ বেটছমেন জছ বাটলাৰে আই পি এল (IPL) ২০২২ ত তেওঁৰ দ্বিতীয় শতক অৰ্জন কৰিছে। বাটলাৰে যোৱাবাৰৰ ৰানাৰ্ছ আপ কলকাতা নাইট ৰাইডাৰ্ছৰ বিৰুদ্ধে চলিত ছিজনৰ দ্বিতীয়টো শতক অৰ্জন কৰিছিল। এজন অভিজ্ঞ সোঁহাতৰ বেটছমেন বাটলাৰে তেওঁৰ শতকীয় ইনিংছত ৫৯ টা বলত ৯টা চাৰি আৰু ৫ টা ছয় মাৰিছিল। এইটো বাটলাৰৰ আই পি এল কেৰিয়াৰৰ তৃতীয় শতক। বাটলাৰে ৯০ মিটাৰ ছয়ৰে তেওঁৰ শতক সম্পূৰ্ণ কৰিছিল।\nকলকাতাৰ বিৰুদ্ধে বাটলাৰ ৬১ টা বলত ১০৩ ৰাণ কৰি আউট হয়। তেওঁ পেট কামিন্সৰ বলত বৰুণ চক্ৰৱৰ্তীৰ দ্বাৰা ধৰা পৰে। ইয়াৰ পূৰ্বে ইংলেণ্ডৰ উইকেটকিপাৰ জছ বাটলাৰে (আই পি এল চেঞ্চুৰী) ২ এপ্ৰিলত অভিলেখ পাঁচবাৰৰ চেম্পিয়ন মুম্বাই ইণ্ডিয়ানছৰ বিৰুদ্ধে ৬৮ টা বলত ১০০ ৰাণ সংগ্ৰহ কৰিছিল। এই সময়ছোৱাত, তেওঁ ১১ টা চাৰি আৰু ৫ টা ছয় মাৰিছিল। বাটলাৰ তিনিটা শতক অৰ্জন কৰা প্ৰথম ৰাজস্থানৰ খেলুৱৈ হৈ পৰিছে।\nFirst published: April 18, 2022, 22:24 IST\ncricket newsIPL 2022KKR vs RR


গীতাঞ্জলি থাপা - অসমীয়া ৱিকিপিডিয়া\n২০১৪৮ চনত গীতাঞ্জলি থাপা\n০১ জানুৱাৰী, ১৯৮৮ (৩৪ বছৰ)\nশ্ৰেষ্ঠ পৰিৱেশন, লছ এঞ্জেলেছ চলচ্চিত্ৰ মহোৎসৱ ২০১৩\nশ্ৰেষ্ঠ অভিনেত্ৰী, ইমাজিন ইণ্ডিয়া ২০১৩, মাদ্ৰিদ\nশ্ৰেষ্ঠ অভিনেত্ৰী, ৬১তম ৰাষ্ট্ৰীয় চলচ্চিত্ৰ বঁটা\nশ্ৰেষ্ঠ অভিনেত্ৰী, চৰ্তুদশ বাৰ্ষিক নিউয়ৰ্ক ভাৰতীয় চলচ্চিত্ৰ মহোৎসৱ\nগীতাঞ্জলি থাপা এগৰাকী ভাৰতীয় অভিনেত্ৰী। বহু ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত ছিক্কিমৰ গীতাঞ্জলি থাপাৰ বোলছবি প্ৰদৰ্শিত হোৱাৰ লগতে তেওঁৰ অভিনয় বিশেষ ভাবে সমাদৃত হৈছে। কেইবাটাও ৰাষ্ট্ৰীয় আৰু আন্তৰ্জাতিক বঁটা লাভ কৰা গীতাঞ্জলিয়ে ২০১৩ চনত লায়াৰ্ছ ডাইছ নামৰ চলচ্চিত্ৰত কৰা অভিনয়ৰ বাবে ৬১তম শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে।\n3.2 ৱেব চিৰিজ\n১৯৮৮ চনৰ ১ জানুৱাৰী তাৰিখে ছিক্কিমৰ ৰাজধানী গেংটকত গীতাঞ্জলি থাপাৰ জন্ম হৈছিল। তেওঁ আনুষ্ঠানিক শিক্ষাৰ পাতনি ছিক্কিমৰ টাশ্বি নামগ্যাল একাডেমীত মেলিছিল। তাৰপিছত তেওঁ উচ্চ শিক্ষাৰ বাবে কলকাতালৈ যায়। তেওঁ নিজকে এগৰাকী পেছাদাৰী মডেল হিচাপে প্ৰতিষ্ঠা কৰে। তেওঁ অসমৰ গুৱাহাটীত অনুষ্ঠিত মেগা মিছ নৰ্থ ইষ্ট ২০০৭ সৌন্দৰ্য প্ৰতিযোগিতাত বিজয়ী হৈছিল।\n২০০৬ চনত স্কুলত পঢ়ি থকাৰ সময়তে গীতাঞ্জলিয়ে ইংৰাজী ভাষাৰ চুটি ছবি মিথৰ জৰিয়তে অভিনয় জীৱনৰ পাতনি মেলিছিল।\nতেওঁ চলচ্চিত্ৰ জগতলৈ প্ৰৱেশ কৰাৰ আগতে নিজকে এক পেছাদাৰী মডেল হিচাপে প্ৰতিষ্ঠা কৰিছিল। তেওঁ ২০১০ চনত টিনা কি চাবি বোলছবিত অভিনয় কৰিবলৈ সুযোগ পায়। ইয়াৰ পিছত তেওঁ কমল কেএমৰ ছবি আই.ডিৰ মুখ্য ভূমিকাত অভিনয় কৰে। ইয়াত কৰা অভিনয়ৰ বাবে তেওঁ লছ এঞ্জেলেছ চলচ্চিত্ৰ মহোৎসৱ ২০১৩ত শ্ৰেষ্ঠ পৰিৱেশক আৰু ইমাজিন ইণ্ডিয়া ২০১৩, মাদ্ৰিদত শ্ৰেষ্ঠ অভিনেত্ৰীৰ বঁটা লাভ কৰে।বুচন আন্তঃৰাষ্ট্ৰীয় চলচ্চিত্ৰ মহোৎসৱকে আদি কৰি এই ছবিখন কেইবাখনো ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয়। তাৰ পিছত তেওঁ অমিত খুৰানাৰ মনচুন শ্বুটিঙত অভিনয় কৰে আৰু এই ছবিখন ক্যা চলচ্চিত্ৰ মহোৎসৱৰ মিডনাইট স্ক্ৰীনিং শিতানত প্ৰদৰ্শিত হয়। তাৰপিছত তেওঁ অনুৰাগ কাশ্যপৰ দেট ডে আফটাৰ এভৰী ডেত অভিনয় কৰে। ২০১৩ চনৰ মুম্বাই চলচ্চিত্ৰ মহোৎসৱত তেওঁৰ পৰৱৰ্তী ছবি গীতু মোহনদাসৰ লায়াৰ্ছ ডাইছ প্ৰদৰ্শিত হয়। তাৰপিছত ছবিখন বহুতো চলচ্চিত্ৰ মহোৎসৱত প্ৰদৰ্শিত হয় বিভিন্ন পুৰস্কাৰ লাভ কৰে। গীতাঞ্জলিয়ে ইয়াত কৰা অভিনয়ৰ বাবে শ্ৰেষ্ঠ অভিনেত্ৰীৰ ৬১তম ৰাষ্ট্ৰীয় চলচ্চিত্ৰ বঁটা লাভ কৰে। এই ছবিখন ৮৭তম অস্কাৰ বঁটালৰ শ্ৰেষ্ঠ বিদেশী ভাষাৰ চলচ্চিত্ৰ শিতানলৈ ভাৰতৰ চৰকাৰী মনোনয়ন আছিল।\nতাৰ পিছত তেওঁ অস্কাৰ বঁটা বিজয়ী নিৰ্দেশক দানিছ টানৱিকৰ ছবি টাইগাৰ্ছত পাকিস্তানী মহিলাৰ চৰিত্ৰত অভিনয় কৰে। এইখন ছবি ট'ৰেণ্ট' আন্তৰ্জাতিক চলচ্চিত্ৰ মহোৎসৱ ২০১৪ ত প্ৰদৰ্শিত হয়। ইয়াৰ লগতে তেওঁ কেইবাখনো বিজ্ঞাপনটো কাম কৰে। তাৰে ভিতৰত উল্লেখযোগ্য হল ঐশ্বৰ্য ৰায়ৰ লগত কৰা লৰিয়েলৰ বিজ্ঞাপন।\nশেহতীয়াকৈ তেওঁ ট্ৰেপড, কুছ ভিগে ভিগে অলফাজ, পেংটিং লাইফ আৰু বাইস্ক'পৱালাৰ দৰে ছবিত অভিনয় কৰিছে।\nচাৰু হিন্দী শ্ৰেষ্ঠ পৰিৱেশন, লছ এঞ্জেলেছ চলচ্চিত্ৰ মহোৎসৱ ২০১৩শ্ৰেষ্ঠ অভিনেত্ৰী, ইমাজিন ইণ্ডিয়া ২০১৩, মাদ্ৰিদ\nদেট ডে আফটাৰ এভৰী ডে\nবাছৰ ছোৱালীজনী হিন্দী\nকমলা হিন্দী শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা শ্ৰেষ্ঠ অভিনেত্ৰী, চৰ্তুদশ বাৰ্ষিক নিউয়ৰ্ক ভাৰতীয় চলচ্চিত্ৰ মহোৎসৱ\nজাৰ্মান ট'ৰেণ্ট' আন্তৰ্জাতিক চলচ্চিত্ৰ মহোৎসৱ ২০১৪\nকুছ ভিগে ভিগে অলফাজ\nঅৰ্চনা প্ৰধান হিন্দী\nগেষ্ট ৰুমত থকা মহিলা গৰাকী ইংৰাজী মুক্তি লাভ কৰা নাই\nমিনি বসু হিন্দী\nৱেব চিৰিজ[সম্পাদনা কৰক]\n২০১৮ চেক্ৰেড গেমছ নয়নিকা চেহগাল নেটফ্লিক্স\n↑ 1.0 1.1 "20th LA Film Fest Award". Archived from the original on 2014-04-25. https://web.archive.org/web/20140425020656/http://www.lafilmfest.com/winners-announced-for-2013/। আহৰণ কৰা হৈছে: 2014-06-29.\n↑ 2.0 2.1 "ImagineIndia 13th International Film Festival Award". http://www.imagineindia.net/2014/eng/News/News.php?id=242388676991724102। আহৰণ কৰা হৈছে: 2014-06-29.\n↑ 3.0 3.1 "61st National Film Awards Announced" (PDF) (Press release). Press Information Bureau (PIB), India. http://pib.nic.in/newsite/PrintRelease.aspx?relid=104863। আহৰণ কৰা হৈছে: 16 April 2014.\n↑ 4.0 4.1 "14th Annual New York Indian Film Festival". http://www.iaac.us/nyiff2014/press.htm। আহৰণ কৰা হৈছে: 2014-06-29.\n↑ "Geetanjali Thapa wins Mega Miss North East". Archived from the original on 2010-01-07. https://web.archive.org/web/20100107154608/http://www.nenanews.com/ANE%20Oct%201-15%2C%2007/oh4.htm.\n↑ 6.0 6.1 Shaheen Parkar (28 September 2014). "Yet to learn how things work in Bollywood: Geetanjali Thapa". MiD DAY. http://www.mid-day.com/articles/yet-to-learn-how-things-work-in-bollywood-geetanjali-thapa/15640193। আহৰণ কৰা হৈছে: 2014-10-20.\n↑ "Geetanjali Thapa on being low-key and letting her work speak". The Telegraph. http://www.telegraphindia.com/1131008/jsp/t2/story_17434586.jsp। আহৰণ কৰা হৈছে: 20 January 2014.\n↑ "Interview: Geetanjali Thapa, Actor [I.D., Monsoon Shootout"]. DearCinema.com. 15 July 2013. Archived from the original on 2014-04-21. https://web.archive.org/web/20140421082259/http://dearcinema.com/interview/interview-geetanjali-thapa-actor-i-d-monsoon-shootout/4229। আহৰণ কৰা হৈছে: 2014-04-20.\n↑ "I auditioned for White Lies so I could meet Danis: Geetanjali Thapa". http://articles.timesofindia.indiatimes.com/2013-10-04/news-interviews/42716292_1_danis-tanovic-emraan-hashmi-white-lies। আহৰণ কৰা হৈছে: 19 January 2014.\n↑ "Liar's Dice: Mumbai Review". The Hollywood Reporter. http://www.hollywoodreporter.com/review/liars-dice-mumbai-review-649639/। আহৰণ কৰা হৈছে: 25 January 2014.\n↑ "MakingaMark". India Today. http://indiatoday.intoday.in/story/geetanjali-thapa-i.d--liars-dice-geethu-mohandas-mumbai-film-festival/1/313209.html। আহৰণ কৰা হৈছে: 25 January 2014.\n↑ Ankur Pathak (6 September 2014). "Geetanjali Thapa: I wouldn’t want to be cast just because I’ma'North Easterner'". http://timesofindia.indiatimes.com/entertainment/hindi/bollywood/news/Geetanjali-Thapa-I-wouldnt-want-to-be-cast-just-because-Im-a-North-Easterner/articleshow/41845023.cms। আহৰণ কৰা হৈছে: 2014-10-20.\n↑ "Tigers". TIFF. Archived from the original on 2014-10-28. https://web.archive.org/web/20141028014351/http://www.tiff.net/festivals/thefestival/programmes/contemporary-world-cinema/tigers। আহৰণ কৰা হৈছে: 2014-10-20.\nগীতাঞ্জলি থাপা সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=গীতাঞ্জলি_থাপা&oldid=263264"ৰ পৰা অনা হৈছে\nএই পৃষ্ঠাখন ১৫ ফেব্ৰুৱাৰী, ২০২১ তাৰিখে ১৮:২৭ বজাত অন্তিম সংশোধন কৰা হৈছিল।


মন্ত্ৰী হোৱাৰ কথা কল্পনা কৰা নাছিল ৰামেশ্বৰ তেলীয়ে! কি কৰি আছিল ফোন আহোতে?|rameswar-teli-was-surprised-when-he-got-phone-call-for-oath-taking-ceremony-as-a-minister– News18 Assam\nমন্ত্ৰী হোৱাৰ কথা কল্পনা কৰা নাছিল ৰামেশ্বৰ তেলীয়ে! কি কৰি আছিল ফোন আহোতে?\nUpdated:May 31, 2019, 3:51 PM IST\nনিচেই সাধাৰণ পৰিয়ালৰ সন্তান ৰামেশ্বৰ তেলীয়ে ১৯৯৯চনৰ পৰা একনিষ্ঠভাৱে বিজেপি দলৰ সদস্যৰূপে দায়িত্ব পালন কৰি আহিছে।\nLast Updated: May 31, 2019, 3:51 PM IST\nদুবাৰকৈ ডিব্ৰুগড়ৰ পৰা সাংসদ হিচাপে নিৰ্বাচিত হোৱা ৰামেশ্বৰ তেলীয়ে স্থান লাভ কৰিলে মোদী মন্ত্ৰীসভাত। বৃহস্পতিবাৰে প্ৰধানমন্ত্ৰী নৰেন্দ্ৰ মোদীৰ লগতে শপত ল’লে টীম মোদীৰ আন ৫৭গৰাকী সদস্যই। হিন্দীতে পদ আৰু গোপনীয়তাৰ শপত বাক্য পাঠ কৰিলে ৰামেশ্বৰ তেলীয়ে। মোদী মন্ত্ৰীসভাত স্থান লাভ কৰি সংবাদমাধ্যমৰ আগত তেলীয়ে প্ৰধানমন্ত্ৰী নৰেন্দ্ৰ মোদী আৰু অমিত শ্বাহক ধন্যবাদ জ্ঞাপন কৰে। এই দিনটো এক স্মৰণীয় দিন বুলিও উল্লেখ কৰে তেলীয়ে।\nঅসমীয়া প্ৰতিদিনৰ ডিজিটেল ডেস্কক দিয়া এক সাক্ষাৎকাৰত ৰামেশ্বৰ তেলীয়ে প্ৰকাশ কৰিছে মন্ত্ৰিত্বৰ খ‍বৰ পোৱাৰ মুহূৰ্তৰ কথা। তেওঁলৈ ফোন আহোতে তেওঁ দাঢ়ি কটা কামত ব্যস্ত হৈ আছিল। তেওঁ হেনো মন্ত্ৰী হ’ব বুলি ভবাই নাছিল। দলে যি দায়িত্ব দিছিল, সেয়াই তেওঁসদায় কৰি গৈছিল। বৃহস্পতিবাৰৰ দুপৰীয়া ১২.৪৫ বজালৈকে এই খবৰ পোৱা নাছিল। সেই সময়ত তেওঁ দিল্লীত আছিল। শপতগ্ৰহণ অনুষ্ঠানৰ বাবে যাবলৈ নিজকে সাজু কৰিছিল নিজক। তেনেসময়তে বিজেপিৰ এজন নেতাই তেওঁলৈ ফোন কৰিছিল। সাধাৰণতে কেন্দ্ৰীয় এই নেতাগৰাকীয়ে তেওঁলৈ প্ৰায় ফোন কৰে। দলৰ সাংগঠনিক কথা-বতৰা তেওঁৰ সৈতে আলোচনা হয়। দলটোৰ কেন্দ্ৰীয় সাধাৰণ সম্পাদক গৰাকীয়ে কৰা ফোনটো তেওঁ হাতত তুলি ল’লে। তেতিয়াও তেওঁৰ দাঢ়ি কটা সম্পূৰ্ণ হোৱাই নাছিল।\nকেন্দ্ৰীয় নেতাগৰাকীয়ে তেওঁক এই সুখবৰ দিছিল- ‘তই মন্ত্ৰী হৈ গলি’।\nসেই ফোনটোতেই অমিত শ্বাহেও তেওঁৰ সৈতে কথা পাতিছিল। ভালদৰে প্ৰস্তুত হৈ আবেলি প্ৰধানমন্ত্ৰীয়ে আয়োজন কৰা চাহমেললৈ মাতিছিল। সন্ধিয়া ৰাষ্ট্ৰপতি ভৱনত ডিঙিত গামোচা লৈ কেন্দ্ৰীয় ৰাজ্যিক মন্ত্ৰীৰূপে শপত লৈছিল ৰামেশ্বৰ তেলীয়ে।\nডিঙিত গামোচা লৈ শপতগ্ৰহণৰ সময়ত ৰামেশ্বৰ তেলী\nৰামেশ্বৰ তেলীৰ বিষয়ে জানেনে এইকেইটা কথাঃ https://assam.news18.com/news/assam/new-minister-of-rameswar-teli-profile-12921.html\nFirst published: May 31, 2019, 3:51 PM IST


পৃষ্ঠা:ভানুমতী (Bhanumoti).pdf/১২ - ৱিকিউৎস\nপৰ্যন্ত লোৱা নাই। গোহাঞিদেৱে মোক দেখা নাই, কিন্তু মই তেওঁক সদায় দেখোঁ। কিয়নো, তেওঁক চাবলৈ মোৰ বহুত সুবিধা আছে। মই বেৰ-জলঙাইদি জুমি চাব পাৰোঁ, চকোৱাৰ আঁৰত লুকাই চাব পাৰোঁ। গতিকে, সেই পষত গোহাঞিদেৱ মোতকৈও দুৰ্ভগীয়া, সেই পষটো গোহাঞিদেৱলৈ অমাবস্যা ৰাতি।\nমোৰ যেই হওক, গোহাঞিদেৱৰ কাৰণে চিন্তাই মোৰ অন্তৰ পুৰি-ডেই ছাই কৰিবলৈ ধৰিলে। ঘাট-মাউৰা গোহাঞিদেৱক আমাৰ ঘৰত সুখে-সন্তোষে ৰাখিবলৈ আনি এতিয়া জানিবা তেওঁক মাথোন আন্তৰিক অশান্তি দিয়া হৈছে। আৰু, ময়ে তাৰ কাৰণ হ'লো ! গোহাঞিদেৱৰ শোক-বেজাৰৰ মূল-কাৰণ মই! এই কথা মোৰ প্ৰাণে যে খন্তেকলৈকো নসহে। যাৰ সুখ-শান্তিৰ নিমিত্তে দিন-ৰাতিয়ে মোৰ\n"https://as.wikisource.org/w/index.php?title=পৃষ্ঠা:ভানুমতী_(Bhanumoti).pdf/১২&oldid=14428"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৩ জানুৱাৰী ২০১৯ তাৰিখে ১৩:৪২ বজাত সলনি কৰা হৈছিল।


street-food-vandors-are-in-trouble-during-covid-situation-tv-raju-skd– News18 assam\n‘আমাক টকা নালাগে, আমাক সময় দিয়ক দোকান দেৰিলৈকে খোলাৰ’ - কোভিডে কোঙা কৰা ৰমেন–মিলনহঁতৰ কথাৰে...\nযি সময়ত ম'ম'কে ধৰি ফাষ্ট ফুডৰ বিক্ৰী বেছি হয়, সেই আচল সময়খিনিতে বন্ধ কৰিবলগীয়া হৈছে ৰমেনহঁতে নিজৰ দোকান৷\nLast Updated : August 25, 2021, 16:37 IST\nমাইক্ৰ' ফাইনেঞ্চৰ পৰা টকা লোণত লৈ বিপদত পৰা গাঁৱৰ দৰিদ্ৰ মহিলাসকল শীঘ্ৰেই হ'ব ঋণমুক্ত৷ এই কথা মঙলবাৰে বহু কেইটা বিত্তীয় প্ৰতিষ্ঠানৰে বুজাবুজিৰ স্বাক্ষৰ কৰি সদৰি কৰিলে মুখ্যমন্ত্ৰী ড০ হিমন্ত বিশ্ব শৰ্মাই ৷ পিছে, কি হ'ব পদপথৰ সেইসকল ব্যৱসায়ীৰ? যি সকলে ম'ম' আদি বিক্ৰী কৰি দিছিল পৰিয়াল পোহপাল৷ নৈশ কাৰ্ফিউৱে মাতি আনিলে তেওঁলোকৰ জীৱনলৈ আৰ্থিক দুৰ্যোগ৷\nৰমেন পাঠক৷ গণেশগুৰি পাহাৰৰ এটা ভাড়াঘৰৰ বাসিন্দা ৰমেন৷ ৰমেনৰ তিনিজনীয়া পৰিয়ালটো চলিছিল ৰমেনৰ ম'ম'ৰ সৰু দোকানখনেৰেই৷ ৰমেনৰ ঘৰখনত আকালো নাছিল ভড়ালো নাছিল৷ ঘৰতে ম'ম'বোৰ প্ৰস্তুত কৰি আনি কেৰাচিনৰ সৰু ষ্টোভটোৰ ওপৰত উঠাই দি গ্ৰাহকলৈ আগতে বৰকৈ ৰ'বলগীয়া নহৈছিল ৰমেন৷ কোভিড নহালৈকে সকলো ঠিকেই আছিল৷ কোভিড আহিল, লগতে আহিল লকডাউন, সাময়িক লকডাউন, নাইট কাৰ্ফিউ আদিকে ধৰি বহু উপসৰ্গ৷ বিপদ আহিল তেতিয়াৰে পৰা৷\nযি সময়ত ম'ম'কে ধৰি ফাষ্ট ফুডৰ বিক্ৰী বেছি হয়, সেই আচল সময়খিনিতে বন্ধ কৰিবলগীয়া হৈছে ৰমেনহঁতে নিজৰ দোকান৷ "ঘৰ ভাড়া তিনি হাজাৰ৷ ক্লাছ টুত পঢ়া সন্তানৰ টিউচন ফীজ, কেৰাচিন তেল, নেপকিন, পিঁয়াজ, মূৰ্গী এইবোৰ কিনোতেই আৰু য'তে ত'তে টকা দিওঁতেই গৈছে৷ আগতে বৰ বিশেষ অসুবিধা নহৈছিল৷ ধুনীয়াকৈ ঘৰখন চলি গৈছিল৷ এতিয়া বৰ অসুবিধা হয়৷ কোনফালে মিলাম?" – ক'লে ৰমেন পাঠকে৷\nমিলাবলৈ গৈও জীৱনৰ অংকত খেলিমেলি লাগিছে ৰমেনৰ৷ একে মিলনৰ ক্ষেত্ৰতো৷ চাওমীন, এগ ৰোল আদি দিনৰ ভাগতকৈ সন্ধ্যাৰ ভাগতহে খায় সততে খাদ্য ৰসিকসকলে৷ ৰমেন, মিলনহঁত এতিয়া বিপদত পৰিছে৷ ক'ব পৰা নাই কাকো নৈশ কাৰ্ফিউৱে মাতি অনা বিপদৰ কথা৷ মঙলবাৰে ৰমেন, মিলনহঁতৰ দৰে এনে ব্যৱসায়ীসকলক কিদৰে সহায় কৰিব পাৰি তাৰ চিন্তা চৰ্চা চৰকাৰে কৰি থকাৰ কথা সদৰি কৰিছিল মুখ্যমন্ত্ৰী ড৹ হিমন্ত বিশ্ব শৰ্মাই৷\nমুখ্যমন্ত্ৰীয়ে কৈছিল,"আমি ম'ম', চাওমীন আদি বিক্ৰী কৰি পৰিয়াল পোহপাল দিয়া লোকসকলৰ কথাও ভাবিব লাগিব৷ নৈশ কাৰ্ফিউৱে তেওঁলোকৰ জীৱনলৈও দুৰ্যোগ আনিছে৷ তেওঁলোকৰ বাবেও কিবা আঁচনি আনিব পাৰি নেকি তাৰ চিন্তা চৰ্চা কৰি থকা হৈছে৷"\nৰমেনহঁতক পিছে আৰ্থিক সাহায্য নালাগে চৰকাৰৰ৷ লাগে দোকান দেৰিলৈকে খোলাৰ অনুমতিহে।\nFirst published: August 25, 2021, 16:37 IST


এইটো শেহতীয়াকৈ গুৱাহাটী-শ্বিলং ৰোডত হোৱা ভূমিস্খলনৰ ভিডিঅ' নহয়! - Factcrescendo Assamese\nএইটো শেহতীয়াকৈ গুৱাহাটী-শ্বিলং ৰোডত হোৱা ভূমিস্খলনৰ ভিডিঅ’ নহয়!\nMay 22, 2020 May 22, 2020 Manjori BorkotokyLeaveaComment on এইটো শেহতীয়াকৈ গুৱাহাটী-শ্বিলং ৰোডত হোৱা ভূমিস্খলনৰ ভিডিঅ’ নহয়!\nশেহতীয়াকৈ ফেচবুকত এক বিশেষ ভিডিঅ’ ভাইৰেল হৈ পৰিছে । ভিডিঅ’টোত এটা ব্যস্ত ৰাজপথৰ ওপৰত এক প্ৰকাণ্ড ভূমিস্খলন হৈ পাহাৰীয়া মাটি খহি পৰা দেখা গৈছে । বিভিন্নজনে দাবী কৰিছে যে ভিডিঅ’টোত দেখা পোৱা পথটো গুৱাহাটী-শ্বিলং ৰোড হয় আৰু এই ঘটনাটো শেহতীয়াকৈ হোৱা নেৰানেপেৰা বৰষুণ আৰু পাহাৰ কাটি পথ নিৰ্মাণৰ ভয়ংকৰ পৰিণতি হয় । ঘটনাটো ২১ মে’, ২০২০ তাৰিখৰ হয় বুলিও কিছুমান ফেচবুক পোষ্টটোত উল্লেখ আছে । এনে ধৰনৰ বহুতো ফেচবুক পোষ্ট ইতিমধ্যে অসমত ভাইৰেল হৈ পৰিছে ।\nসুৰ মলয়া নামৰ এক ফেচবুক পে’জৰ পৰা উক্ত ভিডিঅ’টো ২১ মে’, ২০২০ তাৰিখে আপলোড কৰা হৈছে আৰু ভিডিঅ’টো বৰ্তমানলৈ ১৭৪ বাৰ শ্বেয়াৰ হৈছে আৰু ৬.৩ হাজাৰবাৰ দৰ্শন কৰা হৈছে । ফেচবুক পোষ্টটোত ভিডিঅ’টোৰ সম্বলিতে, “গুৱাহাটী-শ্বিলং ৰাষ্টাত” বুলি লিখা আছে ।\nউল্লেখযোগ্য যে সাগৰীয় ঘূৰ্ণি বতাহ ‘আমফান’য়ে শেহতীয়াকৈ ভাৰতৰ উৰিষ্যা, পশ্চিম বেংগলকে ধৰি অসমৰ লগতে আন চুবুৰীয়া ৰাজ্যত বহুত ক্ষতি সাধন কৰা বুলি বিভিন্ন বাতৰি আহি আছে । ইয়াৰ ফলত এই ৰাজ্যবোৰত বৰষুণ আৰু ভূমিস্খলন হোৱাৰ বাতৰিও প্ৰকাশ পাইছে ।\nসঁচাকৈ ভিডিঅ’টোত দেখা পোৱা পথটো গুৱাহাটী-শ্বিলং ৰো’ড হয় নেকি? সত্য কি? জানোঁ আহক ।\nপ্ৰথমে আমি ভাইৰেল ভিডিঅ’টো বিশেষ ছফ্টৱেৰৰ সহায়ত কীফ্ৰেমছত বিভক্ত কৰিলোঁ আৰু গুগলত ৰিভাৰ্ছ ইমেজ চাৰ্ছ কৰিলোঁ । আমি দেখিলোঁ যে ভিডিঅ’টো এতিয়াৰ নহয় বৰঞ্চ এপ্ৰিল ৯, ২০২০ তাৰিখে ইউটিউবত আপলোড কৰা হৈছিল আৰু ঘটনাটো ইণ্ডোনেছিয়াৰ হয়, ভাৰতৰ নহয় ।\nআমি ইউটিউবৰ এটা চেনেলত উক্ত ভিডিঅ’টো এপ্ৰিল ৯, ২০২০ তাৰিখে আপলোড হোৱা দেখিলোঁ আৰু ভিডিঅ’টোৰ শিৰোনামাত ‘চুকানেগেৰা’ নামৰ এটা শব্দ দেখিলোঁ । ‘চুকানেগেৰা’ বুলি আমি চাৰ্ছ কৰি দেখিলোঁ যে এই ঠাইখন পশ্চিম জাভা, ইণ্ডোনেছিয়াত অৱস্থিত ।\nইউটিউব লিংক । সংৰক্ষিত লিংক\nআমি এই বিষয়ে কোনো আপডেট আছে নেকি জানিবলৈ মেঘালয় পুলিচৰ অফিচিয়েল টুইটাৰ হেণ্ডেলটো চালোঁ । আমি দেখিলোঁ যে এই ভূমিস্খলনটোৰ বিষয়ে মেঘালয় চৰকাৰে ইতিমধ্যে এক স্পষ্টীকৰণ দিছে । তেওঁলোকে জনাইছে যে ভূমিস্খলনৰ ভিডিঅ’টো আচলতে ইণ্ডোনেছিয়াত অৱস্থিত ‘চুকানেগেৰা’ নামৰ ঠাইখনৰ হয়, মেঘালয়ৰ ৰাষ্ট্ৰীয় ঘাইপথৰ নহয় ।\nটুইটাৰ লিংক । সংৰক্ষিত লিংক\nভাইৰেল ভিডিঅ’টো গুৱাহাটী-শ্বিলং ৰোডৰ নহয় বৰঞ্চ ইণ্ডোনেছিয়াৰ ‘চুকানেগেৰা’ নামৰ এখন ঠাইৰ হয় । গুৱাহাটী-শ্বিলং ৰোডত এই ভূমিস্খলন শেহতীয়াকৈ হৈছে বুলি জনসাধাৰণৰ মাজত অনাহকত আতংকৰ সৃষ্টি কৰা হৈছে ।\nTitle:এইটো শেহতীয়াকৈ গুৱাহাটী-শ্বিলং ৰোডত হোৱা ভূমিস্খলনৰ ভিডিঅ’ নহয়!\nTagged GS RoadIndonesiaLandslideMeghalaya\nএইখন প্ৰিয়ংকা গান্ধীয়ে দেশৰ বিভিন্ন ৰাজ্যত কৰ্মৰত উত্তৰ প্ৰদেশৰ শ্ৰমিক আৰু কৰ্মচাৰী সকলক উভতাবলৈ যোগাৰ কৰা ১০০০খন বাছৰ ফটো নেকি?\nপ্ৰত্যেক নাগৰিকক ৫০০০ টকা সাহায্য দিয়া হব বুলি ভুৱা হোৱাটচ এপ্প মেছেজ ভাইৰেল হৈছে!\nএই ভাইৰেল ফটোখনত অসমৰ চিকিৎসা কৰ্মীজনে যাবতীয় পোছাক আৰু মাস্কৰ অভাৱত প্লাষ্টিকৰ বেগ পিন্ধিছে নেকি?\nMarch 24, 2020 March 24, 2020 Manjori Borkotoky\nএই ভাইৰেল ফটোখন বোকাখাটৰ কাজিৰঙা অভয়াৰণ্যত থকা এখন চাহ বাগিছাৰ নহয়!\nAugust 12, 2020 August 13, 2020 Manjori Borkotoky\nমোগল গাৰ্ডেনৰ নাম সলনি কৰা হব বুলি ভুৱা বাতৰি প্ৰচাৰ হৈছে!\nAugust 21, 2020 August 21, 2020 Manjori Borkotoky\nFACT CHECK: কোভিড১৯ত মাক দেউতাকৰ মৃত্যু ঘটা দুগৰাকী কনমানি ছোৱালীক সন্তান ৰূপে তুলি ল’ব লাগে বুলি ভূৱা মেছেজ ভাইৰেল শেহতীয়াভাৱে কোভিড১৯ত মাক দেউতাকৰ মৃত্যু ঘটা বুলি... by Manjori Borkotoky


সঁচা প্ৰেম! হাস্পতালৰ বিচনাতে প্ৰেমিকৰ সৈতে বিবাহপাশত আবদ্ধ হ’ল জটিল ৰােগত আক্ৰান্ত ফাহমিদা... - NEWS8 NorthEast\nHome/আন্তঃৰাষ্ট্ৰীয়/সঁচা প্ৰেম! হাস্পতালৰ বিচনাতে প্ৰেমিকৰ সৈতে বিবাহপাশত আবদ্ধ হ’ল জটিল ৰােগত আক্ৰান্ত ফাহমিদা…\nসঁচা প্ৰেম! হাস্পতালৰ বিচনাতে প্ৰেমিকৰ সৈতে বিবাহপাশত আবদ্ধ হ’ল জটিল ৰােগত আক্ৰান্ত ফাহমিদা…\nনিউজ ডেস্ক। প্ৰকৃত ভালপোৱা আচলতে কি? হাতত হাত থৈ আজীৱন কাষত থকাৰ বাবে দিয়া প্ৰতিশ্ৰুতি। সুখে-দুখে, হাঁহিয়ে-কান্দোনে প্ৰতি ক্ষণ ‘মই তোমাৰ কাষত আছো’ বুলি ক’ব পৰাটোৱেই নহয় জানো প্ৰকৃত ভালপোৱা?\nযদি এয়াই ভালপোৱা, তেন্তে মাহমুদুল আৰু ফাহদিমাৰ প্ৰেমতকৈ শ্ৰেষ্ঠ প্ৰকৃত ভালপোৱাৰ উপমা হয়তো এই মুহূৰ্তত আন কোনো হব নোৱাৰে। অলপতে বিবাহ সম্পন্ন হৈ গ’ল মাহমুদুল আৰু ফাহদিমাৰ। কিন্তু বিয়াৰ বাবে সজা নহ’ল কোনো ৰভা, উদুলি-মুদুলি হৈ নপৰিল ৰভাঘৰৰ পৰিৱেশ।\nবিয়াৰ আনন্দৰ মাজতো উপস্থিত সকলোৰে মনত ৰৈ গ’ল এক বিষাদ। কাৰণ, বিয়াৰ স্থান আছিল এখন হাস্পতাল!\nদৰাচলতে দুৰাৰোগ্য কৰ্কট ৰোগত আক্ৰান্ত হৈ আছে ফাহমিদা। চিকিৎসকৰ মতে, হাতত আৰু বেছিদিন নাই। সেয়ে হাস্পতালৰ ভিতৰতে সম্পন্ন হল প্ৰেমিক মাহমুদুলৰ সৈতে ফাহমিদাৰ বিয়াখন।\nজীৱনৰ এই বিশেষ দিনটোত দুখৰ প্ৰচ্ছায়াৰ মাজতো বেনাৰসী শাৰী পিন্ধি নিজক সজাই তুলিলে ফাহমিদাই। দৰা মাহমুদেও প্ৰতিশ্ৰুতি দিলে মৃত্যুপৰ্যন্ত যতন লোৱাৰ।\nএই গভীৰ প্ৰেম আৰু বিবাহৰ স্থান বাংলাদেশৰ চিটাগং চহৰ। চহৰখনৰ কক্সবজাৰৰ নিৱাসী মাহমুদুল হাছান পেছাত এগৰাকী চৰকাৰী চাকৰিয়াল। নৰ্থ চাউথ বিশ্ববিদ্যালয়ত তেওঁ এমবিএ অধ্যয়ন কৰি থকাৰ সময়তে পৰিচয় ঘটিছিল দক্ষিণ বকলিয়াৰ সুন্দৰী যুৱতী ফাহমিদা কামালৰ সৈতে। সেই সময়ত ফাহমিদাও আছিল এমবিএৰ ছাত্ৰী।\nচাওতে চাওতে দুয়োৰে মাজৰ বন্ধুত্বই প্ৰেমৰ ৰূপ লয়। সময় সলনি হয়, কিন্তু ভালপোৱা তেওঁলোকৰ একেদৰেই থাকে। নিজা নিজা কৰ্মক্ষেত্ৰত জড়িত হোৱাৰ পিছত মাহমুদুল আৰু ফাহমিদাই বিবাহৰ সিদ্ধান্ত লয়।\nকিন্তু সেই সময়তে ফাহমিদাৰ দেহত ধৰা পৰে দুৰাৰোগ্য কৰ্কট ৰোগ। প্ৰথমে ঢাকাৰ এভাৰকেয়াৰ হাস্পতালত ভৰ্তি কৰোৱা হয় সুন্দৰী যুৱতীগৰাকীক। তাৰ পিছত ভাৰতৰ টাটা মেম’ৰিয়েল হাস্পতাললৈও লৈ অনা হয় ফাহমিদাক।\nচিকিৎসকে সকলো প্ৰকাৰে চিকিৎসা চলাই অৱশেষত ঘোষণা কৰে- ফাহমিদাৰ ওচৰত আৰু জীয়াবলৈ বেছি দিন নাই! ২০ বছৰীয়া যুৱতীগৰাকীৰ এই আৱশ্যাম্ভি মৃত্যুৰ বাতৰিয়ে শোকবিহ্বল কৰি তোলে পৰিয়ালক। চিটাগঙলৈ উভতাই অনাৰ পিছত তেওঁক পুনৰ ভৰ্তি কৰোৱা হয় চিকিৎলায়ত। কিন্তু লাহে লাহে অধিক অৱনতি ঘটে ফাহমিদাৰ স্বাস্থ্যৰ। সুন্দৰ মুখখন শুকাই খিনাই বুঢ়ীজনীৰ দৰে হৈ পৰে।\nকিন্তু ফাহমিদাৰ এই কঠিন পৰিস্থিতিৰ সময়তো অনৱৰতে তেওঁৰ কাষত থিয় হৈ থকা মানুহজনেই হ’ল মাহমুদুল। ফাহমিদাৰ হাতত হাত থৈ প্ৰেমিক মাহমুদুলে প্ৰায়ে কয়- ‘মই তোমাৰ কাষত আছো, চিৰদিন থাকিম।’\nএয়াই হয়তো প্ৰকৃত ভালপোৱা! এদিন মাহমুদুলে ফাহমিদাৰ পৰিয়ালৰ সন্মুখত বিয়াৰ প্ৰস্তাৱ দিয়ে। প্ৰথমে সকলোৱে এই প্ৰস্তাৱ শুনি আচৰিত হয় যদিও নিজৰ সিদ্ধান্তত অটল মাহমুদুলে অৱশেষত সৈমান কৰাবলৈ সক্ষম হয় দুয়োটা পৰিয়ালক।\nপিছত যেতিয়া হাস্পতালৰ বিচনাত জীৱন-মৃত্যুৰ সৈতে যুঁজি থকা ফাহমিদাক এই খবৰ দিয়া হয়, তেৱো আচৰিত হয়। বাৰে বাৰে তেওঁ মাহমুদুলক এনে নকৰিবলৈ কয়। কিন্তু তেতিয়াও নিজৰ সিদ্ধান্তত অটল হৈ থকা প্ৰেমিক মাহমুদুলৰ ওচৰত অৱশেষত মৃত্যুৰ পূৰ্বৰ সময়খিনি সমৰ্পণ কৰিবলৈ বাধ্য হয় ফাহমিদা।\nতাৰ পিছতে হাস্পতালত সম্পন্ন হয় মাহমুদুল আৰু ফাহমিদাৰ বিবাহ। কিছু সময়ৰ বাবে ফাহমিদাৰ মুখত বিৰিঙি উঠে হাঁহি। ৰঙা বেনাৰসী শাৰী পিন্ধি কইনাৰ সাজত ফাহমিদাই হাস্পতালৰ বিচনাতে উদযাপন কৰে জীৱনৰ এটা বিশেষ দিন।\nসামাজিক মাধ্যমত ইতিমধ্যে ফাহমিদা আৰু মাহমুদুলৰ বিবাহৰ ফটো ভাইৰেল হৈ পৰিছে। আবেগিক কৰি তুলিব পৰা এই ফটো শ্বেয়াৰ কৰি অনেকেই তেওঁলোকক জনাইছে যুগ্ম জীৱনৰ শুভেচ্ছা। বহুতেই কৈছে- ইয়াতকৈ আৰু নাই প্ৰকৃত ভালপোৱাৰ অনন্য উপমা।\nপ্ৰকৃত প্ৰেমৰ নিদৰ্শন দাঙি ধৰি বিবাহৰ সিদ্ধান্ত জটিল ৰোগত আক্ৰান্ত প্ৰেমিক যুগলৰ\nবাজেট ২০২২-২৩ঃ বকোত ১০০ কোটি টকা ব্যয় সাপেক্ষে নিৰ্মাণ কৰা হ’ব বৃদ্ধাবাস...\nবাজেট ২০২২-২৩ঃ অৰুণোদয় আঁচনিৰ ধনৰ পৰিমাণ ১২৫০ টকালৈ বৃদ্ধি...


কম খৰচত পুষ্টিকৰ পৰিপূৰক আহাৰ — Vikaspedia\nকেঁচুৱা আৰু শিশুক প্ৰয়োজন হোৱা খাদ্য\nবিদ্যালয়লৈ যোৱাৰ আগৰ অৱস্থাৰ ল’ৰা-ছোৱালী\nখাদ্য প্ৰস্তুত প্ৰনালীসমূহ\nকেঁচুৱাৰ কাৰণে উপযুক্ত খাদ্য প্ৰনালী\nস্কুললৈ যোৱা আগৰ অৱস্থাৰ শিশুৰ বাবে উপযোগী খাদ্য\nবৰফি (মিষ্টি চিৰা)\nঘেঁহু আৰু মাহৰ লাড়ু\nকেঁচুৱা আৰু শিশুৰ কাৰণে পুষ্টিকাৰক পিঠা, বিস্কুট জাতীয় খাদ্য\nচীনা বাদামৰ পৰা তৈয়াৰ কৰা বিস্কুট\nবুট দাইল - তিলৰ বিস্কুট\nবুট দাইল বা বেচনৰ বিস্কুট\nহৰ্চ গ্ৰাম বিস্কুট\nজীৱনৰ প্ৰথমছোৱাত কেইবছৰমানলৈ শিশুৰ শৰীৰৰ গঠন আৰু বৃদ্ধি খুব দ্ৰুত গতিত হয়। জন্মৰ সময়ত কেঁচুৱা এটাৰ ওজন গড় হিচাবে ৩ কেজি বুলি ধৰা হয়। ৬ মাহত কেঁচুৱাটিৰ ওজন জন্মৰ সময়তকৈ দুগুণ বৃদ্ধি পায় আৰু এবছৰত কেঁচুৱাটিৰ ওজন ৯ কেজি হয়গৈ। কেঁচুৱা বা শিশুৱে অনবৰতে শৰীৰ সঞ্চালন কৰি থাকে৷ সেইবাবে শৰীৰৰ শক্তি ক্ষয় হৈ থাকে। সেই শক্তি পূৰাবলৈ আৰু শৰীৰৰ গঠন বৃদ্ধি কৰিবলৈ মাংসসাৰ আৰু কেলৰী সমৃদ্ধ আহাৰ কেঁচুৱা আৰু শিশুক দিব লাগে।\nনেচনেল ইন্সটিটিউট অৱ নিউট্ৰিচন আৰু বহুতো গৱেষণা কেন্দ্ৰই কেঁচুৱা আৰু শিশুৰ বাবে প্ৰয়োজনীয় পুষ্টি সম্পৰ্কে পৰীক্ষা-নিৰীক্ষা, গৱেষণা ইত্যাদি কৰিছে আৰু ইয়াৰ ওপৰত ভিত্তি কৰিয়েই কিমান পৰিমানৰ মাংসসাৰ বা কেলৰী এটা কেঁচুৱা বা বাঢ়ি অহা শিশুৰ প্ৰয়োজন হয় সেই অনুপাতে এখন তালিকা প্ৰস্তুত কৰি উলিয়াইছে। তলত এই খাদ্য তালিকাখন দিয়া হ’ল-\nজন্মৰ পৰা ৬ মাহ\n৬মাহৰ পৰা ১ বছৰ\n১০ পৰা ১২ বছৰ\nকেঁচুৱাৰ জন্মৰ সময়ৰ পৰা ৪ মাহ/বা ৬ মাহলৈ মাকৰ গাখীৰৰ জৰিয়তে কেঁচুৱাটিয়ে শৰীৰক প্ৰয়োজন হোৱা প্ৰায় আটাইখিনি উপাদানেই লাভ কৰে।\n৬ মাহৰ পিছতো যদি মাকৰ গাখীৰ লভ্য হয় তথাপি ই কেঁচুৱাৰ শৰীৰ বৰ্দ্ধনৰ কাৰণে যথেষ্ট নহয়৷ সেইবাবে এই সময়ৰ পৰা মাকৰ গাখীৰৰ লগতে কেঁচুৱাটিক অন্য আহাৰো খুৱাব লাগে, য’ৰ পৰা কেঁচুৱাটিয়ে শৰীৰক প্ৰয়োজন হোৱা অন্য উপাদানবোৰো লাভ কৰিব পাৰে। কেনেকুৱা ধৰণৰ আহাৰ মাকৰ গাখীৰৰ লগত কেঁচুৱাটিক দিব পৰা যায় সেই সম্পৰ্কে চিন্তা-চৰ্চা কৰি কিছুমান খাদ্য প্ৰস্তুত প্ৰণালীৰ নিয়ম তলৰ লিখনিত দিয়া হৈছে। এই নিয়মেৰে প্ৰস্তুত কৰা খাদ্যত কেঁচুৱাটিক লগা প্ৰায়বোৰ উপাদানেই যাতে লভ্য হয় তালৈ লক্ষ্য ৰাখিহে এই সমাধান দিয়া হৈছে। এই খাদ্য প্ৰস্তুত প্ৰণালীৰ বিষয়ে জানিবলৈ যাওঁতে তলত দিয়া কথা কেইটা মনত ৰাখিহে খাদ্য প্ৰস্তুতিৰ কাম হাতত ল’ব লাগে।\n1. আমি সহজতে পাব পৰা থলুৱা বস্তুৰেহে খাদ্য প্ৰস্তুত কৰিব লাগে।\n2. খাদ্য প্ৰস্তুত কৰাৰ নিয়মো একেবাৰে সাধাৰণ হ’ব লাগে৷\n3. খাদ্য প্ৰস্তুতিত হোৱা খৰছৰ মাত্ৰা একেবাৰে কম হ’ব লাগে৷\n4. খাদ্য জুতি লগা, গোটা আৰু সঠিক পৰিমাণত তৈয়াৰ কৰা হ’ব লাগে যাতে মাক আৰু কেঁচুৱা দুয়োৰে কাৰণে ই সুবিধাজনক হয়৷\n5. যিকেইটা খাদ্য প্ৰস্তুতকৰণ প্ৰণালীৰ নিয়ম দিয়া হৈছে, ইয়াৰ পৰা শিশুৱে কেলৰী, মাংসসাৰ আৰু শৰীৰক প্ৰয়োজন হোৱা প্ৰায়খিনি পৰিপোষকেই লাভ কৰিব বুলি ধাৰণা কৰা হৈছে। ইয়াৰ লগত মাকৰ গাখীৰৰো প্ৰয়োজনীয়তা আছে।\nএটা কেঁচুৱা এবছৰ বা ডেৰবছৰমান হোৱাৰ সময়ত মাকৰ গাখীৰৰ উপৰিও কেঁচুৱাটিক অন্য খাদ্যৰ প্ৰয়োজন হয়। এই সময়ত কেঁচুৱাটিৰ দাঁত গজিবলৈ আৰম্ভ কৰে আৰু ডাঙৰ মানুহৰ খাদ্যও দাঁতেৰে চোবাই খাবলৈ শিকে। এই খাদ্যবোৰ হৈছে চাউল, ঘেঁহু বা অন্য ধৰণৰ শস্যদানাসমূহ। যিহেতু এই খাদ্যবোৰত মাংসসাৰৰ পৰিমাণ কম থাকে সেইকাৰণে খুব কম পৰিমাণতহে কেঁচুৱাক দিব লাগে। এই সময়খিনিতেই কেঁচুৱাক মাংসসাৰ আৰু কেলৰী অধিক পৰিমাণে থকা খাদ্য খুৱাব লাগে, য’ৰ পৰা কেঁচুৱাটিয়ে যথেষ্ট পৰিপোষক লাভ কৰিব পাৰে। যদি এই সময়ত উপযুক্ত পৰিমাণৰ খাদ্য দিয়া নাযায়, তেতিয়া হ’লে ইয়াৰ বেয়া ফলাফল কেঁচুৱাটিয়ে লগে লগে নেদেখুৱালেও পিছলৈ ইয়াৰ প্ৰভাৱ দেখুৱায়। নেচনেল ইন্সটিটিউট অফ নিউট্ৰিচনে এই কথাটো বুজাবলৈ এটি সৰু পৰীক্ষা কৰি দেখুৱাইছে।\nএকেজনী মাকৰ পৰা জন্ম হোৱা কেইটামান এন্দুৰৰ পোৱালীক দুটা ভাগত ভগাই, দুইটা ভাগকে দুই ধৰণৰ খাদ্য খাবলৈ দিয়া হ’ল। এটা ভাগত জন্মৰ পিছতে মাকৰ লগত ৰাখি পুষ্টিকৰ খাদ্য দিয়া হ’ল আৰু আনটো ভাগক মাকৰ পৰা আতঁৰাই কম পুষ্টিকৰ খাদ্য দিয়া হ’ল। ৪ সপ্তাহৰ পিছত কম পুষ্টিকৰ খাদ্য দি মাকৰ পৰা আতঁৰাই ৰখা এন্দুৰ পোৱালীখিনিকো উৎকৃষ্ট পুষ্টিকৰ খাদ্য দিয়া হ’ল। দেখা গ’ল এবছৰ, ডেৰবছৰ, দুবছৰ মানলৈ পুষ্টিকৰ খাদ্য দিয়াৰ পিছতো এই ভাগটোৰ স্বাস্থ্য আনটো ভাগৰ তুলনাত একেবাৰে নিশকটীয়া হৈ থাকিল। কাৰণ এই ভাগটোক জন্মৰ পিছতে মাকৰপৰা আতঁৰোৱা হৈছিল আৰু উপযুক্ত খাদ্য দিয়া হোৱা নাছিল। ঠিক সেইদৰে মানুহৰ ক্ষেত্ৰটো কেঁচুৱা জন্মৰ সময়ৰ পৰা ৩-৪ বছৰ বয়সলৈ এই সময়খিনি অত্যন্ত গুৰুত্বপূৰ্ণ আৰু এই সময়খিনিত কেঁচুৱাক উপযুক্ত পৰিমাণত উৎকৃষ্টমানৰ খাদ্য খুউৱাটো অত্যন্ত জৰুৰী। জন্মৰ সময়ৰ পৰা ৩-৪ বছৰৰ ভিতৰত শৰীৰক প্ৰয়োজন হোৱা সকলো উপাদান খাদ্যৰ যোগেদি কেঁচুৱাই লাভ কৰিলে সময়ত গৈ ই সুস্থ সৱল স্বাস্থ্যৰ অধিকাৰী হোৱাৰ যোগ্যতা লাভ কৰিব পাৰিব। সকলো পৰীক্ষা-নিৰীক্ষাৰ অন্তত এইটো প্ৰমাণিত হৈছে যে, কেৱল শাৰিৰীক বৃদ্ধিৰ ক্ষেত্ৰতে প্ৰভাৱ পৰে এনে নহয়। ই মানসিক বিকাশতো প্ৰভাৱ পেলায়। গতিকে কেঁচুৱাটিৰ এবছৰ মানৰপৰা বিদ্যালয়লৈ যোৱাৰ সময়লৈকে খোৱা খাদ্যৰ ওপৰত সম্পূৰ্ণ মনোযোগ দিব লাগে। যাতে শিশুটিয়ে খোৱা খাদ্যৰপৰা সকলো উপাদান লৈ ক্ৰমবিকাশত অগ্ৰসৰ হ’ব পাৰে৷ এবছৰৰপৰা ৫ বছৰৰ ভিতৰৰ ল’ৰা-ছোৱালীৰ উপযোগী হোৱাকৈ প্ৰস্তুত কৰা কিছু খাদ্য প্ৰস্তুত প্ৰণালীৰ বিষয়ে পিছলৈ উল্লেখ কৰা হৈছে৷ কেঁচুৱাৰ বাবে খাদ্য তৈয়াৰ কৰোঁতে যি নিয়ম অৱলম্বন কৰা হয়, সেই একে নিয়মেই এই খাদ্য প্ৰস্তুতিত গ্ৰহণ কৰা হয়৷\nআগতেই কৈ অহা হৈছে যে ৬ মাহৰপৰা এবছৰীয়া এটি কেঁচুৱাক প্ৰতিদিনে প্ৰায় ১৩ গ্ৰাম মাংসসাৰ আৰু ৮০০ কেলৰী দৰকাৰ হয়। মাকৰ গাখীৰৰপৰা প্ৰায় ৫ গ্ৰাম মাংসসাৰ আৰু ৩০০ কেলৰী কেঁচুৱাই পায়। ইয়াত এনে কিছুমান খাদ্য প্ৰনালীৰ দিহা দিয়া হৈছে, য’ৰ পৰা নেকি কেঁচুৱাই মাকৰ গাখীৰ এৰাৰ পিছত শৰীৰত প্ৰয়োজন হোৱা সকলো ধৰণৰ পৰিপোষক পাব পাৰে।\nবিদ্যালয়লৈ যাব আৰম্ভ কৰাৰ আগৰ অৱস্থাত এটি শিশুক প্ৰতিদিনে ২০ গ্ৰাম মাংসসাৰ আৰু ৮০০ৰ পৰা ১,৫০০ কেলৰীৰ দৰকাৰ হয়। ইয়াত দিয়া খাদ্য প্ৰনালীৰ পৰা আধা অংশ (সম্পূৰ্ণ প্ৰয়োজনৰ) মাংসসাৰ আৰু তিনি ভাগৰ এক অংশ (সম্পূৰ্ণ প্ৰয়োজনৰ) কেলৰী পাব পৰা যায় বুলি ধৰা হৈছে।\nশৰীৰক প্ৰয়োজন হোৱা বাকীখিনি মাংসসাৰ গাখীৰ, কণী, মাংস, মাছ, দাইল জাতীয় খাদ্য আৰু অন্য সহজলভ্য খাদ্যৰপৰা পাব পৰা যায়। এই খাদ্য প্ৰস্তুত প্ৰনালী যিহেতু কম খৰছত, কেনেকৈ প্ৰস্তুত কৰি শৰীৰক প্ৰয়োজনীয় উপাদান যোগান ধৰিব পৰা যায় তাৰ ওপৰত ভিত্তি কৰি তৈয়াৰ কৰা হৈছে, সেয়ে ইয়াত খৰচী সামগ্ৰী যেনে গাখীৰ, কণী, মাংস, মাছ ইত্যাদিৰ ব্যৱহাৰ দেখুওৱা হোৱা নাই। আমাৰ দেশত উৎপন্ন মাংসসাৰ আৰু কেলৰী সমৃদ্ধ আৰু কম খৰচী সামগ্ৰী যেনে, মাহজাতীয় শস্য, দাইল, বাদাম জাতীয় খাদ্য, তৈলবীজ ইত্যাদিৰ জৰিয়তে খাদ্য প্ৰনালী প্ৰস্তুত কৰা হৈছে।\nআমাৰ দেশৰ বহুত ঠাইত মানুহে চাউল, ঘেঁহু, জোৱাৰ, বজৰা, ৰাগী, মাকৈ ইত্যাদি খাদ্য হিচাবে খায়। এই বিলাক খাদ্যৰ পৰা ১০০ গ্ৰামত প্ৰায় ৩৫০ কেলৰী পোৱা যায়। কিন্তু এই খাদ্যবিলাকত মাংসসাৰৰ পৰিমাণ কম থাকে। চাউলত প্ৰায় ৭৭ শতাংশ, ঘেঁহুত ১২ শতাংশ আৰু জোৱাৰ, বজৰা, ৰাগীত মাংসসাৰৰ পৰিমাণ চাউল আৰু ঘেঁহুৰ পৰিমাণৰ মাজত থাকে। দাইল হৈছে মাংসসাৰ সমৃদ্ধ খাদ্য। দাইলত ২২ৰ পৰা ২৫ শতাংশ মাংসসাৰ থাকে আৰু ১০০ গ্ৰাম দাইলে ৩৫০ কেলৰী দিয়ে। বুট দাইল, মগু দাইল, মাটি দাইল, মচুৰ দাইল ইত্যাদিয়েই খাদ্য হিচাবে খোৱা হয়।\nতৈলবীজসমূহৰ পৰা অধিক মাংসসাৰ আৰু কেলৰী পাব পৰা যায়। বাদাম, জিনজেলী আৰু কঁপাহৰ গুটিৰপৰা উলিওৱা তেলত প্ৰায় ৫০ শতাংশ মাংসসাৰ থাকে। এই তেলত বনোৱা খাদ্য খোৱাৰ কাৰণে প্ৰযোজ্য বুলি কোৱা হৈছে। আমাৰ দেশত ঘানি আৰু তেলৰ মিলৰপৰা পোৱা তেলত শিলগুটিৰ গুৰি আৰু ব্যৱহাৰৰ অনুপযোগী কিছুমান পদাৰ্থ মিহলোৱা থাকে যাৰ কাৰণে এইবোৰ মানুহৰ খাদ্যৰ বাবে অনুপযোগী হৈ পৰে। বৰ্তমান উন্নত মানদণ্ডৰ নিয়মেৰে প্ৰস্তুতকৰণৰ কাম হাতত লোৱাত ই মানুহৰ খাদ্যত উপযোগী হৈ পৰিছে। এই উন্নত মানদণ্ডৰ তেলত বনোৱা খাদ্যৰ পৰা মানুহে অধিক মাংসসাৰ লাভ কৰিবলৈ সক্ষম হৈছে।\nএটা বাঢ়িবলৈ ধৰা শিশুক মাংসসাৰ আৰু কেলৰীৰ উপৰিও কেলছিয়াম, খাদ্যপ্ৰান ক আদিৰো দৰকাৰ হয়। সেউজীয়া শাক-পাচলি, গাখীৰ বা টিনত পোৱা পাউদাৰ গাখীৰৰ পৰা শিশুৱে এই উপাদানবোৰ পাব পাৰে। দেশত টিনত পোৱা গাখীৰো সীমিত হোৱা কাৰণে এই খাদ্য প্ৰনালীত টিনৰ গাখীৰৰ ব্যৱহাৰো নিষিদ্ধ কৰা হৈছে।\nআমাৰ দেশত কেঁচুৱাক মাকৰ গাখীৰৰ উপৰিও বহুতো উপায়েৰে অন্য ধৰণৰ আহাৰ খুউৱা হয়। সাধাৰণতে পৰিয়ালৰ আন সদস্যৰ কাৰণে প্ৰস্তুত কৰা খাদ্যৰ পৰাও এটা অংশ আনি কেঁচুৱাক খুউৱা হয়। আমাৰ দেশত সচৰাচৰ যিটো ফেমেলি ডায়েট বুলি কোৱা হয় বা প্ৰতিদিনে খাবলৈ পৰিয়ালত যিটো খাদ্য তৈয়াৰ কৰা হয় তাত কেঁচুৱা বা শিশুক প্ৰয়োজন হোৱা পৰিপোষকৰ পৰিমান নিচেই তাকৰ হয়। তেতিয়া হ’লে আমি কি ধৰণেৰে কেঁচুৱাক পৰ্য্যন্ত পৰিমানে পৰিপোষক যোগান ধৰিব পাৰিম? কেঁচুৱাৰ খাদ্য প্ৰস্তুত কৰনেই ইয়াৰ উপযুক্ত সমাধান। এই খাদ্য প্ৰস্তুত কৰোতে সকলো ধৰণৰ পৰিপোষক খাদ্যত মজুত থাকে নে নাই সেই কথা চালিজাৰি চাইহে খাদ্য প্ৰস্তুত কৰিব লাগে। কিন্তু এই ধৰণে কৰিবলৈ যাওঁতে কিছুমান অসুবিধাৰ সৃষ্টি হোৱাও দেখা যায়। সেইকাৰণে গোটেই পৰিয়ালৰ কাৰণে যিটো খাদ্য প্ৰস্তুত কৰিবলৈ লোৱা হয় সেই খাদ্য কিমান বিধিসন্মত বা স্বাস্থ্যসন্মত হয় তালৈ চকু দিয়া দৰকাৰ। এইটোও এটা উপযুক্ত সমাধান কাৰণ এই খাদ্য তেতিয়া কেঁচুৱা বা শিশুকো দিব পৰা যায়। এইটো বহুত ধৰণে কৰিব পৰা যায়:\n(ক) তলত উল্লেখিত প্ৰনালীটি হৈছে থলুৱা বস্তুৰে ঘৰতে তৈয়াৰ কৰা কেঁচুৱাৰ আহাৰ য’ত কেঁচুৱাৰ প্ৰয়োজনীয় পৰিপোষক প্ৰায়খিনি মজুত থাকে।\n(খ) পৰিয়ালৰ আটাইৰে বাবে ৰন্ধা খাদ্যৰ পৰা ভালদৰে ভাবি চিন্তি যিখিনি কেঁচুৱাক খুৱাব পৰা যায় সেই অংশ বাছি উলিওৱাতো।\nআজিকালি বজাৰত বহুত ভাল ধৰণৰ কেঁচুৱাৰ খাদ্য কিনিবলৈ পোৱা যায়। ইয়াৰে প্ৰায়বোৰ খাদ্য শুকান পাউদাৰ গাখীৰৰ লগত তৈয়াৰ কৰা হয়। অতি চৰা দাম কাৰণে মাত্ৰ কিছু সংখ্যক মাকেহে এই খাদ্য কিনি কেঁচুৱাক খুৱাব পাৰে। ইয়াৰ উপৰিও সম্পুৰ্ণ গাখীৰৰে তৈয়াৰ হোৱা এই খাদ্য মাকৰ গাখীৰ খোৱা কেঁচুৱাৰ কাৰণে বৰ এটা প্ৰয়োজন নহয়। নেচনেল ইনচটিটিউট অফ নিউট্ৰিচনত কৰা পৰীক্ষাৰ পৰা এইটো জনা গৈছে যে, শতকৰা ৭৫ ভাগ গাখীৰৰ পৰা পোৱা প্ৰ’টিনৰ ঠাই পৰিপোষকৰ অকনো হানি নোহোৱাকৈ উদ্ভিদত থকা প্ৰটিনে পূৰাব পাৰে। তাৰ উপৰিও বজাৰত কিনিবলৈ পোৱা কেঁচুৱাৰ খাদ্যবোৰ কেঁচুৱাৰ চাহিদা অনুসৰি বজাৰত কেতিয়াবা পাবলৈও নোহোৱা হৈ পৰে। পালেও তাৰ পৰিমাণ কম হোৱাত অসুবিধাৰ সৃষ্টি হোৱাও দেখা যায়।\nএই সকলো অসুবিধা দূৰ কৰিবৰ কাৰণে থলুৱা সহজলভ্য বস্তুৰ পৰা কেঁচুৱাৰ খাদ্য প্ৰস্তুত কৰিবলৈ চিন্তা চৰ্চা কৰি থকা হৈছে। খুব কম পৰিমাণে পাউদাৰ গাখীৰ ব্যৱহাৰ কৰি আৰু খুব সহজ উপায়েৰে এই খাদ্য তৈয়াৰ কৰা হয়। এই খাদ্য সৰহ পৰিমাণে ঘৰতো প্ৰস্তুত কৰিব পাৰে নাইবা ক্ষুদ্ৰ উদ্যোগৰ অধিনত গাঁও পৰ্য্যায়তো প্ৰস্তুত কৰিব পাৰে। এই খাদ্য বিক্ৰিৰ বাবেও প্ৰস্তুত কৰিব পৰা যায়। কিয়নো মাকসকলে প্ৰত্যেক দিনে এই খাদ্য ঘৰত প্ৰস্তুত কৰি লবলৈ খুব কম সময় পায়\nএবছৰৰ পৰা ৫ বছৰলৈ বা স্কুললৈ যাবলৈ আৰম্ভ কৰাৰ আগৰ সময়খিনিত কিয় আমি শিশুক বিশেষভাৱে যত্ন লব লাগে বা সম্পূৰ্ণ পৰিপোষক পোৱা খাদ্য খুৱাব লাগে এই কথা আমি গম পালো। এই সময়খিনিত শিশুক প্ৰতিদিনে ২০ গ্ৰাম প্ৰ’টিন আৰু ৮০০-১৫০০ কেলৰীৰ আৱশ্যক হয়।\nভাৰতবৰ্ষত কৰা সমীক্ষাৰ পৰা এইটো বুজা গৈছে যে বৰ্তমান শিশুহঁতে যিবোৰ খাদ্য খাই আছে তাত ৩০০ কেলৰীৰ অভাৱ আছে। এই অভাৱ পূৰণ কৰিবলৈ থলুৱা ভাৱে উত্পন্ন হোৱা যেনে, মাহ জাতীয় খাদ্য বা দাইল জাতীয় খাদ্য আদি ব্যৱহাৰ কৰিব পৰা যায়। ইয়াৰ ব্যৱহাৰে কেলৰীৰ অভাৱ পূৰ কৰাৰ উপৰিও প্ৰ’টিনো যোগান ধৰে। ওপৰত উল্লেখিত খাদ্য প্ৰনালীৰ কেলৰী অভাৱৰ যিটো দিশ দেখা গৈছে সেইটো জনজাতীয় অঞ্চল বা চহৰৰ বস্তি অঞ্চলত হোৱা চাপলিমেন্টেৰী ফিডিং প্ৰগ্ৰেম বিলাকত উত্পাদন কৰিব পাৰে। এইটো জনা উচিত যে, শিশুক সৰহ পৰিমাণৰ খাদ্য খুৱালেই নহব, খাদ্যটো বিধিসন্মত বা উন্নত প্ৰক্ৰিয়াৰে বনাই শিশুক খুৱালেহে তাৰ পৰা উচিত ফল লাভ কৰিব পাৰিব। উদাহৰণ স্বৰূপে, ১৫ নম্বৰ খাদ্য প্ৰনালীত চাউলৰ পৰা বনোৱা খাদ্যত দেখা গৈছে। চাউলখিনি সিজাই আগতেই ভাত তৈয়াৰ কৰি থোৱা হৈছে; সেইকাৰণে শেষলৈ তাৰ পৰিমাণটো বাঢ়ি যোৱা নাই। কিন্তু যদি অন্য কোনো উপাদান মিহলি কৰা হয় তেতিয়া এনে নহব।\nএটা শিশুক প্ৰতিদিনে দৰ্কাৰ হোৱা পৰিমাণ খিনি দেখুওৱা হৈছে। লাৰ্জ স্কেল ফিডিং প্ৰগ্ৰেমত ব্যৱহাৰ কৰিবৰ কাৰণে উপাদান সমূহ আৰু লগতে তাৰ পৰিমাণ (১০০টা শিশুক খুৱাবৰ কাৰণে কিমান প্ৰয়োজন হয়) সেই সম্পৰ্কে তলত দেখুওৱা হৈছে।\nআধা ভঙা জোৱাৰ (জোৱাৰ ৰাৱা) ৪৫ গ্ৰাম\nশুকানে ভাজি লোৱা বাদাম ১৫ গ্ৰাম.\nতেল ৭ গ্ৰাম\nমচলা জাতীয় ইচ্ছা বা দৰ্কাৰ অনুযায়ী\n• খাদ্যত দিব বিচৰা মচলা জাতীয় বস্তু খিনি তেলত ভাজি লব লাগে।\n• আধা খুন্দা জোৱাৰ খিনি তাতে দি মুগা বৰণ হোৱালৈকে ভাজিব লাগে। তাৰ পিছ্ত পানী দি সিজিবলৈ দিব লাগে।\n• আধা খুন্দা চীনা বাদাম খিনিও তাতে দি কেইমিনিটমান উতলিবলৈ দিব লাগে।\nএই খাদ্য প্ৰনালীটো অন্ধ্ৰ প্ৰদেশৰ জনজাতীয় অঞ্চল বিলাকত হোৱা স্পেটিয়েল নিউট্ৰিচন প্ৰগ্ৰেমত ব্যৱহাৰ কৰা হয়।\nআধা ভজা গোমধান ৩৫ গ্ৰাম\nৰহৰ দাইল শুকানে ভাজি কৰা গুড়ি ২৫ গ্ৰাম\nগুৰ ২৫ গ্ৰাম\nআধা ভজা গোমধান আৰু দাইল শুকানে ভাজি লৈ গুড়ি কৰি লোৱা হ’ল।\nগুৰ খিনি পানীত তিয়াই থৈ পাতল কাপোৰ এখনেৰে চেকি লোৱা হ’ল।\nগোমধান আৰু দাইলৰ গুড়ি খিনি গুৰৰ ৰসেৰে মিহলাই এটা মিশ্ৰন বনাই লোৱা হ’ল।\nএখন পাতল কাপোৰত এই মিশ্ৰন খিনি দি ভাপত সিজাব লাগে।\nবাজৰা ৪৫ গ্ৰাম\nমাটি বা মগু মাহৰ দাইল ২৫ গ্ৰাম\nগাজৰ ২০ গ্ৰাম\nতেল ৮ গ্ৰাম\nযদি পোৱা যায় গাজৰৰ সলনি মিঠা আলু ব্যৱহাৰ কৰিব পাৰি ।\nগাজৰ ৰুকি লোৱা হ’ল।\nদাইলখিনি আধা সিজা কৰি লোৱা হ’ল।\nএতিয়া আধা সিজা দাইল খিনিৰ লগত বাজৰা আৰু ৰুকি লোৱা গাজৰ খিনি মিলাই ভালদৰে মিহলাই লোৱা হ’ল।\nএতিয়া এই মিশ্ৰনখিনি বাজৰা খিনি কোমল হোৱালৈকে ৰন্ধা হ’ল।\nজুইৰ পৰা নমাই জিৰা আৰু তেল খিনি দি আকৌ ভালদৰে মিহলাই পেলোৱা হ’ল।\nচিৰা ২৫ গ্ৰাম\nশুকানে ভাজি লোৱা চীনা বাদাম ২০ গ্ৰাম\nচিৰাখিনি শুকানে ভাজি চীনা বাদামৰ লগত মিলাই লোৱা হ’ল।\nগুৰৰ পৰা আঠা থকাকৈ ৰস উলিয়াই লোৱা হ’ল।\nএতিয়া চিৰা আৰু বাদামৰ লগত গুৰ দি তত্ক্ষনাত লৰাই মিহলাই লোৱা হ’ল।\nএতিয়া এখন থালত তেল সানি লৈ তাত এই চিৰা বাদামৰ আৰু গুৰৰ মিশ্ৰনটো ঢালি দি লগে লগে কাটি টুকুৰা কৰি লোৱা হ’ল।\nঅন্ধ্ৰ প্ৰদেশৰ স্পেটিয়েল নিউট্ৰিচন প্ৰগ্ৰেমত এই খাদ্য প্ৰনালীটো বিস্তাৰিত ৰূপত ব্যৱহাৰ কৰা হয়।\nঘেঁহু ৩০ গ্ৰাম\nমাটি বা মগু মাহৰ দাইল ২০ গ্ৰাম\nচীনা বাদাম ৮ গ্ৰাম\nচেনী বা গুৰ ২০ গ্ৰাম\nঘেঁহুৰ সলনি জোৱাৰ, কণীধান বা ৰাগীও ব্যৱহাৰ কৰিব পাৰি।\nঘেঁহু, মগু মাহৰ দাইল আৰু চীনা বাদাম শুকানে ভাজি গুড়ি কৰি লোৱা হ’ল।\nগুৰৰ চিৰাপ বনাই উপৰুক্ত মিশ্ৰনটোৰ লগত মিহলোৱা হ’ল।\nএতিয়া আটাইখিনি বস্তু ভালদৰে মিহলাই লাড়ু বনাই পেলোৱা হ’ল।\nচিৰা ৩৫ গ্ৰাম\nশুকানে ভজা বুটৰ দাইল ২৫ গ্ৰাম\nচেনী বা গুৰ ২৫ গ্ৰাম\nচিৰা খিনি পাউদাৰ বা গুড়ি কৰি লোৱা হ’ল। এতিয়া শুকানে ভাজি লোৱা বুটৰ দাইল আৰু চেনীৰ লগত চিৰাৰ গুৰি খিনি মিহলাই লোৱা হ’ল।\nএতিয়া গৰম পানী লৈ উপৰুক্ত বস্তু খিনি মিহলাই লাড়ু বনাবৰ কাৰণে উপযুক্ত কৰি লোৱা হ’ল।\nএতিয়া লাড়ুবোৰ বনাই যোৱা হ’ল।\nএই প্ৰনালীটো কেঁচুৱাক লুথুৰী হিচাবেও খুৱাব পৰা যায়।\nজোৱাৰ ৰাৱা ৩৫ গ্ৰাম\nমাটি বা মগু মাহৰ দাইল ৩৫ গ্ৰাম\nৰঙালাও ২০ গ্ৰাম\nতেল ৫ গ্ৰাম\nমচলা জাতীয় বস্তু (যদি প্ৰয়োজন অনুভৱ হয়)\nজোৱাৰ খিনি আধা সিজা কৰি লোৱা হ’ল।\nএতিয়া তাত দাইলখিনি দি অলপ সময় সিজিবলৈ দিয়া হ’ল।\nৰুকি লোৱা গাজৰে আৰু ৰঙালাও খিনি ওপৰৰ মিশ্ৰনটোত মিহলাই দিয়া হ’ল। এতিয়া কিছু সময় জুইৰ ওপৰত ৰাখি লৰাই থাকি অলপ গোটা হলে জুইৰ পৰা নমাই দিয়া হ’ল আৰু তাত প্ৰয়োজন অনুসৰি মচলা আদি মিহলোৱা হ’ল।\nআটা ৩০ গ্ৰাম\nশুকানে ভাজি লোৱা বুটদাইল বা বেচন ২০ গ্ৰাম\nচেনী ২৫ গ্ৰাম\nআটাখিনি শুকানে ভাজি লোৱা হ’ল।\nইয়াত শুকানে ভাজি লোৱা বেচন খিনি মিহলাই তাতে চেনী আৰু শুকানে ভাজি আধা ভজা কৰি লোৱা বাদাম মিহলোৱা হ’ল।\n৫ মিনিটৰ কাৰণে জুইৰ ওপৰত দি লৰাই নমাই থোৱা হ’ল।\nএই খাদ্য প্ৰনালীবোৰৰ উপৰিও তলত কিছুমান চাহৰ লগত খোৱা বস্তুৰ বিষয়ে কোৱা হৈছে যিবোৰ ল’ৰা-ছোৱালীক সঘনাই দিব পাৰি।\nএই খাদ্য প্ৰনালীবোৰ বিশেষকৈ হায়দৰাবাদৰ গাঁও বিলাকত ব্যৱহাৰ কৰা হয়। লগতে অন্ধ্ৰ প্ৰদেশৰ জনজাতীয় ল’ৰা-ছোৱালী বিলাকৰ কাৰণে বিশেষকৈ এই ধৰণৰ খাদ্য খুউৱা হয়। বিভিন্ন মহিলা সংগঠনে এই প্ৰগ্ৰেম বিলাকত বিশেষ ধৰণৰ ভূমিকা লয় আৰু ল’ৰা-ছোৱালীক এই খাদ্য খুৱায়। সমীক্ষা কৰি নিউট্ৰিচনৰ মূল্য নিৰ্দ্ধাৰন কৰিবলৈ যাওতে এইটো কথা স্পষ্ট হৈ পৰিছে যিবিলাক ল’ৰা-ছোৱালীয়ে ওপৰত উল্লেখিত খাদ্য প্ৰনালী খাদ্য হিচাবে গ্ৰহণ কৰে, তেওঁলোকৰ ক্ষেত্ৰত উপৰুক্ত খাদ্য প্ৰনালী মতে খাদ্য গ্ৰহণ নকৰা ল’ৰা-ছোৱালীতকৈ পৰিপুষ্টিৰ অভাৱ বহুত কম হোৱা দেখা যায়। ইয়াৰ পৰা এইটো বুজা গৈছে এতিয়া যদি সৰ্বসাধাৰণ মানুহৰ মাজৰ পৰা মন মেলি এটা দল ওলাই আহি তেওঁলোকৰ ল’ৰা-ছোৱালীক কম দামী আৰু থলুৱা খাদ্য খুৱাই পৰিপোষক বঢ়োৱাৰ চেষ্টা কৰি দেখুৱায় আৰু সুফলো লাভ কৰে তেতিয়া ই জনসাধাৰণৰ মাজত অধিক জনপ্ৰিয় হব\nসাধাৰণতে আমাৰ ঘৰবিলাকত বুটদাইল বা মাহজাতীয় শস্য আদিৰ পৰা তৈয়াৰ কৰা জলপান বা বীন জাতীয় শস্য বা দাইল, তৈলবীজ আদিৰ পৰা তৈয়াৰ কৰা ব’ৰ বা অন্য কোনো ধৰণৰ পিঠা আদি আমি ল’ৰা-ছোৱালীক খুৱাও। কেতিয়াবা আকৌ অন্য একো নাথাকিলে গাঁৱৰ দোকানৰ পৰা সস্তীয়া বিস্কুট আদি আনিও ল’ৰা-ছোৱালীক দিয়া হয়। সঁচা কথা কবলৈ গলে, হায়দৰাবাদৰ এখন গাৱঁত চাৰ্ভে কৰি গম পোৱা গৈছে যে, তাত ৪ মাহৰ পৰাই কেঁচুৱাক বিস্কুট খুৱায়। দেখা গৈছে ল’ৰা-ছোৱালীক পুষ্টিকাৰক খাদ্য দিয়াৰ এইটোও এটা অন্যধৰণৰ উপায়।\nএই বিস্কুটবোৰ তুঁহ (ধানৰ চোকোৰা) আৰু কণী ধানেৰে প্ৰস্তুত কৰা হয়। তিল আৰু গুৰেৰে তৈয়াৰী লাড়ু বা বুটদাইল আৰু গুৰেৰে তৈয়াৰী লাড়ুত সামান্য পৰিমাণৰ বীজ জাতীয় বা তৈলবীজ থাকে। এইবোৰ জলপানত পৰিপোষক একেবাৰে কম পৰিমাণে থাকে। বিশেষকৈ প্ৰ’টিন একেবাৰে কম পৰিমাণে থাকে। যদি বিস্কুট তৈয়াৰ কৰোতে যথেষ্ট পৰিমাণে বীজ জাতীয় শস্য, তৈলবীজ বা চীনা বাদাম, তিল ইত্যাদি ব্যৱহাৰ কৰা হয়; যাক চিকি বা তিলৰ লাড়ু বুলি কোৱা হয়, তেতিয়া ইয়াৰ পৰা যথেষ্ট পৰিপোষক পোৱাৰ সম্ভাৱনা থাকে।\nযিহেতু ল’ৰা-ছোৱালীয়ে বিস্কুট খাবলৈ ভাল পায় সেইকাৰণে নেচনেল ইনচটিটিউট অফ নিউট্ৰিচনে থলুৱা আৰু সহজলভ্য কিছুমান বস্তুৰ পৰা কেনেকে পৰিপোষক অটুট ৰাখি বিস্কুট তৈয়াৰ কৰিব পাৰি তাৰ কিছুমান নিয়ম উলিয়াইছে। এই নিয়ম অনুসৰি বনোৱা বিস্কুট গাঁৱৰ দোকানৰ পৰা কিনা বিস্কুটতকৈ ৩/৪ গুন বেচি প্ৰ’টিন সমৃদ্ধ যদিও বিস্কুটৰ দাম একেই। আনহাতে, এই বিস্কুট বনোৱাৰ প্ৰক্ৰিয়াও একেবাৰে সহজ। গাঁৱৰ সমবায়, মহিলা সংঘ বা গাঁৱৰ দোকানী সকলেও এই বিস্কুট সামান্য লাভ ৰাখি তৈয়াৰ কৰিব পাৰে। এইদৰে অধিক খৰছ নকৰাকৈ গাঁৱৰ ল’ৰা-ছোৱালী সকলৰ মাজত পৰিপোষক অটুট থকা এই বিস্কুট বিতৰণ কৰিব পৰা যায়।\nপৰিপোষক অটুট ৰাখি বিস্কুট তৈয়াৰ কৰা কেইবিধমান নিয়ম দিয়া হ’ল।\nসাধাৰণতে দেখা যায়, আমাৰ ঘৰ বিলাকত বুটদাইল বা মাহজাতীয় শস্য আদিৰ পৰা তৈয়াৰ কৰা জলপান বা বীন জাতীয় শস্য বা দাইল তৈলবীজ আদিৰ পৰা বনোৱা লাড়ু বা অন্য ধৰণৰ স্নেক্স আমি ল’ৰা-ছোৱালীক খুৱাও। কেতিয়াবা গাঁৱৰ দোকানৰ পৰা কিনা সস্তীয়া বিস্কুট ল’ৰা-ছোৱালীক দিয়া হয়।\nহায়দৰাবাদৰ এখন গাৱত চাৰ্ভে কৰি গম পোৱা গৈছে যে ল’ৰা-ছোৱালীক পুষ্টিকাৰক খাদ্য দিয়াৰ এইটোও এক ধৰণৰ উপায়।\nবিস্কুট তৈয়াৰ কৰাৰ সাধাৰণ নিয়ম\n• প্ৰধান উপাদান খিনি গুৰি কৰি লৈ আটাইখিনি একেলগে মিহলাই পেলোৱা হ’ল।\n• এতিয়া বেকিং পাউদাৰ আৰু অকনমান নিমখ দি আকৌ ভালদৰে মিহলাই পেলোৱা হ’ল।\n• এতিয়া আটাইখিনি বস্তু অকনমান নিমখ-তেল দি ভালদৰে আৰু টানকৈ আটা মৰাদি(চীনা বাদামেৰে তৈয়াৰী বিস্কুটত তেল দি মোহাৰিব নালাগে) মোহাৰি পেলাব লাগে।\n• ৰুটিৰ নিচিনাকৈ বেলিব লাগে।\n• এতিয়া টিনৰ সাফৰ বা কটাৰীৰে ইচ্ছা অনুযায়ী আকাৰ দি কাটিব লাগে।\n• এতিয়া এটা ডেকচি বা চচপেনত বালি লোৱা হ’ল। এখন ধাতুৰ ট্ৰেত অকনমান তেল সানি কাটি লোৱা বিস্কুটবোৰ সজাই দিয়া হ’ল। এতিয়া ট্ৰে খনত চচপেনৰ বালিৰ ওপৰত সাৱধানে বহাই দি চচপেন টো জুইৰ ওপৰত তুলি দিয়া হ’ল। (চচপেনৰ ঢাকনি খনৰ ওপৰত কেইটুকুৰামান জ্বলি থকা কয়লাৰ টুকুৰা দিয়া হ’ল যাতে তাপটো চাৰিওফালৰ পৰা সমানে পোৱা হয়) তলফালৰ পৰা জুইৰ তাপ পাই বালি গৰম হ’ল আৰু ওপৰ ফালৰ পৰা কয়লাৰ পৰাও তাপ পোৱা যায়।\n• ২০ মিনিট বেক কৰাৰ পাছত যেতিয়া বিস্কুটৰ ৰং সোনালী বৰণ হব, তেতিয়া ট্ৰে খন চচপেনৰ পৰা উলিয়াই আনিব লাগে।\nএটা শিশুক এদিনত যি পৰিমাণৰ আহাৰৰ প্ৰয়োজন হয়, সেই পৰিমাণৰ নমুনাহে দেখুৱা হৈছে। বেচি ল’ৰা-ছোৱালীক খুৱাবলৈ হলে পৰিমাণটো বঢ়াই দিলেই হব।\nবিস্কুট তৈয়াৰ কৰাৰ নিয়ম\nশুকানে ভজা বাদাম ২৫ গ্ৰাম\nশুকানে ভজা আটা ২৫ গ্ৰাম\nচেনী ২০ গ্ৰাম\nবেকিং পাউদাৰ এচিকুট\nবুট দাইলৰ গুৰি বা বেচন ১০ গ্ৰাম\nময়দা ১৫ গ্ৰাম\nতিল ১৫ গ্ৰাম\nবনস্পতি ৮ গ্ৰাম\nবুট দাইলৰ গুৰি বা বেচন ২৫ গ্ৰাম\nআটা ২৫ গ্ৰাম\nবনস্পতি ৫ গ্ৰাম\nআধা ভজা কাও গ্ৰাম ফ্ল’ৰ ২৫ গ্ৰাম\nময়দা ২৫ গ্ৰাম\nআধা ভজা হৰ্চ গ্ৰাম ফ্ল’ৰ ২৫ গ্ৰাম\nময়দা ২৫ গ্ৰাম.


পানী গৰম কৰা সৌৰ পদ্ধতি — বিকাশপেডিয়া\nমূল পৃষ্ঠা / গ্ৰামীণ শক্তি / শক্তিৰ প্ৰযুক্তি / নতুন সংযোগৰ পৰা শক্তি উৎপাদন / সৌৰ শক্তি / পানী গৰম কৰা সৌৰ পদ্ধতি\nপানী গৰম কৰা সৌৰ পদ্ধতি\nপানী গৰম কৰা সৌৰ পদ্ধতিৰ বিষয়ে ইয়াত আলোচনা কৰা হৈছে।\nপানী গৰম কৰা সৌৰ পদ্ধতি হ'ল এটা প্ৰণালী য'ত সৌৰ শক্তিক ঘৰুৱা, ব্যৱসায়িক আৰু উদ্যোগীকভাৱে প্ৰয়োজনীয় পানী উত্তাপিত কৰিবৰ বাবে ব্যৱহাৰ কৰা হয়৷ সৌৰশক্তিৰ দ্বাৰা পানী গৰম কৰা প্ৰণালী বিশ্বৰ এক সাবৰ্জনীন প্ৰণালী৷ এটা সাধাৰণ পানী গৰম কৰা সৌৰপদ্ধতিয়ে প্ৰত্যেক বছৰে ইয়াৰ সামৰ্থ্যৰ ভিতৰত প্ৰতিদিনে প্ৰতি ১লিটাৰ পানীৰ পৰা ১৫০০ ইউনিটলৈকে বিদ্যুত সঞ্চয় কৰিব পাৰে৷\nপানী গৰম কৰা সৌৰপদ্ধতিৰ ভাগ\nএটা পানী গৰম কৰা সৌৰ পদ্ধতিৰ ভিতৰত থাকে এখন চেপেটা সৌৰশক্তি সংগ্ৰাহক প্লেট, সংগ্ৰাহকৰ সন্মুখত ওখ অৱস্থাত ৰখা এটা শক্তিশালী চৌব্বাচা আৰু সংযোগী নলীসমূহ৷\nসংগ্ৰাহকটোত সাধাৰণতে ওপৰৰ অংশত কঠিন কাচঁৰ সৈতে আৰু পিছৰফালে অপৰিবাহী সামগ্ৰী তামৰ পাতেৰে যোৰা লগোৱা তামৰ নলী নিহিত হৈ থাকে (দুয়োটা উচ্চ শোষণ ক্ষমতাৰ ক’লা ৰঙেৰে আবৃত কৰি ৰখা হয়)৷ ভিতৰৰ কোঠালীতো এটা চেপেটা বাকচত স্থাপন কৰা হয়৷\nবিশেষ ধৰণৰ আহিৰ্ত, বাস্পীভূতকাৰক কাচঁৰ নলী তামৰ পৰিৱৰ্তে ব্যৱহাৰ কৰা হয়, এখন বেলেগ ঢাকনিৰ পাত আৰু অপৰিবাহী বাকচ ইয়াত প্ৰয়োজন নহয়৷\nই কেনেকৈ কাম কৰে ?\nএই প্ৰণালী সাধাৰণতে সংগ্ৰাহক সূৰ্য্যৰ মুখা-মুখিকৈ ৰাখি অবিৰতভাৱে পানী যোগান ধৰি ঘৰৰ চালত অথবা মুকলি পথাৰত স্থাপন কৰা হয় ৷\nনলীসমূহৰ মাজেৰে পানী প্ৰৱাহিত হৈ সৌৰতাপ শোষণ কৰে আৰু গৰম হ'বলৈ ধৰে৷\nগৰম পানী ভৱিষ্যতৰ ব্যৱহাৰৰ বাবে এটা চৌব্বাচাত সঞ্চয় কৰা হয়৷\nসংগৃহীত চৌব্বাচা যিহেতু অপৰিবাহী আৰু তাপৰ লোকচান নগণ্য, সেয়ে চৌব্বাচাত সঞ্চয় কৰা পানী গোটেই ৰাতিৰ বাবে গৰম হৈ থকে৷\nপানী গৰম কৰাত সৌৰ শক্তি পদ্ধতিৰ ব্যৱহাৰ\nগৰম কৰা পানী ঘৰুৱাভাবে গা-ধুৱা, পৰিস্কাৰ কৰা আৰু ধোৱা-পখলৰ বাবে ব্যৱহাৰ কৰা হয়৷\nইয়াক বিভিন্ন প্ৰকাৰৰ উদ্যোগিক ব্যৱহাৰত লগাব পাৰি৷\nডাৱৰীয়া বতৰত পানী গৰম কৰা সৌৰ শক্তিৰ যন্ত্ৰৰ ব্যৱহাৰ\nবেছি ভাগ ঘৰুৱা পানী গৰম কৰা যন্ত্ৰৰ বৈদ্যুটিক বেক-আপসহ আগবঢ়োৱা হয়৷\nবৈদ্যুটিকভাৱে উত্তাপিত সামগ্ৰীসমূহ সাধাৰণতে সঞ্চয়ৰ চৌব্বাচাটোত স্থাপন কৰা হয় আৰু ডাৱৰীয়া বতৰত ইয়াৰ চুইটচ অন কৰিব পাৰি৷\nকিছুমান ক্ষেত্ৰত, সৌৰশক্তিৰ দ্বাৰা উত্তাপিত পানীভাগ এটা বৈদ্যুটিক গীজাৰৰ লগত সংযোগ কৰা থাকে আৰু ডাৱৰীয়া বতৰত মাত্ৰ গীজাৰৰ চুইটচ অন কৰাৰ প্ৰয়োজন হয়৷\nচাৰিৰ পৰা পাচঁজনীয়া সদস্যৰ পৰিয়ালৰ বাবে প্ৰতিদিনে ১০০ লিটাৰ পানী উত্তাপিত কৰিবলৈ সক্ষম হোৱা আটাইতকৈ সৰু পানী গৰম কৰা সৌৰ যন্ত্ৰ পোৱা যায়৷ ইয়াৰ খৰচৰ মূল্য ১৫,০০০ টকাৰ পৰা ১৮,০০০ টকা আৰু প্ৰতি বছৰে ১৫০০ ইউনিট বিদ্যুত ৰাহি কৰিব পাৰি৷\nউপলব্ধতা আৰু মেৰামতি/ পৰীক্ষা\nপানী গৰম কৰা সৌৰ প্ৰণালী প্ৰস্তুতকাৰীসকল, তেওঁলোকৰ ডীলাৰসকল আৰু “ আদিত্য” সৌৰ দোকানৰ পৰা পাব আৰু সংস্থাপন কৰিব পাৰি৷\nমেৰামতি আৰু পৰীক্ষাকৰণৰ সুবিধাসমূহ তেওঁলোকৰ সৈতে উপলব্ধ৷\nৰাজ্যিক কেন্দ্ৰস্থ গোটসমূহে ইয়াৰ ওপলব্ধতাৰ ওপৰত সংবাদ আগবঢ়াব পাৰে৷\nপানী উত্তাপিতকৰণৰ সৌৰ হিটাৰ- উত্তাপৰ কাৰণ\n60-800 চে. উঞ্চতাত হোটেল, চিকিত্সালয়, ৰেষ্টুৰেন্ট, দুগ্ধ উত্পাদনৰ ক্ষেত্ৰ, ঘৰ, উদ্যোগ আদিঅৰ বাবে গৰম পানী৷\n100-300 লিটাৰ সামৰ্থ্যৰ পানী উত্তাপিতকৰণৰ সৌৰহিটাৰ (এচডব্লিউঅএইচ ৰ) ঘৰুৱা ব্যৱহাৰৰ বাবে উপযোগী৷\nবৃহত আকাৰৰ প্ৰণালী ৰেষ্টুৰেন্ট, কেনটিন, গেষ্ট হাউচ, হোটেল, চিকিত্সালয় সমূহৰবাবে ব্যৱহাৰ কৰিব পাৰি৷\nএটা 100 লিটাৰৰ পানী উত্তাপিতকৰণৰ সৌৰহিটাৰ এটা বৈদ্যুটিক গীজাৰৰ লগত ঘৰুৱা ব্যৱহাৰৰ বাবে স্থানান্তৰ কৰিব পাৰি আৰু বাষিৰ্ক 1500 ইউনিট বৈদ্যুত ৰাহি কৰিব পাৰি৷\nশক্তি উত্পাদনত ব্যয় হোৱা মূল্য ৰাহি কৰক\n100 লিটাৰ সামৰ্থ্যৰ 1000 টা পানী উত্তাপিতকৰণৰ সৌৰহিটাৰৰ ব্যৱহাৰৰ জড়িয়তে প্ৰত্যেকেই শীৰ্ষতম 1 মেগাৱাট শক্তি সঞ্চয়ত অবদান আগবঢ়ায়৷\n100 লিটাৰৰ এটা পানী উত্তাপিতকৰণৰ সৌৰহিটাৰে প্ৰতি বছৰে 1.5 টন কাবৰ্ন-ডাইঅক্সাইড নিগৰ্ত হোৱা প্ৰতিৰোধ কৰিব পাৰে৷\nআয়ুস : 15-20 বছৰ\nএটা পানী উত্তাপিতকৰণৰ সৌৰহিটাৰ বাবে প্ৰায় 22000 টকা\nউচ্চ ক্ষমতা সম্পন্ন পদ্ধতিত সংস্থাপিত প্ৰতি লিটাৰত 110-150 টকালৈকে\n3-4বছৰ যেতিয়া বিদ্যুত স্থানান্তৰ হ’ব\n4-5 বছৰ যেতিয়া শিখাৰ তেল স্থানান্তৰ হ'ব৷\n6-7 বছৰ যেতিয়া কয়লা স্থানান্তৰিত হ’ব৷\nFAQs :ঘৰুৱা পানী উত্তাপিতকৰণৰ সৌৰহিটাৰ\nআমি কিয় পানী উত্তাপিতকৰণৰ সৌৰহিটাৰ নিবাৰ্চন কৰা উচিত ?\nএইটো আমাৰ দেশত ব্যৱহাৰ হৈ আছে নেকি?\nপানী উত্তাপিতকৰণৰ সৌৰহিটাৰে কেনেকৈ কাম কৰে?\nপানী উত্তাপিতকৰণৰ সৌৰহিটাৰৰ কাম-কাজ\nচেপেটা প্লেট সংগ্ৰাহক কি?\nপানী উত্তাপিতকৰণৰ সৌৰহিটাৰত ব্যৱহাৰ কৰা সংগ্ৰাহকসমূহৰ প্ৰকাৰ কি?\nচেপেটা প্লেট সংগ্ৰাহক ক্ৰয় কৰোঁতে আমি কিহৰ প্ৰতি লক্ষ্য কৰা উচিত ?\nউত্তাপিত পানীৰ সংৰক্ষণ চৌব্বাচাৰ প্ৰয়োজনীয় বৈশিষ্টসমূহ কি কি?\nকোনো এজন ব্যক্তিয়ে কেনেকৈ উত্তম পানী উত্তাপিতকৰণৰ সৌৰহিটাৰ বাচনি কৰিব?\nএজনে ক্ৰয় কৰিবলৈ প্ৰণালীটো কিমান ডাঙৰ হোৱা উচিত?\nপানী উত্তাপিতকৰণৰ সৌৰহিটাৰৰ মূল্য কিমান?\nপানী উত্তাপিতকৰণৰ সৌৰহিটাৰ স্থাপনৰ বাবে প্ৰয়োজনীয় স্থান কেনে হ’ব লাগে?\nচালৰ ওপৰত স্থাপন কৰাৰ পৰিবৰ্তে আন কোনোবা স্থানত প্ৰণালীটোস্থাপন কৰিব পৰাহয় নেকি?\nযদি পানী যোগান অনিয়মীয়া হয় কি সংঘটিত হ'ব?\nডাৱৰীয়া বতৰসমূহত কি সংঘটিত হ’ব?\nকিমান পৰিমানৰ ধন আৰু বিদ্যুত সঞ্চয় কৰিব পৰা যাব ? ?\nপানী উত্তাপিতকৰণ সৌৰহিটাৰৰ আশা কৰিব পৰা আয়ুস কিমান ?\nসৌৰহিটাৰ পৰিচালনাৰ বাবে বিদ্যুতৰ প্ৰয়োজনীয়তা আছে নেকি?\nসৌৰশক্তিৰ দ্বাৰা উত্তাপিত পানীভাগ চৌব্বাচাত কিমান সময়ৰ বাবে উত্তাপিত হৈ থাকিব ?অথবা পুৱতিনিশা সূৰ্য্য নথকা সময়ত কোনো এজনে উত্তাপিত পানী পাব পাৰিব নেকি ?\nএই প্ৰণালীসমূহৰ বাবে চৰকাৰৰ পক্ষ্যৰপৰা বিত্তীয় বৰঙণি আছে নেকি ?\nপানী উত্তাপিতকৰণৰ সৌৰহিটাৰ যোগানকৰীসকল কোন ?\nপৰীক্ষামূলক প্ৰয়োজনীয়তাসমূহ কি কি?\nপৰিচালনাৰ প্ৰয়োজনীয়তাসমূহ কি কি ?\nপানী উত্তাপিতকৰণৰ সৌৰহিটাৰৰ আসোঁৱাহ দূৰীকৰণৰ কৌশল\nআমি কিয় পানী উত্তাপিতকৰণৰ সৌৰহিটাৰ নিবাৰ্চন কৰা উচিত\nপানী উত্তাপিতকৰণৰ সৌৰহিটাৰৰ তলত উল্লেখিত সুবিধাসমূহ আছে ৷\nপানী উত্তাপিতকৰণৰ সৌৰহিটাৰে বিদ্যুতৰ লগতে ধন ৰাহি কৰে; বিদ্যুত ক্ৰমান্বয়ে অধিক মূল্যবান হৈ গৈছে আৰু ইয়াৰ উপলব্ধতাৰ নিশ্চয়তা নোহোৱা হৈছে৷\nপানী উত্তাপিতকৰণৰ সৌৰহিটাৰসমূহ প্ৰদূষণমুক্ত\nপানী উত্তাপিতকৰণৰ সৌৰহিটাৰসমূহ ঘৰৰ চালৰ ওপৰত স্থাপন কৰাৰ বাবে ই বৈদ্যুটিক গীজাৰসমূহতকৈ নিৰাপদ৷\nহয়, প্ৰতি বছৰে 20,000 তকৈও অধিক ঘৰুৱা প্ৰণালী সমগ্ৰ দেশজুৰি স্থাপন কৰা হৈ আছে ৷\nপানী উত্তাপিতকৰণৰ সৌৰহিটাৰৰ কাম-কাজ বুজিবলৈ অতি সহজ ৷ পানী উত্তাপিতকৰণৰ সৌৰহিটাৰত ইয়াৰ কানকাজৰ বাবে দুটা সাধাৰণ পদ্ধতি ব্যৱহাৰ কৰা হয় ৷ সেইয়া হৈছে -\nসূৰ্য্যৰ তাপত এখন ক’লা ৰঙৰ পৃষ্ঠই সৌৰ ৰশ্মি শোষণ কৰি উত্তাপিত হয়৷\nক’লা ৰঙৰ পৃষ্ঠ খনৰ তাপ শোষণ কৰাৰ এক বিশিষ্ট গুণ সৌৰশক্তি শোষণ উন্নীত কৰিবৰ বাবে সৌৰ হিটাৰত ব্যৱহাৰ কৰা হয়৷\nসূৰ্য্যৰ তাপত বহু সময় গাড়ী/বাছ আদি ৰখাই থোৱাৰ বাবে ভিতৰভাগ উত্তপ্ত হৈ পৰে৷ বাছৰ খিৰিকীৰ কাচঁৰ মাজেৰে সুউৰ্য্যৰ ৰশ্মি পাৰ হৈ যাব পাৰে কিন্তু বাহিৰলৈ ওলাই আহিব নোৱাৰে বাবে এইটো সংঘটিত হয় ৷ ই ভিতৰভাগত আবদ্ধ হৈ থাকে আৰু বাচ খন উত্তাপিত হয় ৷ সেইদৰে সূৰ্য্যৰ তাপত ৰখা অপৰিবাহী পাইপৰ মাজেৰে পাৰ হৈ যোৱা পানী উত্তাপিত হয়৷\nএই দুটা ঘটনা সাধাৰণভাৱে উপলব্ধ পানী উত্তাপিতকৰণৰ সৌৰহিটাৰৰ চেপেটা প্লেট সংগ্ৰাহকত ব্যৱহাৰ হয়৷\nএটা সাধাৰণ ঘৰুৱা পানী উত্তাপিতকৰণৰ সৌৰহিটাৰ উত্তাপিত পানীৰ এটা চৌব্বাচ্চা আৰু এডাল বা অধিক চেপেটা প্লেট সংগ্ৰাহকৰ দ্বাৰা গঠিত ৷\nসংগ্ৰাহকসমূহৰ সূৰ্য্যৰ দিশে থকা কাষকেইটা উজ্জল হৈ থাকি সৌৰ ৰশ্নি ভিতৰত প্ৰবেশ কৰিবলৈ অনুমতি দিয়ে৷\nচেপেটা প্লেট সংগ্ৰাহকৰ ভিতৰ ফালে থকা এখন ক’লা শোষণ পৃষ্ঠই (শোষক) সৌৰ ৰশ্মি শোষণ কৰে আৰু প্ৰবাহিত পানীৰ মাজেদি ইয়াক পৰিবাহিত কৰে ৷\nউত্তাপিত হোৱা পানী চৌব্বাচ্চাত সংগ্ৰহ কৰা হয় যিটো অপৰিবাহী হোৱাৰ বাবে তাপ ক্ষয়ৰ পৰিমান ৰোধ হ্ৰাস হয়৷\nউত্তাপিত আৰু শীতল পানীৰ ঘনত্বৰ তাৰতম্যৰ বাবে সংগ্ৰাহকৰ যোগেদি চৌব্বাচ্চাৰ পৰা পানী পৰিবহন আৰু চৌব্বাচ্চালৈ উভতি যোৱা কাৰ্য্য অবিৰাম ভাৱে চলি থাকে ৷ (থামৰ্চাইফ’ন প্ৰভাব )\nসৌৰশক্তিৰ দ্বাৰা পানী উত্তাপিত কৰা পদ্ধতিৰ ই মূল কেন্দ্ৰবিন্দু ৷\nই সূৰ্য্যৰ ফালে মূখ কৰি থকা পৃষ্ঠৰ ওপৰত এটা শোষক প্ৰলেপৰ দ্বাৰা প্ৰলেপিত এখন শোষক প্লেটৰ দ্বাৰা গঠিত যাক নিবাৰ্চিত প্ৰলেপ বুলিও কোৱা হয়৷\nশোষকটো ধাতুৰ টিউব আৰু পাতৰ জালিকাৰ দ্বাৰা গঠিত৷ টিউবৰ মাজেদি পানী প্ৰবাহিত হয় ৷ পাতসমূহে তাৰ ওপৰত পৰা সৌৰ ৰশ্মি শোষণ কৰে আৰু পানীৰ মাজলৈ তাক প্ৰবাহিত কৰে ৷\nশোষক প্লেট খন বতৰত পৰা ৰক্ষা কৰিবৰ বাবে এটা মুক্ত বাকচৰ ওপৰত স্থাপন কৰা হয় ৷ তাপ নিগৰ্মনৰ পৰিমান হ্ৰাস কৰিবৰ বাবে শোষকৰ পৃষ্ঠ আৰু কাষসমূহ আৰু বাকচৰ মাজত থকা খালী ঠাই অপৰিবাহীত সামগ্ৰীৰ দ্বাৰা পূৰণ কৰা হয়৷ বাকচৰ সন্মুখভাগ উচ্চ প্ৰবাহ সম্পন্ন কাচঁৰ প্লেটৰ দ্বাৰা আবৃত৷\nচেপেটা প্লেট সংগ্ৰাহকসমূহ সেইবিলাকৰ পৰিসৰৰ ওপৰত নিৰ্দিষ্ট কৰা হয় আৰু সাধাৰণতে 1 x2মি. ৰ পৰিসৰৰ হয়৷\nএটা সাধাৰণ সৌৰশক্তিৰ দ্বাৰা পানী উত্তাপিত কৰা পদ্ধতি\nপানী উত্তাপিতকৰণৰ সৌৰহিটাৰত ব্যৱহাৰ কৰা সংগ্ৰাহকসমূহৰ প্ৰকাৰ কি ?\nভাৰতত ব্যৱহৃত আন আন পানী উত্তাপিত কৰা পদ্ধতিসমূহৰ তুলনাত সৌৰশক্তিৰে পানী উত্তাপিত কৰা পদ্ধতিত ব্যৱহাৰ হোৱা চেপেটা প্লেট সংগ্ৰাহক সমূহ তেনেই সাধাৰণ আৰু তুলনামূলকভাৱে কম খৰচী৷\nসৌৰশক্তিৰ দ্বাৰা পানী উত্তাপিত কৰা ঘৰুৱা পদ্ধতিৰ বাবে নিষ্কাশিত টিউব সংগ্ৰাহকসমূহ উত্থাপিত কৰা হৈছে,কিন্তু সেইবিলাক সাধাৰণতে উপলব্ধ নহয়৷\nকেন্দ্ৰীভূত সংগ্ৰাহক সমূহ শক্তি উত্পাদনৰ ক্ষেত্ৰ আৰু উদ্যোগিক অঞ্চলসমূহৰ দৰে উচ্চ উঞ্চতা প্ৰয়োগিকৰণৰ বাবে অতি আৱশ্যকীয় ৷\nনিষ্কাশিত টিউব সংগ্ৰাহকেৰে সৌৰশক্তিৰ দ্বাৰা পানী উত্তাপিত কৰা পদ্ধতি\nব্যুৰো অফ ইণ্ডিয়ান ষ্টেণ্ডাৰডে পানী উত্তাপিতকৰণ সৌৰ পদ্ধতিত ব্যৱহাৰৰ বাবে চেপেটা প্লেট সংগ্ৰাহকৰ বৈশিষ্টতা আগবঢ়াইছিল ৷ সেইদৰে আইএচআই মাৰ্ক সঠিক সামগ্ৰী ব্যৱহাৰৰ এক সঠিক প্ৰতিশ্ৰুতি ৷\nমনকৰিবলগীয়া বৈশিষ্ট্যতা হ’ল- শোষক প্লেটসমূহ তৈয়াৰ কৰা সামগ্ৰীসমূহ , ইয়াৰ ওপৰত প্ৰলেপ দিয়া শোষকৰ প্ৰকাৰ, ব্যৱহৃত কাচঁৰ প্লেটৰ মানদণ্ড, বাকচৰ সামগ্ৰী, অপৰিবাহী সামগ্ৰীৰ ব্যাসাৰ্দ্ধ আদি৷\nউত্তাপিত পানীৰ সংৰক্ষণ চৌব্বাচাৰ প্ৰয়োজনীয় বৈশিষ্টসমূহ কি কি ?\nসৌৰশক্তিৰে ঘৰুৱা ভাৱে পানী উতাপিত কৰা পদ্ধতিৰ পানী সঞ্চয় কৰা চৌব্বাচ্চা সাধাৰণতে এটা দ্বৈত বেৰৰ চৌব্বাচ্চা৷\nতাপ নিগৰ্মনৰ পৰিমান হ্ৰাস কৰিবৰ বাবে আভ্যন্তৰিণ আৰু বাহ্যিক চৌব্বাচ্চাৰ মাজত থকা খালী ঠাই অপৰিবাহীত সামগ্ৰীৰ দ্বাৰা পূৰণ কৰা হয়৷\nআভ্যন্তৰিণ চৌব্বাচ্চা দীৰ্ঘদিন বৰ্তি থাকিবৰ বাবে সাধাৰণতে কপাৰ অথবা ষ্টেইনলেচ ষ্টীলৰ দ্বাৰা তৈয়াৰ কৰা হয়৷\nবাহ্যিক চৌব্বাচ্চা ষ্টেইনলেচ ষ্টীল, পেইণ্টেড ষ্টীল শ্বীট অথবা এলুমিনিয়ামৰ দ্বাৰা তৈয়াৰ কৰিব পাৰি৷\nযিবিলাক দিনত সূৰ্য্যৰ তাপ নাথাকিব অথচ পানীৰ আৱশ্যকতা বৃদ্ধি হ’ব, সেই দিনবিলাকত থামৰ্ষ্টেটৰ দ্বাৰা নিয়ন্ত্ৰিত বৈদ্যুতিক উত্তাপিত সামগ্ৰীসমূহ চৌব্বাচ্চাৰ এটা বিকল্প উপাই হিচাপে গ্ৰহণ কৰিব পাৰি ৷\nচৌব্বাচ্চাটোৰ ক্ষমতা পদ্ধতিটোত ব্যৱহাৰ কৰা সংগ্ৰাহক ক্ষেত্ৰত আনুপাতিক হোৱা উচিত ৷ সাধাৰণতে ব্যৱহৃত থাম্ব নীতি মতে প্ৰত্যেক বগৰ্মিটাৰ এলেকাত 50 লিটাৰ পানী সংগ্ৰহৰ কৰিব পাৰি৷ অতি বৃহত অথবা অতি ক্ষুদ্ৰ চৌব্বাচ্চাই সক্ষমতা হ্ৰাস কৰে৷\nকোনো এজন ব্যক্তিয়ে কেনেকৈ উত্তম পানী উত্তাপিতকৰণৰ সৌৰহিটাৰ বাচনি কৰিব ?\nএটা উত্তম পানী উত্তাপিতকৰণ সৌৰহিটাৰৰ প্ৰথম আৱশ্যকতা হ’ল যে ইয়াৰ ক্ষমতা অনুযায়ী সঠিক সংগ্ৰহৰ এলেকা থকা উচিত ৷ পদ্ধতিটোত ব্যৱহাৰ কৰা সংগ্ৰাহক এলেকাই পানী উত্তাপিতকৰণৰ সামৰ্থ্যৰ কথা নিশ্চিত কৰে৷ উদাহৰণস্বৰুপে, সাধাৰণ উত্তৰ ভাৰতৰ বতৰৰ অৱস্থাত, এটা সুন্দৰ শীতৰ দিনত এক বৰ্গ মিটাৰ সংগ্ৰহৰ এলেকাই 30-40° উঞ্চতাত 50 লিটাৰ পানী উতাপিত কৰাৰ আশা কৰিব পাৰে ৷\nএই ৰাজ্যত নিৰ্মিত সাধাৰণ চেপেটা প্লেট সংগ্ৰাহকৰ প্ৰায়2বগৰ্মিটাৰ এলেকা থাকে আৰু সেয়ে প্ৰতিদিনে 100 লিটাৰ পানী উত্তাপিত কৰিবলৈ সক্ষম হয় ৷ এই অনুপাতেই মান্যতাৰ মাপকাঠি হিচাপে পৰিগণিত হয়৷\nঅতিৰিক্তভাৱে, সংগ্ৰাহকত উন্নত মানৰ সামগ্ৰী ব্যৱহাৰ কৰা উচিত আৰু শোষকডাল উন্নত মানৰ প্ৰলেপৰ (বিআইএচ ৰ দ্বাৰা অনুমোদিত সংগ্ৰাহক বহু সংখ্যক প্ৰতিষ্ঠিত নিৰ্মানকাৰীয়ে ব্যৱহাৰ কৰিবলৈ লৈছে ) দ্বাৰা তৈয়াৰী হব লাগে ৷\nপদ্ধতিটো এক কঠিন আহিলাৰ ওপৰত স্থাপিত কৰিব লাগে আৰু উচ্চবেগী বতাহৰ পৰা ইয়াক ৰক্ষা কৰিবৰ বাবে সঠিক ভাৱে ঘৰৰ চালৰ ওপৰত স্থায়ীভাৱে স্থাপন কৰিব লাগে ৷\nএজনে ক্ৰয় কৰিবলৈ প্ৰণালীটো কিমান ডাঙৰ হোৱা উচিত ?\nপ্ৰাথমিক নীতিটো হ’ল আপোনাৰ প্ৰয়োজনতকৈ এটা সৰু পদ্ধতি ক্ৰয় কৰাই উত্তম ৷ যেতিয়া অধিক পৰিমাণৰ পানীৰ প্ৰয়োজন হ’ব, পানী উত্তাপিতকৰণৰ বাবে অন্য প্ৰকাৰৰ পদ্ধতিও ব্যৱহাৰ কৰিব পাৰিব ৷ ই অধিক কাৰ্য্যৰীতা বহন কৰিব পাৰিব আৰু কম পৰিমাণে ব্যৱহাৰিক অসুবিধাৰ সন্মুখীন হ’ব ৷\nদৈনিক প্ৰয়োজনীয় উত্তাপিত পানীৰ পৰিমাণৰ এটা সঠিক নিৰুপন কৰিব পাৰিলে ভাল ৷ পানীৰ পৰিমাণ নিৰুপনৰ সময়ত মনত ৰাখিব যে সৌৰ পদ্ধতিটোৱে এক নিৰ্দিষ্ট পৰিমাণৰ পানী হে উত্তাপিত কৰিব পাৰিব আৰু ইয়াক সাধাৰণ উজ্জ্বল দিনবিলাকৰ বাবেহে তৈয়াৰ কৰা হৈছে৷ এইটোও মনত ৰাখিব যে, সৌৰ পদ্ধতিটোৰ উঞ্চতা সংগ্ৰাহকৰ এলেকা আৰু চৌব্বাচ্চাৰ ক্ষমতাৰ যোগসুত্ৰতহে নিৰ্ভৰ কৰে৷ সাধাৰণভাৱে এই উঞ্চতা 50-60° চে, যি স্নানৰ বাবে উপযোগী পানীৰ উঞ্চতা ( প্ৰায় 40°চে.) তকৈ বেছি উত্তপ্ত৷\nতলত উল্লেখিত তালিকাৰ সহায়ত আপোনাৰ প্ৰয়োজনীয়তা নিৰুপন কৰিব পাৰে ৷\nসৌৰ পদ্ধতিৰ আকাৰৰ এটা সাধাৰণ উদাহৰণ হিচাপে এইটো উল্লেখ কৰিব পাৰি যে, 100 লিটাৰৰ এটা পদ্ধতি4জন প্ৰাপ্ত বয়স্ক লোক অন্তভূৰ্ক্ত এটা পৰিয়ালৰ বাবে উত্তম পদ্ধতি হিচাপে গণ্য কৰিব পাৰি ৷\nউত্তপ্ত পানীৰ প্ৰয়োজনীয়তাৰ অনুমান- কিছুমান আৱশ্যকীয় থাম্ব ৰোল\n60° চে. ত উত্তপ্ত পানীৰ সাধাৰণ প্ৰয়োজনীয়তা\nবাল্টি ব্যৱহাৰ কৰা ঘৰুৱা স্নান\n10-20 লিটাৰ প্ৰত্যেক জন ব্যক্তিৰ বাবে প্ৰত্যেক স্নানত\nমিশ্ৰণ সুবিধা থকা টেপৰ দ্বাৰা শ্ব’ৱাৰ ব্যৱহাৰ কৰি কৰা ঘৰুৱা স্নান\n20-30 লিটাৰ 10-15 মিনিটৰ বাবে\nক্ষৌৰকৰ্ম, টেপ খুলি থোৱা অৱস্থাত\nবাথটাবত ঘৰুৱা স্নান (এবাৰ পৰিপূৰ্ণ)\nমিশ্ৰণ সুবিধা থকা টেপৰ দ্বাৰা ধোৱা কাৰ্য্য (হাত ধোৱা, দাঁত ব্ৰাছ আদি)\nপ্ৰতি দিনে 3-5 লিটাৰ প্ৰত্যেকজন ব্যক্তিৰ বাবে\nৰান্ধনিশালৰ ধোৱা কাৰ্য্য\nপ্ৰতি দিনে 2-3 লিটাৰ প্ৰত্যেকজন ব্যক্তিৰ বাবে\nডিচ ধোৱা কাৰ্য্য\n40-50 লিটাৰ প্ৰত্যেক বাৰত\nকাপোৰ ধোৱা মেচিন\nটোকা: সকলো প্ৰকাৰৰ অনুমান চে. উঞ্চতাৰ উতাপিত পানীৰ বাবে দিয়া হৈছে ৷ এই উঞ্চতাৰ পানী ইয়াৰ ব্যৱহাৰযোগ্য সীমালৈ আনিবলৈ ঠাণ্ডা পানী মিহলি কৰিব লাগিব ৷ মিশ্ৰণে প্ৰয়োজনীয় পানীৰ সঠিক পৰিমাণ বৃদ্ধি কৰিব৷\nএটা বৃহত পানী উত্তাপিত কৰা সৌৰ পদ্ধতি\nপানী উত্তাপিতকৰণৰ সৌৰহিটাৰৰ মূল্য কিমান ?\nপানী উত্তাপিত কৰা সৌৰ পদ্ধতিৰ মুঠ ব্যয় বহুতো সামগ্ৰীৰ ওপৰত নিৰ্ভৰ কৰে ৷ ইয়াৰ লগত সক্ষমতা, ব্যৱহাৰ কৰা বেক-আপৰ প্ৰকাৰ,বাহ্যিক আৰু আভ্যন্তৰিণ চৌব্বাচ্চাত ব্যৱহাৰ কৰা সামগ্ৰী, বাথৰুমলৈ উত্তপ্ত পানী লৈ যোৱা পাইপৰ দীঘ আৰু অতি তাত্পয্যপূৰ্ণ ভাৱে নহলেও, ব্ৰেণ্ড মূল্য আদি অন্তভূৰ্ক্ত হৈ থাকে ৷\nসাধাৰণতে, ভাৰতত নিমাৰ্ণ কৰা একক বিএচআইয়ে অনুমোদন জনোৱা 20বগৰ্মিটাৰ এলেকাৰ চেপেটা প্লেট সংগ্ৰাহকৰ বাবে পাইপৰ মূল্য অন্তভূৰ্ক্ত নকৰাকৈ বতৰ্মান বজাৰ মূল্যৰ পৰিমান 15,000 -20,000 টকা ৷ যদিও এই মূল্য উল্লেখ কৰা হৈছে, নিমাৰ্তা অনুসাৰে মূল্য পৃথক হ’ব পাৰে ৷\nপানী উত্তাপিতকৰণৰ সৌৰহিটাৰ স্থাপনৰ বাবে প্ৰয়োজনীয় স্থান কেনে হ’ব লাগে ?\nসৌৰ পদ্ধতিৰ প্ৰধান প্ৰয়োজনীয়তা হ’ল সম্পূৰ্ণ দিনটোৰ বাবে বাধাহীন সূৰ্য্যৰ পোহৰৰ উপলব্ধতা ৷\nসাধাৰণতে, ঘৰুৱা পানী উত্তাপিতকৰণৰ সৌৰ পদ্ধতিসমূহ ঘৰৰ চালৰ ওপৰত স্থাপন কৰা হয় ৷\nপদ্ধতিটোৰ সংগ্ৰাহকসমূহ সূৰ্য্যৰ ফালে মূখ কৰি থকা হ’ব লাগে আৰু সেয়ে সূৰ্য্যৰ সৰ্ব্বোচ্চ তাপ পাবৰ বাবে দক্ষিণ,পশ্চিম আৰু পূবৰ ফালে সুবিধাৰ দিশত স্থাপন কৰা উচিত (120°, 60° বাহুৰ পশ্চিম দিশৰ দুয়োটা কাষ সমভাৱে ছাঁ মুক্ত হোৱা উচিত )৷\nথাম্ব নীতিৰ মতে, প্ৰত্যেক 1 x2মি. সংগ্ৰাহক ব্যৱহৃত এলেকাৰ বাবে প্ৰায়3বগৰ্মিটাৰ ছাঁ মুক্ত স্থানৰ প্ৰয়োজন ৷\nএইটো উত্তম যে এলেকাটো চেপেটা , বৰষুণৰ পানী বৈ যোৱাৰ নলাৰ পৰা অধিক দূৰত্বত অৱস্থিত আৰু যথাসম্ভৱ, উত্তপ্ত পানী যোগানৰ সময়ত গা-ধোৱা ঘৰ বন্ধ কৰি ৰাখক ৷\nপদ্ধতিটোৰ তলৰ পৰা প্ৰায় 2.5 মি. উচ্চতাত শীতল পানী উপলব্ধ হোৱা উচিত ৷\nচালৰ ওপৰত স্থাপন কৰাৰ পৰিবৰ্তে আন কোনোবা স্থানত প্ৰণালীটো স্থাপন কৰিব পৰা হয় নেকি ?\nপদ্ধতিটো গা-ধোৱা ঘৰৰ লগত সংলগ্ন কৰি দক্ষিণ দিশৰ বেৰৰ ব্ৰেকেটৰ ওপৰতো স্থাপন কৰিব পৰা যায় ,যদিও স্থাপন কৰা কঠিন আৰু অধিক ব্যয়বহুল হয়৷\nব্ৰেকেটৰ লগত পদ্ধতিটো শুদ্ধভাৱে স্থাপন কৰা উচিত৷\nমেৰামতিৰ বাবে পদ্ধতিটোৰ শুদ্ধ বিবেচনা কৰাটোও নিশ্চিত হোৱা উচিত ৷\nব্যৱহৃত স্থানৰ ওচৰলৈ পদ্ধতিটো স্থাপন কৰি উত্তপ্ত পানী সৰবৰাহ কৰা পাইপৰ ব্যয় কমাব পাৰি ৷\nপ্ৰায় 2.5 মি. উচ্চতাত নিয়মীয়া শীতল পানীৰ যোগান পানী উত্তাপিত কৰা সৌৰপদ্ধতিৰ কাৰ্য্যকাৰীতাৰ বাবে অতি প্ৰয়োজনীয় ৷\nনিয়মীয়া ভাৱে শীতল পানী নাথাকিলে, পানী উত্তাপিত কৰা সৌৰপদ্ধতিৰ সমপৰিমানৰ পৃথক এটা শীতল পানীৰ চৌব্বাচ্চা স্থাপন কৰা উচিত৷\nদিনৰ ভাগত যদি শীতল পানীৰ যোগান বাধাপ্ৰাপ্ত হয়, পানী উত্তাপিতকৰণৰ সৌৰ পদ্ধতিৰে পানী উত্তাপিত কৰাত কোনো লক্ষণীয় প্ৰভাৱ নপৰিবও পাৰে৷ যেতিয়ালৈকে পানী যোগান সঞ্চয় কৰা নহ’ব, উত্তাপিত পানী ব্যৱহাৰৰ বাবে ল’ব পৰা নাযাব ৷\nডাৱৰীয়া বতৰসমূহত কি সংঘটিত হ’ব ?\nসৌৰ শক্তিৰ দ্বাৰা পানী উত্তাপিত কৰা পদ্ধতি সচাঁকৈয়ে কাৰ্য্যকৰী ৷\nযদি বতৰ অতি ডাৱৰীয়া যে সূৰ্য্যৰ পৰা আহৰণ কৰা শক্তিৰ পৰিমাণ শূণ্য,সূৰ্য্যৰ তাপ সংগ্ৰাহকসমূহৰ নিগৰ্মণো একেবাৰে নাথাকিব ৷\nকম পৰিমণে ডাৱৰীয়া বতৰত নিগৰ্মণ আশা কৰিব পাৰি ৷\nকিন্তু, ডাৱৰীয়া বতৰৰ প্ৰয়োজনীয়তা পূৰাবৰ ববে পদ্ধতিটো ইলেকট্ৰিকেল বেক আপ হিটাৰৰ সহায়ত তৈয়াৰ কৰিব পৰা যায় ৷\nকিমান পৰিমানৰ ধন আৰু বিদ্যুত সঞ্চয় কৰিব পৰা যাব ?\nৰাষ্ট্ৰৰ বিভিন্ন অংশত স্থাপন কৰা পানী উত্তাপিতকৰণৰ সৌৰ পদ্ধতিত প্ৰতি দিনে 100 লিটাৰ পানীত ৰাহি হ’ব পৰা বিদ্যুত আৰু ধনৰ এক আনুমানিক হিচাপ তলৰ তালিকাত দিয়া হ’ল ৷\n100 লিটাৰৰ ঘৰুৱা পানী উত্তাপিতকৰণৰ সৌৰ পদ্ধতি ব্যৱহাৰ কৰি বিদ্যুত আৰু ধন ৰাহি কৰক (2.0বগৰ্মিটাৰৰ সংগ্ৰাহক এলেকা ব্যৱহাৰ কৰি )\nপ্ৰতি বছৰে ব্যৱহাৰৰ বাবে আশা কৰিব পৰা দিনৰ সংখ্যা\nপ্ৰতি বছৰে সম্পূৰ্ণ ভাৱে ব্যৱহাৰ কৰি ৰাহি কৰিবলৈ আশা কৰিব পৰা বিদ্যুত,কিলোৱাট ( kwh)\nবিদ্যুতৰ বিভিন্ন মূল্যত ধন ৰাহি, টকা/বছৰ\nRs. 4/kwh 4/\nবাংগালোৰৰ সাধাৰণ জলবায়ুত ব্যৱহাৰৰ ধৰণ আৰু ৰাহি উত্তৰাঞ্চলৰ বাবে সম্পৰ্কিত, যেতিয়া সেইয়া পুনেৰ জলবায়ুৰ সৈতে পশ্চিমাঞ্চলৰ বাবে জড়িত.\nসাধাৰণ পৰিচালনাৰ ওপৰত নিৰ্ভৰ কৰি, বিআইএচৰ দ্বাৰা নিৰ্ণিত সামগ্ৰী ব্যৱহাৰ কৰি তৈয়াৰ কৰা সাধাৰণ পানী উত্তাপিতকৰণৰ সৌৰহিটাৰ 15-20 বছৰ বৰ্তি থাকিব পাৰে ৷\nপানী উত্তাপিতকৰণৰ সৌৰহিটাৰত কোনো বিদ্যুতৰ আৱশ্যকতা নাই ৷ অৱশ্যে, বেক আপ হিটাৰৰ ক্ষেত্ৰত ডাৱৰীয়া বতৰত উত্তপ্ত পানী পাবৰ বাবে বিদ্যুত আৱশ্যক হ’ব পাৰে ৷\nসৌৰশক্তিৰ দ্বাৰা উত্তাপিত পানীভাগ চৌব্বাচাত কিমান সময়ৰ বাবে উত্তাপিত হৈ থাকিব ? অথবা পুৱতিনিশা সূৰ্য্য নথকা সময়ত কোনো এজনে উত্তাপিত পানী পাব পাৰিব নেকি ?\nদিনৰ ভাগত সৌৰ হিটাৰৰ দ্বাৰা উত্তাপিত পানী এটা অপৰিবাহী চৌব্বাচ্চাত সঞ্চয় কৰা হয় ৷ চৌব্বাচ্চাৰ অপৰিবাহিতা এনে হ’ব লাগে যে, গোটেই 24 ঘন্টাত প্ৰতি টোপাল পানী উত্তপ্ত হৈ থাকে ৷\nসেইদৰে আগ দিনাৰ উত্তপ্ত পানী পিচদিনা ৰাতিপুৱা ব্যৱহাৰৰ বাবে উপলব্ধ হোৱা উচিত ৷\nমিনিষ্ট্ৰী অফ নিউ এণ্ড ৰিনিউৱেবল এনাৰ্জি বিভাগৰ সহযোগত কেন্দ্ৰীয় চৰকাৰে ঘৰুৱা পানী উত্তাপিতকৰণৰ সৌৰ পদ্ধতি স্থাপনৰ বাবে ক্ষুদ্ৰ ঋণ আগবঢ়ায় ৷ এই ঋণ সমূহ নিম্ন সুতৰ হাৰত ৰাষ্ট্ৰীয়কৃত বেংকসমূহৰ যোগেদি আগবঢ়োৱা হয় ৷\nসমগ্ৰ ৰাষ্ট্ৰতে 50 টাতকৈও অধিক বিআইএচৰ দ্বাৰা অনুমোদিত পানী উত্তাপিতকৰণৰ সৌৰ পদ্ধতি যোগানকাৰী আছে ৷\nঘৰুৱা সৌৰ পদ্ধতিৰ বাবে কোনো বিশেষ কাৰ্য্যকৰী দক্ষতাৰ প্ৰয়োজন নাই৷ অৱশ্যে, নিম্নলিখিতসমূহ অনুসৰণ কৰিলে পদ্ধতিৰ কমৰ্দক্ষতা উচ্চ স্তৰত পৰিচালনা কৰিব পৰা যাব:\nঅধিক সংখ্যক উত্তপ্ত পানী কোনো এটা সময়ত ব্যৱহাৰ কৰিবলৈ যত্ন কৰক- হয় ৰাতিপুৱা নহয় সন্ধ্যা৷ সঘনাই পানী টেপ অন আৰু অফ কৰা কাৰ্য্যই বিদ্যুত সঞ্চয়ৰ পৰিমাণ হ্ৰাস কৰে৷\nযদি চৌব্বাচ্চাত ইলেকট্ৰীকেল বেক আপৰ সুবিধা থাকে,গ্ৰহণযোগ্য সবৰ্নিম্ন উঞ্চতাত থামৰ্চেট প্ৰতিষ্ঠা কৰক৷\nউত্তৰ ভাৰতীয় জলবায়ুত, জহকালত গা-ধোৱাৰ বাবে উত্তাপিত পানী ব্যৱহাৰ নকৰিবও পাৰে৷ যদি পদ্ধতিটো সম্পূৰ্ণৰুপে ব্যৱহাৰৰ পৰা বিৰত আছে, তেতিয়া তাৰ পানীভাগ উলিয়াই পেলোৱা আৰু সংগ্ৰাহকটো ঢাকি ৰখা উচিত ৷\nবিপৰীতক্ৰমে, যদি উত্তাপিত পানীৰ আৱশ্যকতা জহকালতো কম পৰিমানে থাকে, তেতিয়া সংগ্ৰাহকটো আংশিকভাৱে ঢাকি ৰাখক ৷\nসংগ্ৰাহকৰ ওপৰত ধূলি জমা হোৱা কাৰ্য্যই ইয়াৰ কাৰ্য্যদক্ষতা হ্ৰাস কৰে ৷ প্ৰতি সপ্তাহত কমেও এবাৰকৈ ইয়াক পৰিস্কাৰ কৰাৰ যত্ন কৰক ৷\nসৌৰশক্তিৰে ঘৰুৱা ভাৱে পানী উত্তাপিতকৰণ পদ্ধতি সঘনাই মেৰামতি কৰাৰ প্ৰয়োজনীয়তা নাই৷ কেতিয়াবা পানী সৰবৰাহ কৰা পাইপত দেখা দিয়া লেকেজ সাধাৰণ মিস্ত্ৰীয়েই মেৰামতি কৰিব পাৰে৷\nকঠিন পানীৰ ক্ষেত্ৰত, সংগ্ৰাহকত জমা হোৱা পানীৰ মাপে বছৰৰ শেষত ফলাফল দেখুৱাব পাৰে৷ ইয়াৰ বাবে এচিদৰ সৈতে অনুপাতিকতা মাপ কৰাৰ (স্কেলিং) প্ৰয়োজন হ’ব পাৰে যাৰ বাবে আপুনি যোগানকাৰীক যোগাযোগ কৰা ভাল৷\nভাগি যোৱা কাচঁ যোগানকাৰীৰ দ্বাৰাই সলনি কৰি ল’ব লাগে৷\nযদি বাহ্যিক ভাৱে উন্মুক্ত পৃষ্ঠ ৰং দি থোৱা হয়, তেন্তে পৃষ্ঠৰ ক্ষয় ৰোধ কৰিবৰ বাবে প্ৰত্যেক 2-3 বছৰৰ অন্তত পুনৰ ৰং দিব লাগে৷\nসন্মুখীন হোৱা অসুবিধা\nউত্তপ্ত পানীৰ টেপত পানী নথকা\nশীতল পানীৰ যোগান নথকা\nবৰ্হি নিগৰ্মন পদ্ধতিত ভাল্‌ভ বন্ধ\nপাইপত বতাহ সোমাই থকা\nপানী উত্তপ্ত হোৱা নাই, অথচ শীতল পানীৰ চলাচল নিয়মীয়া\nউত্তপ্ত পানীৰ আৱশ্যকতা অতি বেছি হ’ব পাৰে; ব্যৱহাৰ কৰাৰ বিন্দুসমূহ আৰু ব্যৱহাৰৰ ধৰণ পৰীক্ষা কৰক ৷\nসংগ্ৰাহক ছাঁ যুক্ত হৈ থাকিব পাৰে ৷\nস্কেলিংৰ বাবে সংগ্ৰাহকৰ মাজেদি পানীৰ প্ৰবাহ বন্ধ হৈ থাকিব পাৰে; নিমাৰ্ণকাৰীৰ দ্বাৰা ইয়াৰ পৰীক্ষা কৰাওঁক ৷\nপানী যথেষ্ট পৰিমানে উত্তপ্ত হোৱা নাই অথবা পৰ্য্যাপ্ত পৰিমাণৰ উত্তপ্ত পানীৰ উপলব্দ্ধ নহয়৷\nউত্তপ্ত পানীৰ টেপ সঘনাই অন-অফ\nজলীয় বাষ্পৰ অবৰোধ যাক পদ্ধতিটো শীতল হব’লৈ দি আৰু ইয়াৰ মাজেদি পানী চলাচল কৰাই ইয়াক আতঁৰাব পাৰি৷\nসংগ্ৰাহকৰ আংশিক ব্যাহতকৰণ\nকম পৰিমাণৰ উতলা উত্তপ্ত পানী গ্ৰহণ\nসংগ্ৰাহকত জলীয় বাষ্পৰ অবৰোধ\nসংকীৰ্ণ ইনলেট/আউটলেট পাইপসমূহ\nসৌৰশক্তিৰে পানী উত্তাপিতকৰণৰ প্ৰক্ৰিয়াৰ অনুষ্ঠানত ভাগ লোৱা বেংক/বিত্তীয় সংস্থাসমূহৰ তালিকা\nৰাজহুৱা খণ্ডৰ বেংকসমূহ\n1. কানাড়া বেংক\n2. বেংক অফ মহাৰাষ্ট্ৰ\n3. ইউনিয়ন বেংক অফ ইণ্ডিয়া\n4. চিণ্ডিকেট বেংক\n5. পাঞ্জাব এণ্ড চিণ্ড বেংক\n6. পাঞ্জাব নেশ্যনেল বেংক\n7. অন্ধ্ৰ বেংক\n8. বিজয়া বেংক\n9. ডেনা বেংক\n10. বেংক অফ ইণ্ডিয়া\n11. অৰিয়েন্টেল বেংক অফ কমাৰ্চ\n13. নাগাৰ্জুন ক্ৰেডিটচ এণ্ড কেপিটেল লিমিটেড\n14. এচআৰইআই ইনফ্ৰাষ্ট্ৰাকচাৰ ফাইনেন্স লিমিটেড\n15. ভনচেল লিজিং ফাইনেন্স কোম্পানী লিমিটেড\n16. মধ্য প্ৰদেশ ফাইনেন্সীয়েল কৰপ’ৰেশ্যন\nব্যক্তিগত খণ্ডৰ বেংক\n17. ৰটনাগৰ বেংক লিমিটেড\n18. দি ইউনাইটেড ৱেষ্টাৰ্ণ বেংক লিমিটেড\nকো-অপাৰেটিভ বেংক সমূহ\n19. নাগপুৰ নাগৰিক চহকাৰী বেংক লিমিটেড\n20. জলগাওঁ জনতা চহকাৰী বেংক লিমিটেড\n21. কল্যাণ জনতা চহকাৰী বেংক লিমিটেড\n22. চলাপুৰ জনতা চহকাৰী বেংক লিমিটেড\n23. আকলা জনতা কমাৰচিয়েল কো-অপাৰেটিভ বেংক\n24. দি আকলা আৰবান কো-অপাৰেটিভ বেংক লিমিটেড The\n25. পৰভৰা চহকাৰী বেংক লিমিটেড\n26. কচমচ কো-অপাৰেটিভ বেংক লিমিটেড\n27. শিক্ষক চহকাৰী বেংক লিমিটেড\n28. ইকালকৰনজী কো-অপাৰেটিভ বেংক লিমিটেড\nউপযুক্ত সৌৰ তাপকৰণ পদ্ধতি বাছনি কৰাৰ উপায়\nফ্লেট প্লেট কলেক্টৰ (এফ পি চি) ব্যৱহূত পদ্ধতিবোৰ মেটালিক ধৰনৰ আৰু এইবোৰ এভাকুয়েটেদ টিউবৰ তুলনাত কালেক্টৰ (ইটিচি) পদ্ধতি নির্ভৰ যিবোৰ আকৌ পলকতে ভাঙিব পৰা বস্তুৰ তুলনাত দীর্ঘ জীৱন লাভ কৰে।\nইটিচি নির্ভৰ পদ্ধতিবোৰ এফপিচি পদ্ধতিতকৈ 10 ৰ পৰা 20% অধিক কম দামত পোৱা যায়। শীতল অঞ্চল বিলাকত এইবোৰ অধিক ভালকৈ কাম কৰে। আনকি শূন্য ডিগ্রী তাপমাত্রাতও বৰফ নহয়। এই এফ পিচি পদ্ধতিবোৰ বৰফ ৰোধকাৰী পদ্ধতি হিচাব কাম কৰে যদিও ইয়াৰ খৰচ বাঢ়ি যায়।\nকিছুমান ক্ষেত্রত পানীত বেছিকৈ ক্লৰিণৰ মাত্রা থকাৰ বাবে সাধাৰণ পানী কঠিন পানীলৈ সলনি হয়। তাপমান পৰিৱর্তক নির্ভৰ এপপিচি পদ্ধতিটো অতি অৱশ্যই বহুৱাব লাগে কিয়নো সৌৰ কালেক্টৰৰ তামৰ তাৰত প্রত্যায়ন ঘটাব পাৰে তাৰ ফলত পানীৰ সোতক বন্ধ কৰি তাপৰ কার্যক্ষমতা হ্রাস কৰিব পাৰে। ইটিচি নির্ভৰ পদ্ধতিটোত এইবোৰ আহুকাল দেখা নেযায়।\nএটা বাথৰুমৰ সৈতে 3-4জন সদস্য থকা এখন ঘৰত, নিতৌ 100 লিটাৰ পানীয়েই যথেষ্ট।অধিক সদস্য থকা বাথৰুম, ধাৰণ ক্ষমতা সেই অনুপাতে পাই ঢিলা থকাৰ বাবে আৰু বছি সংখ্যক সদস্যৰ বাবে অধিক হ'ব। সাধাৰনতে ৰাতিপুৱা প্রয়োজন হোৱা গৰম পানীৰ ওপৰত ধাৰণ ক্ষমতা নির্ভৰ কৰে। যদি সন্ধিয়াৰ সময়ত আৰু আন আন সময়তো ব্যৱহাৰ বেছি হয়, তেতিয়া হ'লে সেই অনুপাতেই ধাৰণ ক্ষমতা বাঢ়িব।\nস্থানৰ ওপৰত নির্ভৰ কৰি এখন 100 lpd ধাৰণ ক্ষমতাৰ খৰচ হয় 16,000/- ৰ পৰা 22,000/- টকালৈকে। পাহাৰ অঞ্চলত আৰু উত্তৰ পূর্ব অঞ্চলত এই খৰচ 15% ৰ পৰা 20% বেছি হয়। এই খৰচ কিন্তু দৈর্ঘ্যৰ ওপৰত নহয় ধাৰণ ক্ষমতাৰ ওপৰত হে নির্ভৰ কৰি বাঢ়ে আকৌ অধিক ধাৰণ ক্ষমতাৰ বাবে আনুপাতিক হাৰত কমিব ধৰে। যদিহে ঘৰৰ/বিল্ডিংৰ ছাদৰ টেঙ্কীৰ প্রয়োজন নহয় তেতিয়া হ'লে চেঁচা পানীৰ টেঙ্কৰ খৰচ ইয়াৰ অর্ন্তভুক্ত নহয়। যদি ঘৰত বাথৰুমৰ সংখ্যা একতকৈ অধিক হয়, তেতিয়া হ'লে গৰম পানীৰ লগতে ইঞ্চুলেটেদ পাইপ লাইনৰ খৰচ বেছি হ'ব। এই ক্ষেত্রত অতিৰিক্ত সকলো ধৰনৰ সা-সঁজুলিৰ খৰচ5ৰ পৰা 10% লৈকে অধিক হ'ব পাৰে।\nসৌৰ পদ্ধতিযুক্ত পানী টেঙ্কীত বৈদ্যুতিক বেক-আপ ৰখাটো পৰিহাৰ কৰক। ধৰক যদি আপুনাৰ ইলেকট্রিক 10 lpd ক্ষমতা যুক্ত গীজাৰ, নাইবা ইঞ্চটেন্ট গীজাৰ আছে, তেতিয়া হ'লে যদি আপুনি ইয়াৰ সৌৰ পদ্ধতিৰ আউটলেট লাইনটো গীজাৰৰ ইনলেটৰলগত যুক্ত কৰি থার্মোস্টেটটো 40O ত ৰাখে। তেতিয়া হ'লে আপুনাৰ গীজাৰখন মাথোন তেতিয়াই চালু হ'ব, যেতিয়া আপুনাৰ 40O তাপমাত্রাৰ তলত গৰম পানী লাগিব আৰু তাপমান খিনি আপুনি সৌৰ শক্তিৰ পৰাই সংগ্রহ কৰিব আৰু যেতিয়াই ইয়াৰ তাপমান 40O বা 42O হ'ব তেতিয়া ই বন্ধ হৈ যাব। ইয়াৰ ফলত যথেষ্ট পৰিমাণে বৈদ্যুতিক শক্তিৰ খৰচ কম হ'ব আৰু পানী খিনি আপোনাৰ প্রয়োজন মতে উঞ্চতাত গৰম কৰিব পাৰিব। অৱশ্যে যদি আপোনাৰ অধিক ক্ষমতা সম্পন্ন স্টোৰেজ গীজাৰ থাকে, তেতিয়া হ'লে সৌৰ বিদ্যুতৰ বাবে এটা বেলেগ টেপ লগাই লওক আৰু মাথোন তেতিয়াই আপোনাৰ বৈদ্যুতিক গীজাৰখন ব্যৱহাৰ কৰক যেতিয়া আপুনি সৌৰ বিদ্যুতৰ পৰা পানী গৰম কৰিব নোৱাৰিব।\nপানী উত্তাপিতকৰণ প্ৰণালীৰ বাবে সুতৰ হাৰত লাভ কৰা ভাট্টা আচনিৰ জড়িয়তে আইআৰইডিএ/বেংক আদি অন্য বিত্তীয় প্ৰতিষ্ঠানসমূহৰ সুতৰ হাৰ\n1. কাৰ্য্যকৰী পদ্ধতি\nদুয়োটা চেপেটা প্লেট অথবা নিস্কাশিত নলীৰ সংগ্ৰাহকৰ সৈতে পানী উত্তাপিতকৰণৰ সৌৰ হিটাৰ (যিকোনো আকাৰৰ)\n2. ঋণ গ্ৰাহক\nকোনো শেহতীয়া ব্যৱহাৰকাৰী\n3. ঋণ প্ৰদান কৰা প্ৰতিষ্ঠান\nইণ্ডিয়ান ৰিনিৱেবল এনাৰ্জি ডেভেলেপমেন্ট এজেন্সী (আইআৰইডিএ), ৰাজহুৱা/ব্যক্তিগতখণ্ডৰ বেংক,আচঁনিভূক্ত বেংক, আৰবিআইৰ দ্বাৰা অনুমোদিত অ-বেংকিং বিত্তীয় কোম্পানী সমূহ, আইআৰইডিএৰ মধ্যস্থতাকাৰীসকল(নিৰ্মানকাৰী/যোগানকাৰীসকল) আৰু অন্য ৰাজহুৱা/ব্যক্তিগতখণ্ডৰ বিত্তীয় প্ৰতিষ্ঠানসমূহ (এফ আই) ৰ পৰা ঋন সমূহ উপলবদ্ধ হয় ৷ এই আচঁনি আইআৰইডিএ ৰ দ্বাৰা প্ৰযোজিত আৰু এমএনআৰই (MNRE)ৰ সমথৰ্নত আইআৰইডিএৰ পৰিচালনাত অন্য বিত্তীয় প্ৰতিষ্ঠান/বেংকসমূহে ফাণ্ড মুকলি কৰি দিয়ে ৷\n4. ঋণৰ পৰিমাণ\nআইআৰইডিএ/বেংক/এফআই ৰ দ্বাৰা নিণীৰ্ত প্ৰজেক্টৰ মুঠ ব্যয়ৰ ওপৰত 85% লৈকে\n5. ঋণৰ সময়সীমা\nসৰ্ব্বোচ্চ5বছৰ\n6. সুতৰ হাৰ\n2% ঘৰুৱা ব্যৱহাৰকাৰীলৈ ৷\n3% আনুষ্ঠানিক ব্যৱহাৰকাৰীলৈ, দ্ৰুত ব্যৱহাৰৰ ওপৰত হ্ৰাসকৰণ নহয় ৷\n5% উদ্যোগিক/ব্যৱসায়িক ব্যৱহাৰকাৰীলৈ,ব্যৱহাৰৰ হ্ৰাসকৰণ\n7. এফ আইএচ/বেংক/আইআৰইডিএৰ মধ্যস্থতাকাৰীসকলৰ চাৰ্ভিচ চাৰ্জ আৰু অনুপ্ৰাণিত কৰা লোকসকলৰ ভাট্টা\n@ 200/- টকাকৈ প্ৰত্যেক ঋনৰ বিপৰীতে ব্যয়ৰ ভাট্টাৰ ওপৰত নিৰ্ভৰ কৰি বিত্তীয় প্ৰতিষ্ঠান(এফআই)/বেংক/আইআৰইডিএৰ মধ্যস্থতাকাৰী সকললৈ\n@ 100/- টকা প্ৰতি বগৰ্মিটাৰ সংগ্ৰাহক এলেকাৰ ওপৰত নিৰ্ভৰ কৰি সাম্ভাব্য ক্ৰেতাসকলক পানী উত্তাপিতকৰণৰ সৌৰহিটাৰ ক্ৰয়ৰ বাবে অনুপ্ৰাণিত কৰা অনুপ্ৰেৰক/এফআইৰ এজেন্ট/বেংক/আইআৰইডিএ আৰু মধ্যস্থতাকাৰীসকললৈ সুতৰ হাৰৰ ভাট্টাৰ ব্যয়ৰ ওপৰত নিৰ্ভৰ কৰি\nসৌৰ পাতন যন্ত্ৰ\nসৌৰ ৰন্ধন পাত্ৰ\nপানী পাম্পিংৰ সৌৰ পদ্ধতি\nসৌৰ পথৰ চাকিৰ পদ্ধতি\nসৌৰ শক্তিৰে ঘৰুৱা পোহৰৰ ব্যৱস্থাপনা\nকৃষিৰ বাবে সৌৰ শক্তি চালিত যন্ত্ৰ-পাতিসমূহ\nশেহতীয়া উন্নীতকৰণ: Sep 16, 2019


Career Tips: দ্বাদশৰ পিছত শিক্ষাৰ্থীসকলে আয়ুৰ্বেদিক চিকিৎসক হ'বলৈ কেনেদৰে আগবাঢ়িব লাগিব ?– News18 Assam\nCareer Tips: দ্বাদশৰ পিছত শিক্ষাৰ্থীসকলে আয়ুৰ্বেদিক চিকিৎসক হ'বলৈ কেনেদৰে আগবাঢ়িব লাগিব ?\n»Career Tips: দ্বাদশৰ পিছত শিক্ষাৰ্থীসকলে আয়ুৰ্বেদিক চিকিৎসক হ'বলৈ কেনেদৰে আগবাঢ়িব লাগিব ?\nUpdated:July 15, 2021, 7:47 PM IST\nCareer Tips: দ্বাদশৰ পিছত শিক্ষাৰ্থীসকলৰ (Students) আয়ুৰ্বেদিক চিকিৎসক হোৱাৰ বিকল্পও মুকলি কৰা হৈছে। আয়ুৰ্বেদিক চিকিৎসক হিচাপে কেৰিয়াৰ (career) গঢ়ি তুলিব পাৰে।\nLast Updated: July 15, 2021, 7:47 PM IST\nকোভিডে এলোপেথি (Allopathy) আৰু লগতে আয়ুৰ্বেদিক (Ayurveda) ঔষধৰ (Medical) চাহিদা বৃদ্ধি কৰিছে। এতিয়া মানুহে চিকিৎসালয়লৈ (Hospitals) যোৱাৰ পৰিৱৰ্তে ঘৰত বহি থকা আয়ুৰ্বেদ প্ৰণালীত নিজকে (Treatment) চিকিৎসা কৰাৰ ওপৰতো জোৰ দি আছে। সেইকাৰণে আজিকালি আয়ুৰ্বেদিক চিকিৎসকসকলৰ গুৰুত্বও বৃদ্ধি পাইছে। দ্বাদশৰ পিছত শিক্ষাৰ্থীসকলৰ (Students) আয়ুৰ্বেদিক চিকিৎসক হোৱাৰ বিকল্পও মুকলি কৰা হৈছে। আয়ুৰ্বেদিক চিকিৎসক হিচাপে কেৰিয়াৰৰ (career) সম্ভাৱনা কি জানো আহক।\nBAMS পাঠ্যক্ৰম কৰিবই লাগিব:\nএজন আয়ুৰ্বেদিক চিকিৎসক হ'বলৈ, শিক্ষাৰ্থীসকলে বিজ্ঞান শাখাত পদাৰ্থ বিজ্ঞান, ৰসায়ন বিজ্ঞান আৰু জীৱবিজ্ঞান (PCB) বিষয়ৰ কমেও ৫০% অংকৰ সৈতে দ্বাদশ উত্তীৰ্ণ হ'ব লাগিব। তাৰ পিছত আপুনি চিকিৎসা পাঠ্যক্ৰমত নামভৰ্তিৰ বাবে এনইইটি প্ৰৱেশ পৰীক্ষা কৰিব লাগিব। শিক্ষাৰ্থীসকলে এনইইটি উত্তীৰ্ণ হোৱাৰ পিছত আয়ুৰ্বেদ আৰু ঔষধ অস্ত্ৰোপচাৰৰ (BAMS) পাঠ্যক্ৰমৰ স্নাতক গ্ৰহণ কৰিব পাৰে। এই পাঠ্যক্ৰমটো চাৰে চাৰি বছৰ পুৰণি। এই পাঠ্যক্ৰমৰ পিছত এবছৰৰ ইণ্টাৰ্নশ্বিপ (internship) প্ৰয়োজন। তেতিয়াহে আপুনি এজন সম্পূৰ্ণ আয়ুৰ্বেদিক চিকিৎসক হ'ব পাৰে।\nইয়াত কেৰিয়াৰৰ Scope আছে:\nভাৰত চৰকাৰেও এতিয়া আয়ুৰ্বেদৰ প্ৰচাৰ কৰি আছে। ইয়াৰ ফলত দেশৰ বিভিন্ন ৰাজ্যত আয়ুৰ্বেদিক ক্লিনিক আৰু চিকিৎসালয়ৰ সংখ্যাও বৃদ্ধি পাইছে। গতিকে বি.এ.এম.এছ. পাঠ্যক্ৰমৰ পিছত আপোনাৰ চৰকাৰী আৰু ব্যক্তিগত চিকিৎসালয়ত ভাল চাকৰিৰ সম্ভাৱনা আছে। যি কি নহওক, মানুহে লাহে লাহে এলোপেথিৰ পৰা আয়ুৰ্বেদিক ঔষধলৈ পুনৰ আগবাঢ়িছে, সেয়েহে অলপ কাম কৰাৰ পিছত আপুনি আপোনাৰ আয়ুৰ্বেদ ক্লিনিকো খুলিব পাৰে।\nFirst published: July 15, 2021, 7:47 PM IST


December 2018 – Page2– ফটাঢোল\n(চতুৰ্থ খণ্ড) হিমালয় যাত্ৰা – বাকী যাত্ৰা গতানুগতিক, একেবোৰেই কথাবতৰা, গতিকে অলপ চমুৱাই থ’লো। চাৰিদিন তিনিৰাতি একেৰাহে যাত্ৰা কৰি বাছখন কাঠমাণ্ডু চহৰ সোমালগৈ। তাত ইৰাণীয়ে অপেক্ষা কৰি আছিল, লগত কেইবাজনো নেপালী মানুহ, হয়তো শ্বেৰ্পা। তেওঁলোকে বয়-বস্তুবোৰ সামৰি এখন ধৰমশালাত সোমালগৈ। চাৰিদিনীয়া যাত্ৰাই তেওঁলোকক ভাগৰাই তুলিছে, আজিহে ভালকৈ শুব পৰা যাব। ইয়াত তিনিদিন আৰাম কৰিব লাগিব। চেঙেলীয়াকেইটাৰ কিন্তু দুখ ভাগৰ নাই। সিহঁত লগে লগে কাঠমাণ্ডু চাবলৈ ওলাল, পশুপতি মন্দিৰৰ সমূখত ধুনীয়া সাজপাৰ কৰা ছোৱালীবোৰ চাই চাই হেঁপাহেই নপলায়। : আস্ গোটই\nনাৰী তুমি অনন্যা– ৰচনাঃ শ্ৰী সঞ্জীৱ মজুমদাৰ\nবৈদিক যুগত নাৰীৰ স্থান আৰু অধিকাৰ পুৰুষৰ সমান আছিল। তৈত্তৰীয় উপনিষদত মাতৃক দেৱীৰ স্থান দিয়া হৈছিল বুলি উল্লেখ আছে। শতপথ ব্ৰাহ্মণৰ মতে পতিৰ সতে পত্নী লগত নাথাকিলে, বৈদিক যুগৰ যাগ-যজ্ঞ আদিৰ আহুতি গ্ৰহণ নহৈছিল। সেই যুগত নাৰী জাতিক দাসী বা অস্থাৱৰ সম্পত্তি বুলি ভবা নহৈছিল। যিমান কি গুৰুতৰ অপৰাধ নহ‌ওঁক কিয় নাৰীক হত্যা কৰাৰ অনুমতি নাছিল। এইবিষয়ে শতপথ ব্ৰাহ্মণত উল্লেখ আছে যে নাৰী লাৱণ্যৰ দেৱী হিচাবে বিবেচিত হৈছিল। বৈদিক যুগৰ পিছৰ সময়ছোৱাত নাৰীৰ সামাজিক স্থিতিৰ ভালেখিনি সলনি হৈছিল। এই সময়ছোৱাত\nপ্ৰেম হৈছে এক স্বৰ্গীয় অনুভূতি। এই অনুভবটি যিয়ে এবাৰ লাভ কৰিছে সিহে জানে তাৰ মাদকতা। তাতে যদি প্ৰেমৰ দেৱ বা দেৱী গৰাকী নিজৰ প্ৰিয় অভিনেতা বা অভিনেত্ৰীৰ দৰে হয় তেনেহ’লেতো কথাই নাই। মোৰ জীৱনলৈও আহিছিল তেনে এক মাদকতা। হাইস্কুলৰ শেষৰটো বছৰ পাইছো। মেট্ৰিক পৰীক্ষা দিম। স্কুলত নিয়মীয়া ক্লাচ কৰোঁ, ঘৰতো পঢ়িছোঁ। টিউচনো লৈছো অংক আৰু ইংৰাজী বিষয়ত । দেউতাৰে শিক্ষক বন্ধু এজনৰ ওচৰত। তেওঁ বহুত কাঢ়া শিক্ষক আছিল। কিন্তু তেওঁৰ ছাত্ৰ ছাত্ৰী সকলে সদায় ভাল ৰিজাল্ট কৰিছিল। বহুত কাঢ়া বাবে\nকথাতে কয় যে, “লোভেই পাপ, পাপেই মৃত্যু”। লোভ এটা বেয়া ৰিপু। অতি লোভ কাৰোবাৰ মৃত্যুৰো কাৰণ হ’ব পাৰে। লোভ বা লালসাই কোনো প্ৰাণীৰে ভাল নকৰে। লাগিলে ই বান্দৰ আৰু মেকুৰীৰ কাহিনীতে হওক, নাইবা শিয়াল আৰু মেকুৰীৰ কাহিনীতে হওক; আঙুৰ সদাই টেঙাই আৰু মেকুৰীয়ে কেতিয়াও ৰুটি খাবলৈ নাপায়। লোভত পৰি কাৰোবাৰ ভাল হোৱা আজিলৈকে শুনিবলৈ পোৱা নাযায়। কিন্তু ‘লোভ’ এনে এটা বস্তু যাৰ পাকত সোমাবলৈ সকলো যেন ব্যাকুল হৈ থাকে। মানুহেই হওক বা আন প্ৰাণীয়েই হওক, লোভত পৰিলে কোনো সাৰি যাব\n২০০৮ চনৰ কথা মেট্ৰিক পৰীক্ষা পাছ কৰাৰ পিছত আগতে পঢ়ি থকা হাইস্কুল খনতে নাম ভৰ্তি কৰিলো। কাৰণ আগৰ পৰাই পঢ়ি থকাবোৰে বাকীবোৰৰ আগত লেবেল মাৰিব পাৰি। ছোৱালীৰ কথা বেলেগ। ঘৰৰ পৰা১ কিলোমিটাৰ আতঁৰৰ হাইস্কুলত সোনকালে আহি ক্লাছ ৰুমত বহি থাকো নতুন নতুন ছোৱালী বোৰৰ লগত চিনাকি হোৱা আশাত, মই সৰু পৰাই ছোৱালী বোৰক দুই এদিনতে মন ভুলাব পৰা বিধৰ ল’ৰা আছিলো। সেই সময়তো কথাই বেলেগ, পুৰণি ছাত্ৰ হয় অলপতো অহংকাৰ থাকিব‌ই। এক দুই মাহ পাৰ হ’ ল বহুতৰ লগত চিনাকি\nবিগত মাহৰ ‘ফটাঢোল’ আলোচনীখনত অভিজিত কলিতা ৰচিত ‘বৃটিছৰ দুৰৱস্থাৰ হেতু’ শীৰ্ষক লেখাটোৰ প্ৰসংগতে দুটামান কথা কবলৈ ওলাইছো৷ ‘ভিন্নস্বাদ’ শিতানত প্ৰকাশ হোৱা তীব্ৰ ব্যংগ আৰু প্ৰতীকি ব্যঞ্জনাৰে সমৃদ্ধ যথেষ্ঠ উন্নতমানৰ লেখাটোৱে পঢ়ুৱৈক যথাৰ্থতে চিন্তাৰ খোৰাক দিবলৈ সমৰ্থ হৈছে৷ এই লেখাটোত বৃটিছসকল যদি এসময়ৰ পৰাক্ৰমী অসমীয়াৰ অধীন হ’লহেতেন আৰু অসমীয়াৰ পৰা স্বাধীনতা (!) লাভ কৰাৰ পাছত বৃটেইনত বাস কৰা বৃটিছসকলে কেনে ধৰণৰ দুখ-দুৰ্গতিৰ সন্মুখীন হ’বলগীয়া হৈছে তাৰে নিখুঁত চিত্ৰ এখন ফুটাই তুলিছে৷ এই লেখাটোৱে মোক এক অনন্য ৰসৰ সোৱাদ দিলে৷ অসমীয়া সাহিত্যত\nপৰীক্ষালৈ হাতত পোন্ধৰ দিনমান আছেগৈ৷ পিছে মনৰ অৱস্থা “শূণ্য হিয়া মোৰ হ’ল যে উকা” বিধৰ৷ ঘৰখনত মাৰ উচপিচ্ দেখিলেহে গম পোৱা যায় যে তেখেতৰ সু-পুত্ৰৰ পৰীক্ষা সন্নিকট৷ গেটৰ খুটা এটাত দেউতাই এখন ফলক আঁৰি দিছে বাটৰুৱাৰ বাবে .. “ কথা লাহে লাহে পাতিব, বিজ্ঞান শাখাৰ পৰীক্ষাৰ্থী আছে”৷ ঘৰত আলহী-অতিথি আহিলে বিদায় দিবলৈ মা দেউতাৰ খৰখেদা৷ একমাত্ৰ মাৰ লগৰ কেইগৰাকী আহিলেহে কথা পতাৰ অনুমতি আছে ৷ কথা মানে “ডামিনী”ৰ কালিৰ খণ্ডৰ ব্যাখ্যাখিনি৷ কলনিৰ মুঠ পাঁচটা ল’ৰা ছোৱালীয়ে বিজ্ঞান শাখাৰ চূড়ান্ত পৰীক্ষাত\nDecember 1, 2018 অনুবাদ\t6 Comments\nলিখক পত্নী সংবাদ – মূল – বীৰেন্দ্ৰ জৈন (হিন্দী) – অনুবাদ-চাহিন জাফ্ৰি\n: মই এটা লেখা লিখিবলৈ আৰম্ভ কৰিছোঁ। – মই মোৰ পত্নীক ক’লোঁ। : আৰুনো তুমি কি কৰিব পাৰা? লাৱৰ বাকলি এটাও গুচাব নাজানা, লিখিয়েই থাকা আৰু। -অভ্যাসগত ভাবে মোৰ পত্নীয়ে মোৰ কামটো নিৰ‍ৰ্থক আৰু হেয় বুলি প্ৰতিপন্ন কৰিব খুজিলে আৰু লাৱৰ বাকলি গুচাই থাকিল। : মোৰ লিখনিটোৰ বিষয় হ’ল- ‘পত্নীৰ সৈতে যুজঁ দিয়াৰ মজা’..। – মই তেওঁৰ কথালৈ গুৰুত্ব নিদি নিজৰ কথা ক’লোঁ। : মইতো সদায়েই কওঁ যে তুমি মোৰ লগত লাগি ভালপোৱা আৰু সেয়ে কোনো কথা-বতৰা নোহোৱাকৈয়ে মোৰ লগত